NICCOLÒ MACHIAVELLI ARTA RĂZBOIULUI ISBN 973-9241-98-0 Traducător: Alexandru I Constantin Editura Antet 1999 CARTEA I Convins că este permis să lauzi un om care nu mai există, pentru că moartea ne scuteşte de orice motiv, de orice suspiciune, inclusiv în ce priveşte lauda, nu mă voi teme să plătesc aici tribut corect de elogii prietenului meu, Cosimo Rucellai, al cărui nume nu mi-l pot aminti fără să lăcrimez El avea toate calităţile pe care cineva le-ar dori pentru un prieten şi pe care patria le cere fiilor săi Cred că nu este nimic mai frumos, cu excepţia vieţii, decât a te sacrifica de bunăvoie pentru prieteni Şi nimic nu este prea greu atunci când doreşti să faci totul, când nu precupeţeşti nimic pentru a face ceva pentru patrie Declar că printre oamenii pe care i-am cunoscut şi frecventat nu am întâlnit pe altcineva care să mă entuziasmeze şi să mă înflăcăreze mai mult atunci când erau relatate faptele mari şi frumoase Singurul regret pe care şi l-a exprimat pe patul morţii a fost acela de a le mărturisi prietenilor că moare în propriul pat, tânăr şi lipsit de glorie, fără ca în cariera lui să se fi putut remarca printr-un serviciu deosebit El aprecia că nu ar fi nimic de zis despre el, cu excepţia faptului că a fost un prieten fidel Dar în lipsa faptelor lui, aş putea, alături de alţi câţiva care l-au cunoscut bine, să depun mărturie, cu toată convingerea, pentru strălucitele sale calităţi Numai că norocul i-a cam fost potrivnic, în aşa măsură, încât nu a putut să ne transmită câteva amintiri ale spiritului său delicat: a lăsat mai multe scrieri şi, printre altele, o culegere de versuri erotice cu care a cochetat în tinereţe, fără a avea un subiect real al dragostei, ci numai pentru a-şi ocupa timpul până în momentul când norocul i-ar fi putut orienta spiritul spre cugetări mai înalte Din scrierile sale se poate vedea cu cât succes ştia să-şi exprime gândurile şi ce nume ilustru şi-ar fi câştigat în poezie, dacă aceasta ar fi rămas singurul obiect al studiilor sale Moartea însă mi-a răpit acest prieten atât de drag, aşa că nu pot să-i compensez pierderea decât ocupându-mă de memoria sa, atât timp cât este vie, reamintindu-mi acele trăsături care îl remarcau sau ascuţimea spiritului său, înţelepciunea gândurilor sale Din acest punct de vedere, cel mai recent lucru pe care l-aş putea evoca este discuţia pe care a avut în grădina sa cu Fabrizio Colonnna, unde acesta vorbea cu atâta pricepere despre arta războiului şi unde Cosimo se remarca prin întrebări atât de fericite şi pline de sens Eram prezent la această discuţie, împreună cu câţiva dintre prietenii noştri Şi nu m-am hotărât să o scriu pentru că acei prieteni ai lui Cosimo, care au fost, ca şi mine, martori, să-şi reamintească de talentul şi virtuţile sale Ceilalţi prieteni ai săi vor regreta faptul că nu au fost acolo pentru a se bucura de înţelepciunea lecţiilor pe care le dădea nu numai în ce priveşte arta militară, dar şi asupra vieţii civile, unul dintre oamenii cei mai luminaţi ai secolului Fabrizio Colonna, la înapoierea în Lombardia, acolo unde el luptase glorios mult timp pentru regele Spaniei, a trecut prin Florenţa, unde s-a oprit pentru câteva zile spre a-l vizita pe marele duce şi a-i revedea pe câţiva dintre gentilomii cu care fusese în legătură cândva Cosimo a decis să-l invite în grădina sa nu atât pentru a face să strălucească măreţia sa, cât spre a-l avea mai mult timp alături, pentru a discuta cu el Credea că nu trebuia să lase să-i scape ocazia de a culege diverse informaţii asupra importantelor probleme ce făceau obiectul constant al preocupărilor sale, pe care le aştepta de la un asemenea om Fabrizio acceptă aceasta invitaţie Mulţi dintre prietenii lui Cosimo s-au adunat acolo, printre care, Zanobi Buondelmonti, Batista Della Palla şi Luigi Almanni, toţi fiind tineri şi foarte dragi lui Cosimo, pasionaţi de acelaşi obiect de studiu ca şi el Nu voi aminti aici nici meritele şi nici calităţile lor atât de rare Ei ni le dovedesc din plin, cu strălucire, în fiecare zi Fabrizio a fost primit cu toate onorurile casei, în condiţiile date Îndată după terminarea prânzului, ei s-au ridicat de la masă şi s-au bucurat de toate plăcerile sărbătorii, distracţie căreia oamenii mari, ocupaţi cu cele mai înalte cugetări, nu-i acordă, de obicei, decât foarte puţin timp, iar Cosimo, mereu atent la subiectul principal pe care şi-l propune, a profitat de excesul de căldură (erau în cele mai lungi zile ale verii) pentru a-şi conduce prietenii în partea cea mai retrasă şi mai umbroasă din grădina sa Ajunşi acolo, unii dintre ei s-au aşezat pe iarbă, alţii pe scaunele aflate sub arborii stufoşi Fabrizio găsea a fi încântător acest loc El aprecia în mod deosebit unii dintre copacii pe care îi era greu să-i recunoască Cosimo le-a spus însă: „O parte dintre aceşti copaci vă sunt, poate, necunoscuţi; nu trebuie să vă miraţi, căci unii dintre ei erau mai căutaţi de antici decât sunt de către noi” Le-a spus denumirile acestora şi le-a povestit cum bunicul său, Bernardo, se ocupase personal să-i crească „M-am gândit deja la ce o să spuneţi, replică Fabrizio; acest gust al bunicului dumneavoastră şi locul acesta îmi amintesc de unii prinţi ai regatului Napoli care au aceleaşi gusturi şi cărora le place acest gen de copaci ” Apoi se opri câteva clipe, ca şi când ar fi fost nehotărât dacă să continue sau nu „Dacă nu mi-ar fi teamă că aş răni pe cineva, adăugă el, în cele din urmă, v-aş spune părerea mea în această privinţă Dar mă adresez unor prieteni Iar ceea ce vreau să spun este numai de dragul conversaţiei şi nu pentru a jigni pe cineva O, ar fi fost mult mai bine, mi se pare, să-i imităm pe antici în vigoarea lor bărbătească şi în austeritatea lor, decât în luxul şi în moliciunea lor; în ceea ce ei practicau sub arşiţa soarelui şi nu în ce făceau la umbră! La antichitatea pură, de început, cea dinainte de a fi fost coruptă trebuie să apelăm pentru a regăsi morala Şi aceasta pentru că patria a fost pierdută atunci când romanii au căpătat astfel de gusturi” Cosimo i-a răspuns (pentru a evita însă repetarea plicticoasă a formulelor „el zise”, „el îi răspunse”, vom folosi, în continuare, numele interlocutorilor) Cosimo: Aţi deschis discuţia pe care o doream Vă conjur să-mi vorbiţi în deplină libertate, pentru că numai aşa îmi voi permite să vă întreb Şi dacă în întrebările sau în răspunsurile mele iert sau condamn pe cineva, aceasta nu va fi cu vreo intenţie din partea mea şi nici pentru a scuza sau a acuza, ci numai pentru a afla adevărul de la dumneavoastră Fabrizio: Aş fi încântat să vă spun tot ce ştiu în legătură cu cele ce m-aţi întreba Veţi judeca voi dacă spun adevărul În rest, aştept întrebările voastre cu cea mai mare plăcere Acestea îmi vor fi utile, în măsura în care ele vor putea primi răspunsul meu Cel care ştie să întrebe, ne dezvăluie puncte de vedere şi ne oferă o mulţime de idei care, fără acesta, nu ne-ar fi niciodată cunoscute Cosimo: Revin la ce ziceaţi la început, precum că bunicul meu şi prinţii voştri napolitani ar fi făcut mai bine să-i imite pe antici în vigoarea lor bărbătească decât în moliciunea lor Aş vrea să-l scuz aici pe bunicul meu, iar pe ceilalţi îi las în seama voastră Nu cred că în timpul lui să fi existat un alt om care să fi detestat mai mult ca el moliciunea şi să fi iubit mai mult această austeritate pe care voi o elogiaţi Dar el simţea că n-ar fi putut să practice el, personal, aceste virtuţi, nici să le impună copiilor săi, într-un secol atât de corupt, încât cel care şi-ar permite să se delimiteze de uzanţele curente ar fi ridiculizat de oricine Faptul că un om, după exemplul lui Diogene, s-ar tăvăli gol prin nisip în arşiţa din mijlocul verii sau ar face acelaşi lucru iarna, pe zăpadă sau gheaţă l-ar face să fie considerat nebun Cel care vrea să-şi crească copiii la ţară, precum spartanii, să-i pună să doarmă afară, să meargă cu capul şi cu picioarele goale şi să se scalde iarna în apa rece pentru a deveni mai rezistenţi la durere, pentru a le slăbi dragostea de viaţă şi a le inspira dispreţul faţă de moarte, nu numai că ar fi ridiculizat, dar ar fi privit mai mult ca un animal feroce decât ca un om Dacă astăzi cineva ar trăi numai cu legume, precum Fabricius şi ar dispreţui bogăţiile, el nu ar fi lăudat decât de un număr foarte mic de oameni şi nu ar fi imitat de nimeni Aşa că, bunicul meu, speriat de ascendenţa moravurilor actuale, nu îndrăznea să îmbrăţişeze moravurile antice şi s-a mulţumit să-i imite pe antici numai în ceea ce nu putea isca un scandal prea mare Fabrizio: Din acest punct de vedere, ai deplină dreptate să-l scuzi pe bunicul tău şi ai făcut-o perfect Dar propun să evocăm mai puţin aceste moravuri dure şi austere, decât uzanţele mai uşoare, mai conforme modului nostru de viaţă actual, pe care orice cetăţean dotat cu o oarecare autoritate le-ar putea introduce în ţara sa, fără a fi pedepsit Îi voi cita din nou pe romani Trebuie să revenim mereu la ei Dacă se analizează cu atenţie instituţiile şi moravurile lor, se vor remarca multe lucruri ce ar putea face ca acestea să fie resuscitate uşor într-o societate ce nu ar fi totuşi coruptă Cosimo: Aş putea să vă întreb la ce ar fi bună imitarea lor? Fabrizio: Ar trebui, ca şi la ei, să fie onorată şi recompensată virtutea, să nu fie deloc dispreţuită sărăcia, cetăţenii să fie îndemnaţi să se iubească între ei, să înlăture facţiunile, să prefere avantajul comun binelui lor personal şi, în fine, să se practice alte virtuţi similare ce sunt foarte compatibile cu timpul nostru Nu ar fi dificil să fie inspirate astfel de sentimente, dacă, după ce ar fi bine gândite, li s-ar adăuga mijloace veritabile de execuţie Acestea sunt atât de frapant de reale, încât ar fi la îndemâna chiar şi a unor spirite foarte obişnuite Cel care ar obţine un astfel de succes ar planta copaci la umbra cărora şi-ar petrece, mai bine decât la umbra acestora, cele mai fericite zile ale sale Cosimo: Nu vreau să dau o replică la ceea ce aţi zis Să se pronunţe cei ce sunt în stare să aibă o părere în acest sens Dar, pentru a-mi clarifica mai bine îndoielile, mă voi adresa ţie, cel care îi acuzi atât de vehement pe acei contemporani care, în momente importante ale vieţii, neglijează să-i imite pe antici şi te voi întreba de ce, dacă tu crezi că această neglijenţă ne-ar face să ne abatem de la adevărata cale, tu nu ai încercat deloc să aplici câteva dintre uzanţele aceloraşi antici în domeniul artei războiului, care este meseria ta, în care ai dobândit o reputaţie atât de mare Fabrizio: Iată-ne ajunşi acolo unde doream Ceea ce am zis până acum nu a făcut decât să ducă la această problemă, ceea ce am şi urmărit Aş putea scăpa de voi cu o scuză, dar pentru că timpul ne permite, vreau ca, spre satisfacţia voastră şi a mea, să tratez mai aprofundat acest subiect Cei care se gândesc să facă ceva, trebuie mai întâi de toate să dispună de mijloacele necesare pentru a fi în măsură să acţioneze cu prima ocazie Şi cum aceste decizii trebuie luate cu prudenţă, discret, cei care le iau nu pot fi acuzaţi de neglijenţă, dacă nu au ocazia să le aducă la îndeplinire Şi dacă în cele din urmă ocazia apare, iar ei rămân pasivi, se apreciază fie că deciziile lor nu sunt suficiente, fie că nu există deloc Şi cum, după părerea mea, nu am avut niciodată ocazia să-mi fac cunoscute deciziile pe care le-am pregătit pentru a reda armatele instituţiei lor antice, nimeni nu mă poate acuza că n-am făcut nimic Mi se pare că această scuză ar fi suficientă pentru a răspunde reproşului vostru Cosimo: Da, dacă aş fi fost sigur că ocazia nu s-a ivit niciodată Fabrizio: Cum, de fapt vă puteţi îndoi că ocazia mi s-ar fi oferit sau nu, vă pot întreţine îndelung, pentru că aveţi bunătatea să mă ascultaţi, în legătură cu măsurile pregătitoare ce trebuie luate, cu tipul de ocazie ce trebuie să se prezinte, obstacolele ce se ridică în faţa unor astfel de măsuri şi împiedică ivirea ocaziei În fine, vreau să vă explic, deşi pare contradictoriu, cât de dificilă şi, în acelaşi timp, cât de uşoară este o astfel de treabă Cosimo: Nu ar fi nimic mai plăcut pentru mine şi pentru prietenii mei Şi dacă dumneavoastră nu obosiţi să ne vorbiţi, noi cu siguranţă nu vom înceta să vă ascultăm Dar, întrucât sper că această discuţie va fi lungă, vă cer permisiunea să mă ajutaţi să o asigur Noi vă rugăm anticipat să ne permiteţi să vă inoportunăm cu întrebările noastre, iar dacă uneori vom îndrăzni să vă întrerupem Fabrizio: Sunt încântat, Cosimo, pentru întrebările pe care mi le pui tu şi tinerii tăi prieteni Tinereţea voastră trebuie să vă deschidă apetitul pentru arta militară şi să vă facă mai condescendenţi faţă de opiniile mele Bătrânii cu capul alb şi sângele rece sau nu le place deloc să audă vorbindu-se despre război ori sunt incorigibili în prejudecăţile lor Ei îşi închipuie că ceea ce ne aduce la starea în care suntem sunt timpurile corupte şi nu instituţiile proaste Aşa că, întrebaţi-mă fără teamă V-o cer eu, pentru a avea mai întâi timp să respirăm un pic şi pentru că mi-ar plăcea să nu las nici o îndoială în mintea voastră Revin la ce ziceaţi, că în materie de război, care este meseria mea, nu aş fi adoptat nici o metodă a anticilor La aceasta răspund că războiul făcut ca profesie nu poate fi practicat corect de către particulari, niciodată Războiul trebuie să fie numai treaba guvernelor, republicilor sau regatelor Niciodată un stat bine constituit nu permite cetăţenilor săi sau propriilor supuşi să-l desfăşoare pentru ei înşişi şi, în fine, niciodată un om de bine nu-l va îmbrăţişa ca fiind o profesie deosebită Aş putea deci, să-l privesc ca pe un om de bine pe cel care se dedică unei profesii care îl antrenează, dacă vrea să fie util în mod constant, pentru violenţă, jaf, perfidie şi pentru o mulţime de alte vicii care îl transformă în mod obligatoriu într-un om rău! Or, în această materie nimeni, mare sau mic, nu poate evita acest pericol, pentru că viciile respective nu sunt cultivate în timp de pace nici de unii, nici de alţii Pentru a le alimenta, a le face să se manifeste, cei răi sunt obligaţi să acţioneze ca şi când nu ar fi pace Sigur, aceste două moduri de a fi nu convin deloc omului de bine De aici se nasc furturile, asasinatele, violenţele de tot felul pe care astfel de „soldaţi” şi le permit atât asupra inamicilor, cât şi asupra prietenilor lor Pentru a înlătura pacea, şefii lor recurg la mii de trucuri pentru a face ca războiul să dureze, iar atunci când pacea se instalează, în cele din urmă, obligaţi fiind să renunţe la soldele lor şi la practicarea apucăturilor lor obişnuite, ei adună o bandă de aventurieri şi jefuiesc fără milă ţinuturi întregi Vă amintiţi acea epocă teribilă pentru Italia când, la terminarea războiului care a lăsat fără solde o mulţime de soldaţi, aceştia s-au constituit în bande şi au pornit să pună biruri pe castele şi au răvăşit ţara, fără a putea fi opriţi? Aţi uitat că după primul război punic soldaţii cartaginezi s-au strâns sub ordinele lui Mathon şi ale lui Spendion, doi şefi creaţi special de ei şi care au atras Cartagina într-un război mult mai periculos decât cel pe care abia îl terminaseră cu romanii? Iar în vremea părinţilor noştri, Francesco Sforza pentru a-şi menţine pe timp de pace o existenţă onorabilă, nu numai că i-a bătut pe milanezii care îl ţineau în solda lor, dar le-a luat şi libertatea, instaurându-se ca suveran al lor Aşa s-au comportat toţi soldaţii din Italia, care au făcut din război singura lor profesie Iar dacă nu toţi au devenit duci de Milano, aceştia nu sunt mai puţin respingători, pentru că ei au făcut aceleaşi crime, fără însă a dobândi aceleaşi avantaje Sforza, tatăl lui Francesco, a forţat-o pe regina Giovanna să se arunce în braţele regelui Aragonului, părăsind-o imediat şi lăsând-o fără apărare în mijlocul inamicilor Nu există alt motiv decât satisfacerea ambiţiei lui, de a obţine de la ea contribuţii cât mai mari sau chiar de a-i prelua statele Braccio a încercat prin mijloace similare să pună mâna pe regatul Napoli Şi ar fi reuşit, dacă nu ar fi fost învins şi ucis la Aquila Toate aceste dezordini s-au produs numai pentru că aceşti oameni au făcut din război unica lor meserie Nu există oare pe la voi un proverb care vine în sprijinul părerilor mele care zice că „Războiul face valorile, iar pacea le face să dispară”? Aşa se face deci, că atunci când un individ care trăia numai de pe urma războiului a pierdut acest mijloc de existenţă, dacă nu are suficientă tărie pentru a se converti în om de onoare, sub imperiul necesităţii, este obligat de nevoie să iasă la drumul mare, iar justiţia este obligată să-l spânzure Cosimo: Mă faceţi să dispreţuiesc aproape această meserie a armelor, pe care o credeam cea mai frumoasă şi cea mai onorabilă ce poate fi practicată Aşa că aş fi nemulţumit de tine, dacă nu ai remarca-o în sufletul meu Fără asta, nu voi şti cum să justific gloria lui Cezar, Pompei, Scipion, Marcellus şi a atâtor altor generali romani, al căror renume i-a plasat, s-ar putea spune, alături de zei Fabrizio: Permiteţi-mi să vă prezint cele două propuneri ale mele: una – că un om cinstit nu poate să îmbrăţişeze, ca profesie, meseria armelor; cealaltă – că o republică sau nişte regate constituite cu înţelepciune nu le-au permis-o niciodată cetăţenilor sau supuşilor lor În legătură cu prima dintre aceste propuneri nu mai am nimic de adăugat O să vă mai vorbesc însă de cea de-a doua Dar mai întâi o să răspund observaţiei tale Desigur, nu ca oameni de bine, ci ca războinici pricepuţi şi întreprinzători şi-au câştigat o faimă atât de mare Cezar, Pompei şi aproape toţi generalii apăruţi după primul război punic Însă cei care i-au precedat au meritat gloria atât pentru virtutea, cât şi pentru abilitatea lor De unde provine această diferenţă? Aceasta constă în faptul că aceştia nu făceau din război unica lor meserie, iar ceilalţi, din contră, i se dedicau în întregime Atâta timp cât Republica se menţine pură, niciodată un cetăţean puternic nu va ajunge să se servească de meseria armelor pentru a-şi menţine autoritatea pe timp de pace, nesocotind toate legile, sărăcind provinciile, tiranizându-şi patria şi supunând-o voinţei sale Niciodată un cetăţean din ultimele clase ale poporului nu va îndrăzni să-şi încalce jurământul militar, să-şi mărească averea pe seama altora, să sfideze autoritatea Senatului şi să participe la atentate contra libertăţii, numai spre a putea trăi tot timpul din meseria armelor În primele timpuri, generalii, satisfăcuţi de onorurile triumfurilor, reveneau cu plăcere la viaţa privată Simplii soldaţi renunţau la arme cu o plăcere chiar mai mare decât cea din momentul când le luaseră, şi-şi reluau ocupaţiile obişnuite, fără a fi putut concepe că ar putea trăi de pe urma armelor şi din prăzile de război Poate fi citat un mare şi memorabil exemplu, cel al lui Atilius Regulus, cel care, fiind general al armatelor romane din Africa, după ce i-a zdrobit aproape complet pe cartaginezi, cerea Senatului permisiunea de a se întoarce să-şi cultive pământurile pe care fermierii le ruinaseră De aici rezultă destul de clar că, dacă şi-ar fi făcut din război o meserie, dacă s-ar fi gândit să-l facă util pentru el însuşi, el nu ar fi cerut niciodată, având la dispoziţie atâtea provincii bogate, să se întoarcă la a-şi lucra propriile pământuri Mai ales că el ar fi putut câştiga zilnic mai mult decât valora întreaga sa moştenire Dar aceşti oameni virtuoşi, care nu făceau din război singura lor profesie nu se alegeau decât cu oboseala, pericolele şi gloria Şi o dată însărcinaţi cu această preţioasă misiune, ei nu mai voiau decât să se reîntoarcă la căminele lor spre a trăi acolo conform profesiei lor obişnuite Comportarea soldaţilor simpli pare să fi fost la fel Ei părăseau şi reluau această misiune fără dificultate Nu mai fuseseră deloc sub arme? Ei bine, se înrolează voluntar Erau angajaţi? Nu cereau decât să-şi primească concediul Aş putea susţine acest adevăr cu mii de exemple, dar nu voi cita decât un fapt: unul dintre cele mai mari privilegii pe care poporul roman le acorda unui cetăţean era acela de a nu fi forţat să se înroleze împotriva voinţei sale Aşa că, pe timpul zilelor bune ale Romei, care au durat până la fraţii Grahi, nu a existat nici un soldat care să fi făcut din război o profesie şi nu conta faptul că în armata lor nu exista decât un număr foarte mic de supuşi răi, care erau aspru pedepsiţi Un stat bine constituit trebuie deci să ordone cetăţenilor săi însuşirea artei războiului ca pe un exerciţiu, un obiect de studiu în timp de pace Iar, pe timp de război, ca o problemă de necesitate şi ca pe o ocazie de a dobândi gloria Dar numai Guvernul o poate exercita ca meserie, aşa cum făcea cel al Romei Orice particular care are un alt scop în caz de război este un rău cetăţean Orice stat care se conduce după alte principii este un stat prost alcătuit Cosimo: Sunt pe deplin satisfăcut de tot ce aţi spus şi îmi place mult concluzia dumneavoastră Dar eu cred că ea nu este valabilă decât pentru republici Mi se pare că ar fi greu de aplicat la monarhii Sunt înclinat să cred că unui rege îi place să se înconjoare cu oameni preocupaţi numai de război Fabrizio: Nu, fără îndoială O monarhie bine orânduită trebuie, din contră, să evite din toate puterile o asemenea stare de lucruri, care nu serveşte decât pentru a-l compromite pe rege şi decât pentru a crea agenţi ai tiraniei Şi să nu-mi vorbiţi de monarhiile actuale, întrucât v-aş răspunde că acestea nu sunt bine orânduite O monarhie bine orânduită nu-i conferă regelui puteri nelimitate, mai puţin în ce priveşte armata Numai în acest domeniu este nevoie de implicare directă, de o voinţă unică, în rest însă, un rege nu trebuie să facă nimic fără un consiliu Iar acest consiliu trebuie să vegheze pe lângă monarh să nu se constituie o categorie de oameni care, pe timp de pace, să dorească permanent războiul, pentru că nu ar putea trăi fără război Aş dori însă să mă opresc puţin asupra acestui aspect şi să mă refer nu la o monarhie perfectă, ci la una din cele care există în prezent Şi susţin că într-un astfel de caz, regele trebuie să se teamă de cei care nu au altă meserie decât pe cea a armelor Fără îndoială, forţa unei armate constă în infanteria ei Şi dacă un rege nu-şi conduce armata în aşa fel, încât pe timp de pace infanteria să nu dorească a se lăsa la vatră pentru ca oamenii să-şi practice profesiile respective, acel rege este pierdut Cea mai periculoasă infanterie este cea care nu are altă meserie decât războiul Căci un rege care a folosit-o o dată este nevoit sau să facă mereu război sau să o plătească permanent, ori să-şi asume riscul de a se vedea deposedat de Statul său Este imposibil să faci mereu război, la fel şi să plăteşti permanent, aşa că nu rămâne decât pierderea Statului Aşa că romanii, atâta timp cât şi-au păstrat înţelepciunea şi virtutea nu au permis niciodată, aşa cum am mai spus, ca cetăţenii să facă din război unica lor meserie Aceasta nu că nu i-ar fi putut plăti oricând, căci erau mereu în război, dar în felul acesta ei înlăturau pericolele ce le genera profesia permanentă a armelor Cu toate că circumstanţele nu se schimbau, oamenii se schimbă continuu Ei îşi reglau în aşa fel timpul pentru serviciul militar, încât în interval de 15 ani legiunile să fie complet primenite Ei nu voiau decât oameni în floarea vârstei, între 18 şi 35 de ani În această perioadă a vieţii, în care picioarele, braţele şi ochii se bucură de aceeaşi vigoare Şi ei nu aşteptau ca soldatul să-şi piardă puterile şi să fie atins de insubordonare, aşa cum se practica în perioada coruptă a republicii August şi apoi Tiberiu, mai ahtiaţi de propria autoritate decât de ce ar fi putut fi util pentru Republică, au fost cei care au început să dezarmeze poporul roman, pentru a-l putea supune mai uşor şi să menţină permanent aceeaşi armată la frontierele Imperiului Apreciind că acest mijloc nu ar fi fost suficient spre a subjuga poporul şi Senatul, ei au mai creat şi o Armată Pretoriană, cantonată permanent sub zidurile Romei, pe care astfel o dominau Facilitatea pe care ei o acordau cetăţenilor trimişi sub arme, aceea de a-şi face meseria armelor ca unica lor profesie a generat insolenţa soldăţimii, care devine astfel teroarea Senatului şi care a făcut atâta rău împăraţilor înşişi, legiunile i-au înghiţit pe mulţi dintre ei, imperiul ajungând la discreţia capriciilor lor Au fost chiar cazuri când existau mai mulţi împăraţi creaţi de diferite armate Şi care a fost rezultatul acestor dezordini? Mai întâi dezmembrarea Imperiului şi apoi căderea lui Regii, preocupaţi de securitatea lor, trebuie deci să-şi formeze infanteria din oameni care, în momentul războiului să se consacre de bunăvoie serviciului în armată, din dragoste faţă de aceştia, dar care la instaurarea păcii să se întoarcă cu mai mare plăcere la vetrele lor În acest scop, trebuia ca ei să folosească oameni ce puteau trăi şi din altă meserie decât cea a armelor Un rege trebuie să vrea ca la sfârşitul războiului marii săi vasali să revină la guvernarea supuşilor, gentilomii săi să-şi cultive pământurile, infanteria să practice diversele ei meserii şi ca fiecare dintre ei să facă de bunăvoie războiul pentru a avea pace şi să nu încerce să tulbure pacea pentru a avea război Cosimo: Raţionamentul tău mi se pare a fi foarte bine structurat Totuşi, întrucât tinde să-mi răstoarne toate ideile pe care le-am avut până acum în acest sens, mărturisesc că mai am încă unele îndoieli Văd deci, un mare număr de seniori, de gentilomi şi de alţi oameni de calitatea ta care trăiesc, pe timp de pace, de pe urma talentelor lor militare şi care primesc un tratament princiar din partea republicilor Văd, de asemenea, că o mare parte dintre soldaţi rămân să fie folosiţi pentru apărarea oraşelor şi cetăţenilor Mi se pare deci că pe timp de pace fiecare poate găsi mijloace de subzistenţă Fabrizio: Îmi este greu să cred că ai putea avea o astfel de opinie Căci, presupunând că nu există nici o observaţie de făcut asupra acestei uzanţe, micul număr de soldaţi folosiţi în locurile de care vorbeai, ar fi necăjiţi, dacă te-ar contrazice Cam care ar fi raportul real dintre infanteria care se cere la război şi cea din timp de pace? Mai întâi, garnizoanele ordinare din oraşe şi cetăţi se dublează în timp de război Lor li se adaugă soldaţii menţinuţi în campanie Toate aceste trupe reprezintă un număr considerabil de oameni de care trebuie să ne debarasăm în timp de pace În ce priveşte numărul redus de trupe ce rămân pentru paza Statului, regatul tău şi papa Iulian au făcut cunoscut faptul că nu se tem de oamenii care nu au altă meserie în afară de război Insolenţa lor te-a obligat să-i îndepărtezi şi să preferi în locul lor pe elveţienii care, născuţi într-un regim al legii şi selecţionaţi după principii reale de către Statul însuşi, trebuie să inspire mai multă încredere Să nu mai spui deci că pe timp de pace orice militar poate găsi un mijloc de subzistenţă În ce priveşte problema menţinerii pe timp de pace a cuirasierilor, împreună cu soldele lor, este ceva mai greu de rezolvat Dar, dacă ne gândim bine, vom vedea că acest obicei este funest şi contrar principiilor Aceştia sunt, în fond, oameni care au ca meserie războiul şi care produc cele mai mari dezordini într-un Stat, dacă sunt în număr suficient Dar dacă sunt ceva mai puţin numeroşi pentru a putea forma o armată, ei nu comit tot răul de care ar fi în stare Asta nu înseamnă că uneori nu ar putea fi foarte periculoşi, aşa cum dovedeşte ceea ce am relatat despre Francesco şi despre Sforza, tatăl său, şi despre Braccio de Peruza Susţin deci că acest obicei de a plăti oameni de arme este respingător, funest şi generator de numeroase abuzuri Cosimo: Ai vrea să-i elimini? Ori dacă îi foloseşti, cum crezi că i-ai menţine? Fabrizio: Ca trupe de ordonanţă; nu ca în sistemul francez care este la fel de periculos ca al nostru şi care nu face altceva decât să le alimenteze insolenţa, ci în maniera anticilor, care îşi formau cavaleria din slujitorii proprii, care în timp de pace îşi exercitau profesiile obişnuite Dar, înainte de a termina această discuţie, mă voi explica mai pe larg în această privinţă Repet deci că dacă astăzi această parte a trupelor trăieşte din meseria armelor, este un fapt ce se datoreşte degradării instituţiilor noastre militare În ce priveşte tratamentul pe care-l rezervăm generalilor noştri, susţin că este o măsură foarte dăunătoare O republică înţeleaptă nu ar trebui să se încredinţeze oricui, iar în timp de război să aibă generali numai din rândul cetăţenilor proprii Iar pe timp de pace să-i oblige să revină la profesia obişnuită Un rege prudent nu trebuie, de asemenea, să acorde un alt tratament generalilor săi, atâta timp cât aceştia nu i-au îndeplinit o misiune importantă şi să-i recompenseze pentru serviciile făcute pe timp de pace Şi, pentru că m-ai citat ca exemplu, îmi voi permite să vorbesc despre mine Războiul nu a fost niciodată meseria mea; meseria mea este să-mi conduc slujitorii şi să-i apăr De aceea eu trebuie să iubesc pacea şi să ştiu a face război Recompensele şi stima regelui meu nu sunt atât preţul talentelor mele militare, cât cel plătit pentru sfaturile mele, de care el a beneficiat pe timp de pace Orice rege înţelept şi care vrea să guverneze prudent n-ar trebui să-şi dorească pe lângă el decât astfel de oameni La fel de periculos pentru el este ca cei din jurul lui să fie adepţi mai mult ai păcii decât ai războiului Nu mai am nimic de adăugat la primele mele propuneri; dacă ce am zis nu vă este suficient, nu văd cum v-aş convinge Dar vedeţi deja câte dificultăţi sunt pentru a reveni la disciplină celor vechi în armata noastră Şi câte precauţii trebuie să ia în acest scop un om înţelept şi natura împrejurărilor în care poate spera să aibă succes Aţi înţelege mai uşor toate aceste adevăruri, dacă ai putea accepta fără emoţie comparaţia ce o fac între instituţiile vechi şi cele din vremea noastră Cosimo: Discuţiile tale înţelepte au făcut să crească plăcerea de a te asculta Te rugăm mult ca, după ce îţi vom fi mulţumit pentru tot ce am învăţat, să ne spui ce ţi-a mai rămas de zis Fabrizio: Întrucât vă face plăcere, voi începe prin a trata această problemă, abordând-o pornind chiar de la principii Scopul oricărui guvern care vrea să facă război este să poată susţine o campanie împotriva oricărui inamic şi să învingă în luptă Deci trebuie pusă pe picioare o armată Pentru aceasta trebuie găsiţi oameni, repartizaţi, antrenaţi pe unităţi şi mari unităţi, cazaţi şi învăţaţi să reziste inamicului, fie în marş, fie pe câmpul de luptă Din aceste diverse aspecte constă talentul pentru un război de campanie, cel mai necesar şi cel mai onorabil Celui care ştie să dea o bătălie i se iartă toate greşelile pe care le-ar fi făcut deja în comportarea sa militară Dar cel căruia i-a fost refuzat un astfel de dar, oricât ar fi el de recomandat pentru alte domenii, nu va termina niciodată în mod onorabil un război O victorie desfiinţează efectul celor mai proaste operaţii, iar o înfrângere poate face să eşueze planurile cele mai înţelepte şi mai coordonate Primul lucru necesar în război fiind găsirea oamenilor, trebuie să ne ocupăm, în primul rând, de ceea ce se cheamă „recrutare” şi pe care eu aş numi-o „elită”, pentru a folosi un termen mai onorabil, consacrat şi de antici Cei care au scris despre război voiau ca soldaţii să fie selecţionaţi din ţările temperate, singurul mijloc, spuneau ei, de a avea oameni înţelepţi şi întreprinzători, pentru că în ţările calde oamenii au prudenţă fără curaj, iar în ţările reci au curaj fără prudenţă Acest sfat ar fi bun pentru un prinţ care ar putea fi stăpânul întregii lumi şi şi-ar putea recruta soldaţii de oriunde din lume Dar cum eu vreau să stabilesc aici reguli care să fie folositoare tuturor guvernelor, mă limitez a spune că orice stat trebuie să-şi completeze trupele din propria ţară, fie ea caldă, temperată său rece, n-are importanţă Anticii ne oferă o mulţime de exemple care atestă că soldaţii buni se fac cu o bună disciplină, în orice ţară; ea suplineşte defectele naturii şi este atât de puternică, pe măsura legilor sale A lua soldaţi din afara propriei ţări nu se poate chema „elită” Acest cuvânt presupune că dintr-o provincie pot fi aleşi oamenii cei mai potriviţi serviciului militar, cei care vor să mărşăluiască, dar şi din cei care nu o vor Nu veţi putea face această „elită” decât în zonele care vă sunt supuse În ţările care nu vă aparţin nu puteţi obliga pe nimeni, ci trebuie să vă mulţumiţi cu oameni de bunăvoinţă Cosimo: Dar dintre aceşti oameni de bunăvoinţă ar putea fi luaţi unii şi lăsaţi alţii Acest mod de recrutare ar putea fi totuşi considerat „elită” Fabrizio: Într-un fel, ai dreptate, dar dacă eşti atent la toate viciile unui asemenea mod, vei vedea că nu mai este vorba de „elită” Mai întâi, străinii care se înrolează voluntar sub drapelul tău, departe de a fi cei mai buni sunt, din contră, cei mai răi supuşi din ţară Dacă undeva sunt oameni dezonoraţi, leneşi, fără religie, desfrânaţi, nesupuşi autorităţii părinteşti, oameni pierduţi, ahtiaţi după jocuri de noroc şi dedaţi tuturor viciilor, aceştia sunt acei care ar vrea să se dedice meseriei armelor Astfel de moravuri constituie tot ce poate fi mai rău pentru o armată, o instituţie adevărată şi înţeleaptă Când astfel de oameni se prezintă la tine în număr mai mare decât ai nevoie, poţi să alegi, dar fondul fiind rău, aceasta nu înseamnă „elită”, ci recrutare de soldaţi Din astfel de oameni sunt compuse în prezent armata Italiei şi alte armate, cu excepţia celei a Germaniei Pentru că în alte ţări nu este vorba de o autoritate a suveranului, ci de simpla voinţă a celui care face recrutările Or, te întreb dacă într-o armată formată prin astfel de metode ar putea fi întronată disciplina anticilor? Cosimo: Deci de partea cui ar trebui să fim? Fabrizio: Ţi-am spus; să fie aleşi sub autoritatea unui suveran, dintre supuşii statului Cosimo: Şi crezi că ar fi uşor de introdus disciplina antică în rândurile unor astfel de oameni? Fabrizio: Fără îndoială, dacă într-o monarhie ei sunt comandaţi de suveran sau chiar de către un simplu senior; sau într-o republică, de către un cetăţean învestit cu titlul de general Astfel este greu să se realizeze ceva pozitiv Cosimo: De ce? Fabrizio: Vă voi spune la momentul potrivit, deocamdată este suficient Cosimo: Întrucât această „elită” nu trebuie făcută decât în propria ţară credeţi că ar fi preferabil ca soldaţii să provină de la oraş sau de la ţară? Fabrizio: Tot ce s-a scris despre arta militară arată că sunt preferaţi oamenii de la ţară, ca fiind mai robuşti, mai rezistenţi la oboseală, mai obişnuiţi să trăiască sub cerul liber, să înfrunte arşiţa soarelui, să prelucreze fierul, să sape o groapă şi să poarte coase, în fine, mai îndepărtaţi de orice fel de viciu Iată care ar fi părerea mea în această problemă Întrucât există soldaţi pedeştri şi soldaţi călare, aş vedea că primii să fie aleşi de la ţară, iar ceilalţi de la oraş Cosimo: Şi la ce vârstă i-aţi angaja? Fabrizio: Dacă aş avea de format o întreagă armată, i-aş lua între 17 şi 40 de ani Şi numai la 17 ani, dacă ar fi nevoie numai de recrutări pentru completare Cosimo: Nu prea înţeleg această diferenţă Fabrizio: O să-ţi explic Având de constituit o armată întreagă, într-o ţară unde ea nu ar exista, aş fi obligat să iau orice bărbat de vârsta militară, adică să fie în stare să poată face o instrucţie despre care o să-ţi vorbesc în curând Dar într-o ţară în care o astfel de armată ar exista, aş putea să nu iau, pentru împrospătare, decât bărbaţi de 17 ani, pentru că ceilalţi ar fi fost deja selecţionaţi şi înrolaţi Cosimo: Văd că aţi vrea să faceţi o miliţie de genul celei constituite în Toscana? Fabrizio: Aşa este Dar aş înarma-o, aş antrena-o, i-aş da şefi; în fine, aş organiza-o într-un mod care nu există la voi Cosimo: Eşti de acord deci cu miliţia noastră? Fabrizio: De ce vrei să o blamez? Cosimo: Asta pentru că mulţi oameni luminaţi au blamat-o Fabrizio: A spune că un bărbat luminat care blamează miliţia voastră ar însemna ceva contradictoriu Un astfel de bărbat poate să aibă reputaţia de luminat, dar aceasta este o nedreptate ce i se face Cosimo: Puţinul succes de care s-a bucurat ne-a format despre ea o părere proastă Fabrizio: Fii atent, aceasta s-ar putea să nu fie greşeala ei, ci a noastră şi sper că până la sfârşitul acestei discuţii o să dovedesc acest lucru Cosimo: Îmi face o mare plăcere; dar, mai întâi, vreau să vă spun de ce este acuzată, pentru a o justifica în mod complet Se spune că fie nu poate face nici un serviciu şi atunci a te încrede în ea înseamnă ruinarea statului, fie că, din contră, ea este în stare să-şi facă treaba, dar în mâinile unui şef avizat ar putea deveni un mijloc al tiraniei Sunt citaţi romanii, care şi-au pierdut libertatea cu propriile arme Este citată Veneţia şi regele Franţei Prima, pentru a nu se supune unuia dintre cetăţenii săi, foloseşte trupe străine Iar regele Franţei şi-a dezarmat poporul, pentru a conduce fără vreo rezistenţă Dar cel mai mult îngrijorează inutilitatea ei Şi aceasta din două motive: lipsa să de experienţă şi constrângerile serviciului La o anumită vârstă, niciodată nu te poţi obişnui cu exerciţiile militare, iar constrângerile nu au generat vreodată soldaţi buni Fabrizio: Toţi cei care furnizează astfel de motive nu au, după părerea mea, decât o viziune îngustă Şi este uşor de dovedit acest lucru Miliţia voastră ar fi, se spune, inutilă Dar eu susţin că nu există o armată pe care să poţi conta mai mult decât pe cea a propriei ţări şi că nu există alt mijloc de a o organiza decât cel pe care vi-l propun Şi pentru că nu este contestat, ar fi inutil să mă opresc mai mult asupra lui Acest adevăr este demonstrat de toate faptele ce rezultă din istoria popoarelor antice Se vorbeşte de lipsă de experienţă şi de constrângere: fără îndoială, lipsa de experienţă nu prea dă curaj, iar constrângerea creează nemulţumiri Dar aş scoate în evidenţă că, dacă soldaţii voştri sunt bine înarmaţi, bine antrenaţi şi bine folosiţi, ei vor dobândi încet, încet experienţă şi curaj În ce priveşte constrângerea, trebuie ca cei ce vor armata sub autoritatea suveranului nu au în vedere ca serviciul să fie făcut cu forţa, dar nici pe baza propriei voinţe Deplină libertate ar oferi inconvenientele despre care am vorbit deja; nu ar mai exista „elita” şi s-ar putea ajunge la aceea că puţini bărbaţi s-ar mai prezenta Un exces de constrângere ar putea produce efecte la fel de negative Trebuie deci să se aleagă o cale de mijloc, la o aceeaşi distanţă atât de excesul de constrângere, cât şi de excesul de libertate Trebuie ca respectul pe care îl inspiră suveranul să-l domine pe soldat Trebuie ca acesta să-i mai reducă sentimentul faţă de inconvenientele vieţii militare De aici rezultă un astfel de amestec între constrângere şi voinţă, încât nu va fi nimic de temut în ce priveşte urmările nemulţumirii Nu spun că această armată nu ar putea fi învinsă; armatele romane, chiar şi cea a lui Hanibal, au fost învinse Şi ar putea fi organizată în aşa fel o armată pentru a o putea feri pentru totdeauna de înfrângere? Oamenii voştri luminaţi nu ar trebui să dea asigurări că miliţia voastră ar fi inutilă, pentru că a fost învinsă de câteva ori; dar putând învinge, putând fi şi învinsă, trebuie, în primul rând, căutate cauzele acelor înfrângeri şi remediate Şi astfel ei ar putea să-şi dea seama, după ce vor reflecta la cele constatate, că nu miliţia ca atare trebuie acuzată, ci imperfecţiunile din organizarea ei În ce priveşte teama de a vedea cum o astfel de instituţie ar oferi unui individ mijloacele de a răsturna libertatea, răspund că armele oferite de lege şi de constituţie cetăţenilor sau supuşilor nu au generat niciodată pericole, ci adesea le-au prevenit; că republicile se menţin mult mai mult atunci când dispun de arme decât când sunt dezarmate Roma a trăit liberă patru sute de ani şi era înarmată; Sparta – opt sute de ani Alte republici, lipsite de acest ajutor, nu au putut să-şi păstreze libertatea mai mult de patru sute de ani Unei republici îi trebuie arme Atunci când nu le are, ea trebuie să le închirieze din străinătate, ceea ce este foarte periculos pentru autoritatea publică; ele sunt foarte uşor de pervertit Un cetăţean puternic poate să pună repede mâna pe ele Rămâne un câmp larg de utilizare, pentru că sunt folosite numai pentru oprimarea unor oameni dezarmaţi De altfel, doi inamici sunt mai de temut decât unul singur Şi orice republică ce se foloseşte de trupe străine se teme atât de străinul pe care îl plăteşte, cât şi de propriii cetăţeni Dacă vrei să analizezi realitatea acestor temeri, aminteşte-ţi ce ţi-am spus despre Francesco Sforza Cea care, din contră, nu-şi foloseşte decât propriile arme nu are a se teme decât de propriii cetăţeni Fără a mai recurge la alte argumente, îmi este de ajuns să spun că nimeni nu a întemeiat o republică sau o monarhie fără a încredinţa apărarea cetăţenilor din propria ţară Dacă veneţienii s-ar fi dovedit tot atât de înţelepţi în acest domeniu ca şi în ce priveşte alte instituţii ale lor, ei ar fi putut cuceri lumea Ei sunt cu atât mai de neînţeles, cu cât primii lor legislatori le-au pus armele în mâini Neavând de la început nici o posesiune pe continent, ei şi-au ţinut toate forţele pe mare, unde au avut un curaj uimitor, mărindu-şi prin propriile arme un adevărat imperiu al patriei lor Numai că, obligaţi să-şi apere Vicenza, au fost puşi în situaţia de a lupta pe uscat, dar în loc să încredinţeze comanda trupelor unuia dintre concetăţenii lor, l-au angajat pe marchizul de Mantua Această hotărâre nefericită i-a oprit la jumătatea drumului şi i-a împiedicat să se ridice la acel nivel înalt al puterii la care puteau aspira Poate că abilitatea lor pe mare li se părea atunci un obstacol în calea succesului lor în războiul terestru Dacă acesta a fost motivul comportării lor, era efectul unei neîncrederi puţin înţelepte Un amiral obişnuit să se lupte şi cu vânturile şi cu flotele şi cu oamenii va deveni mult mai uşor un general de uscat, unde numai oamenii opun rezistenţă, decât ar ajunge amiral un general de uscat Romanii învăţau să lupte şi pe mare şi pe uscat Aşa se face că atunci când a survenit primul război contra cartaginezilor, a căror putere navală era atât de redutabilă, ei nu au angajat nici greci, nici spanioli, care erau antrenaţi pe mare, ci au încredinţat apărarea Republicii propriilor cetăţeni, pe care i-au trimis să lupte pe uscat, unde au învins Dacă motivul veneţienilor era să evite ca unul dintre concetăţeni să atenteze la libertatea lor, această teamă era totuşi lipsită de temei Căci, fără a mă repeta în ce am mai spus în acest sens, este evident că aproape niciodată vreunul dintre cetăţenii puşi în fruntea forţelor lor navale nu a uzurpat tirania într-un oraş situat în mijlocul mării, deci cu atât mai puţin era de temut că un astfel de pericol să provină din partea unui general de uscat al lor Ar fi trebuit să se gândească la faptul că nu armele din mâinile cetăţenilor erau cele care inspirau proiectele tiraniei, ci numai proastele instituţii; şi, fiind atât de norocoşi având o bună guvernare, nu ar fi trebuit să se teamă de arme A fost deci o hotărâre nefericită pentru gloria şi adevărata lor fericire În ce priveşte celălalt exemplu citat, este sigur că a fost o mare greşeală a regelui Franţei faptul că nu şi-a pregătit poporul pentru război Nimeni, dacă lasă la o parte orice prejudecată, nu poate să nu recunoască faptul că acesta a fost unul din viciile acestei monarhii şi una din principalele cauze ale slăbiciunii sale Intrând într-o discuţie prea lungă, m-am depărtat probabil de subiectul meu; dar voiam să răspund observaţiilor tale şi să-ţi dovedesc că un stat nu-şi poate întemeia securitatea decât pe propriile arme; că aceste arme nu pot fi bine organizate decât sub forma miliţiilor şi, în fine, că nu este decât o modalitate de a forma o armată într-o ţară şi de a instaura disciplina militară în rândurile acesteia Dacă te-ai gândit cu atenţie la instituţiile primilor regi ai Romei şi mai ales la Servius Tullius, ai vedea că instituţia de clasă nu era decât o miliţie ce oferea mijloacele de a constitui o armată în cel mai scurt timp, pentru apărarea Statului Dar pentru a reveni la „elita” noastră, repet că, dacă aş avea de recrutat pentru o armată veche nu aş alege decât soldaţi de 17 ani Dacă însă aş fi obligat să creez una nouă, aş lua oameni de toate vârstele, între 17 şi 40 de ani, pentru a mă putea folosi de ea imediat Cosimo: Deosebitele lor meserii anterioare vor influenţa asupra alegerii recruţilor tăi? Fabrizio: Autorii despre care vorbeam admit unele deosebiri Ei nu vor nici păsărari, nici pescari, nici bucătari, nici din cei care s-au consacrat unor meserii infame şi, în general, nici un om ce se ocupă cu artele de lux Ei cereau lucrători, fierari, gardieni, grăjdari, măcelari, vânători şi alţi oameni cu profesii similare În ce mă priveşte, eu nu aş ţine seama deloc de meseria lor, nici de utilitatea lor; m-aş limita să analizez serviciile ce le pot oferi personal Acesta este motivul pentru care oamenii de la ţară, obişnuiţi să lucreze pământul, sunt cei mai folositori dintre toţi Nici o altă meserie nu este mai căutată în armată Apoi, ar fi foarte folositor să ai un număr mare de fierari, tâmplari, grăjdari şi pietrari Este nevoie de meseriile lor într-o mulţime de situaţii şi este foarte avantajos să ai soldaţi care să poată oferi un dublu serviciu Cosimo: Cum se pot deosebi oamenii care sunt şi care nu sunt apţi pentru serviciul militar? Fabrizio: Nu vorbesc aici decât despre maniera de a selecţiona o miliţie nouă, pentru a forma apoi o armată, dar vom discuta şi de „elită” pentru refacerea unei miliţii vechi Capacitatea, aptitudinile unui soldat se apreciază fie pe baza experienţei, dacă au mai făcut serviciul militar, fie după împrejurări Nu se poate aprecia meritul oamenilor noi, care nu au fost niciodată sub arme Şi aproape toate miliţiile nou-formate sunt în această situaţie În lipsa experienţei, trebuie recurs la împrejurări, care se judecă după vârstă, după profesie şi după fizicul individului Am vorbit despre primele două calităţi Rămâne să o analizăm pe cea de-a treia Unii distinşi militari, printre care şi Pyrhus, vor că soldatul să fie înalt Pentru alţii este suficientă agilitatea, aceasta fiind şi părerea lui Cezar Agilitatea se apreciază după conformaţia şi aspectul plăcut al soldatului Ochii vii şi neastâmpăraţi, gât nervos, piept larg, muşchii braţelor bine conturaţi, degete lungi, pântece plat, fese rotunde, picioare şi mâini uscate sunt calităţi cerute de aceşti autori Ele sunt necesare pentru a desemna un soldat agil şi viguros, principalul lucru care contează Dar, mai presus de orice, trebuie acordată cea mai mare atenţie moralei soldatului El trebuie să aibă onoare şi înţelepciune, altfel poate deveni un instrument de dezordini şi principiu de corupţie Niciodată nu se aşteaptă ceva pe cinste şi niciodată nu se speră a găsi virtuţi la un om lipsit de educaţie şi abrutizat de viciu Pentru a te face să înţelegi importanţa acestei „elite”, cred că este necesar să vă explic mai întâi în ce fel consulii romani, la intrarea în serviciu, procedau la formarea legiunilor romane Războaiele continue ale Romei făceau ca aceste legiuni să fie permanent compuse din soldaţi vechi şi noi, ceea ce lăsa consulilor cele două modalităţi despre care am pomenit: experienţa, în alegerea soldaţilor vechi şi împrejurările, în cazul alegerii unora noi Şi aici trebuie remarcat că aceste recrutări se foloseau fie pentru a înrola imediat, fie pentru a-i antrena şi a-i menţine gata de serviciu atunci când ar fi necesar Nu am vorbit şi nu voi vorbi decât despre aceştia din urmă; scopul meu este să vă arăt cum se poate forma o armată undeva, unde nu a existat deloc miliţie şi deci nici un fel de armată care să poată fi îndată folosită în campanie Căci, în ţările unde există obişnuinţa de a constitui armate sub autoritatea suveranului, noii recruţi pot fi trimişi imediat în război, aşa cum se practică la Roma şi cum se practică astăzi în Elveţia Dacă în noile formaţiuni se folosesc mulţi soldaţi noi, există şi o mulţime din ceilalţi, formaţi prin exerciţii militare Amestecaţi, ei formează o trupă excelentă Numai atunci când împăraţii au început să menţină permanent armatele în cantonamentele ei au instituit, aşa cum se vede în Viaţa lui Maxim, maiştri instructori pentru tinerii soldaţi, care erau numiţi Tirones Întrucât Roma era liberă, exerciţiile aveau loc în oraş şi nu în cantonament Tinerii care erau ocupaţi mult timp cu acestea, obişnuiţi deja cu toate demonstraţiile de război simulat, nu se speriau deloc de războiul veritabil, când trebuiau să-şi părăsească vetrele Odată abolite aceste exerciţii, împăraţii au fost obligaţi să le înlocuiască prin mijloace despre care am vorbit deja Am ajuns, în fine, la modul de încorporare al romanilor În momentul în care consulii însărcinaţi cu toate operaţiile militare îşi preluau funcţiile, prima lor grijă era să-şi constituie armatele I se dădeau fiecăruia câte două legiuni de cetăţeni romani, care reprezentau o adevărată forţă Pentru a forma aceste legiuni ei numeau douăzeci şi patru de tribuni militari, câte şase pentru fiecare legiune Aceştia aveau funcţii relativ similare cu cele ale comandanţilor de batalion de azi Ei îi adunau pe toţi cetăţenii romani în stare să poarte arme şi îi repartizau pe tribunii fiecărei legiuni Apoi trăgeau la sorţi tribul unde aveau să înceapă „elita” În acest trib erau aleşi cei mai buni patru soldaţi Dintre aceşti patru soldaţi, unul era ales de tribunii primei legiuni; dintre cei trei rămaşi, era ales unul de către tribunii celei de-a doua legiuni, dintre ceilalţi doi – unul era ales de tribunii celei de-a treia legiuni, iar ultimul mergea la legiunea a patra Consulii alegeau apoi alţi patru soldaţi Dintre aceştia, unul era ales de tribunii legiunii a doua, dintre cei trei rămaşi – unul mergea la legiunea a treia, apoi dintre ultimii doi unul mergea la legiunea a patra, iar celălalt la legiunea întâi Consulii alegeau încă patru soldaţi De data aceasta selecţia începea cu legiunea a treia şi succesiunea continua până când alegerea se termină şi legiunile erau complecte Aceste formaţiuni, aşa cum am spus deja, puteau fi constituite pe loc, pentru că ele erau compuse, în cea mai mare parte, din oameni obişnuiţi cu războiul adevărat şi toţi fuseseră antrenaţi în război simulat Această „elită” se putea face deci fie pe bază de experienţă, fie de conjunctură Dar când este vorba de organizat o miliţie nouă, care să fie folosită numai în viitor, alegerea nu se poate face decât în funcţie de vârsta şi fizicul indivizilor Cosimo: Recunosc adevărul tuturor spuselor tale Dar, înainte de a merge mai departe, vreau să pun o întrebare la care m-ai făcut să mă gândesc atunci când îmi vorbeai despre „elită” şi spuneai că nu putea să se aplice celor antrenaţi deja pentru serviciul militar, ci se făcea numai pe bază de conjunctură Unul dintre principalele reproşuri pe care le-am auzit la adresa miliţiei noastre este acela că ar fi prea numeroase Se pretinde că ar trebui formată o structură mai mică ce ar fi mai vitează şi mai bine selecţionată Cetăţenii ar fi mai puţin obosiţi şi li s-ar putea da o soldă mică ce i-ar satisface şi le-ar asigura supunerea Aş dori să cunosc părerea ta în această privinţă şi ce mod de alegere ai adopta într-un caz sau altul Fabrizio: Numărul mare este fără nici o îndoială, mai sigur şi mai util decât cel mic Mai bine zis, este imposibil să formezi undeva o miliţie bună, dacă nu este mare numeric Va fi uşor de desfiinţat orice s-ar susţine împotriva acestei păreri Un număr mic ales dintr-o mare mulţime, ca în Toscana, de exemplu, nu înseamnă deloc că voi aveţi soldaţi mai siguri şi mai bine aleşi Dacă la alegere vreţi să procedaţi după experienţă, ar fi, de la început, foarte puţini pentru a putea să apreciaţi Foarte puţini care să fi fost în război şi dintre aceştia foarte puţini se vor comporta în aşa fel încât să fie preferaţi altora Într-o astfel de ţară trebuie deci să se renunţe la criteriul experienţă şi să se rămână la cel al conjuncturii Redus la astfel de mijloace, va trebui să mă gândesc bine atunci când îmi vin douăzeci de tineri cu aspect plăcut, pe ce bază îi pot lua pe unii şi să-i resping pe alţii Pentru că nu ştiu care va merge cel mai bine, va fi de înţeles, sper, că mă voi înşela mai puţin dacă îi voi păstra pe toţi pentru a-i înarma şi pregăti şi voi face o alegere mai sigură dacă, după ce i-am pregătit şi antrenat mai mult timp, voi cunoaşte care sunt cei mai vioi şi mai curajoşi Este deci o mare greşeală să alegi de la început dintr-un număr mic pentru a fi mai multă siguranţă În ce priveşte reproşul de a obosi ţara şi pe cetăţeni, susţin că miliţia, oricât de imperfectă ar fi organizarea ei, nu-i oboseşte cu nimic pe cetăţeni, pentru că nu-i rupe de la munca lor, nu-i îndepărtează deloc de la treburile lor şi nu-i obligă decât să se adune în zilele de sărbătoare pentru a face exerciţii Această practică nu poate fi dăunătoare nici ţării, nici locuitorilor Ea va fi chiar utilă pentru tineri În loc să-şi petreacă zilele de sărbătoare la cabaret, într-o trândăveală ruşinoasă, ei vor face un amuzament din aceste exerciţii militare, care constituie un spectacol frumos, totdeauna plăcut tineretului Mai rămâne să vorbesc despre propunerea de a plăti o miliţie mai puţin numeroasă şi de a te asigura astfel de bunăvoinţa ei şi de supunerea ei promptă Consider că, în această privinţă, nu puteţi reduce în aşa măsură numărul miliţiei voastre, încât să fiţi în stare să asiguraţi permanent o soldă care să o satisfacă Dacă vreţi să formaţi o miliţie de 5000 de oameni şi să-i acordaţi un tratament care să o satisfacă, nu-i puteţi plăti lunar mai puţin de zece mii de ducaţi Constat apoi că un astfel de număr nu ajunge pentru a forma o armată şi că nu există un stat care să poată suporta o astfel de cheltuială Pe de altă parte, această soldă nu ar putea satisface miliţia voastră şi să o ţină permanent operativă Nu ar fi deci decât o depăşire a cheltuielilor, fără nici o sporire a forţelor şi nu veţi obţine nici un nou mijloc de a vă apăra sau de a întreprinde ceva considerabil Dacă măriţi cheltuielile sau miliţia, veţi spori dificultatea de a plăti Dacă o reduceţi pe una sau pe cealaltă, nu veţi face decât să sporiţi nemulţumirile sau neputinţa voastră A dori deci să institui o miliţie plătită permanent, înseamnă ceva inutil sau imposibil Fără îndoială, trebuie să vă plătiţi miliţia, dar numai când o trimiteţi la război În fine, presupunând că o astfel de instituţie ar fi uneori deranjantă pe timp de pace, pentru recruţi, ceea ce eu nu am în vedere, Statul ar fi generos compensat prin toate avantajele ce le-ar obţine; căci această miliţie nu i-ar oferi nici o securitate În concluzie, a dori ca această trupă să fie mai mică pentru a o putea plăti sau din alte motive despre care mi-ai relatat este o eroare foarte gravă Ceea ce îmi confirmă o dată în plus, părerea este faptul că miliţia voastră s-ar reduce numeric de la o zi la alta, datorită unei mulţimi de obstacole de care se vor lovi soldaţii voştri Şi o veţi vedea cum se reduce aproape la zero În fine, având o miliţie numeroasă veţi putea, la nevoie, să reduceţi sau să vă măriţi armata activă Va trebui, de altfel, să vă servească şi de forţe reale şi de reputaţie pe care o conferă astfel de forţe Or, numărul contribuie sigur la această reputaţie Adaug, în plus, că obiectivul miliţiei fiind să-i menţină pe cetăţeni antrenaţi, dacă nu înrolaţi decât un mic număr de pe tot cuprinsul ţării, ei vor fi atât de departe de locul de pregătire, încât nu-i veţi putea aduna fără a le provoca un adevărat prejudiciu Dacă veţi renunţa la exerciţii, miliţia voastră va deveni oricum inutilă, aşa cum vă voi demonstra Cosimo: Sunt foarte satisfăcut de maniera în care ai rezolvat problema mea Dar îmi mai rămâne o îndoială pe care te rog să mi-o lămureşti Detractorii miliţiei pretind că această mulţime de oameni înarmaţi nu ar fi pentru o ţară decât sursă de tulburări şi dezordini Fabrizio: Voi demonstra că această părere nu este decât o greşeală Aceşti cetăţeni înarmaţi nu pot provoca dezordini decât în două feluri: sau atacându-se unii pe alţii, ori atacând pe ceilalţi cetăţeni Este însă uşor de pârât un astfel de pericol, atâta timp cât instituţia însăşi nu este singurul remediu În ce priveşte teama de a se ataca unii pe alţii, susţin că armele şi şefii le sunt daţi pentru a înăbuşi tulburările şi nu pentru a le genera Dacă ţara în care pretindeţi că înfiinţaţi miliţia este atât de paşnică, încât nimeni nu poartă arme şi atât de unitară, încât nu există nici şef, nici partid, această instituţie o va face războinică, mai redutabilă pentru vecini, fără a mai provoca dezordini Căci legile bune impun ordine oamenilor înarmaţi, dar şi celorlalţi Or, acest respect poate fi alterat, dacă şefii voştri nu sunt prima cauză Şi să-ţi spun ce măsuri trebuie luate pentru a evita acest pericol Dacă, din contră, ţara este nepregătită de război şi dezmembrată de facţiuni, numai această instituţie poate să-i redea liniştea Armele şi şefii nu sunt decât împotriva cetăţenilor respectivi Acestea ar fi inutile împotriva inamicului extern Ele nu ar servi decât pentru a alimenta dezordinea Prin instituţia noastră armele devin utile, iar şefii instaurează ordinea Dacă vreun cetăţean este cumva ofensat, el se poate adresa şefului său de partid care, pentru a-i menţine reputaţia, îl îndeamnă nu la împăcare, ci la răzbunare Şefii pe care îi creăm noi au o conduită total opusă Noi înăbuşim orice sămânţă de disensiune şi pregătim mijloacele de reconciliere Astfel ţările unde locuitorii sunt uniţi, dar lipsiţi de vigoare, scapă de moliciune şi îşi menţin pacea Din contră, statele unde domneşte confuzia şi dezordinea îşi văd cetăţenii unindu-se şi transformând în avantaj comun această ferocitate a moravurilor ce nu născuse până atunci decât tulburări Ai mai vorbit de un alt pericol: acela ca cetăţenii înarmaţi să-i oprime pe cei care nu au arme Dar acest rău nu poate surveni decât cu voia şefilor care îi conduc Pentru a-l preveni trebuie împiedicaţi aceşti şefi să capete o autoritate prea mare asupra trupelor lor Această autoritate se obţine fie în mod natural, fie prin accident În ce priveşte primul caz trebuie stabilit ca niciodată un cetăţean să nu comande pe recruţii din provincia în care s-a născut; în al doilea caz, trebuie ca instituţia voastră să fie astfel organizată, încât în fiecare an şefii să treacă de la un comandament la altul O autoritate prelungită asupra aceloraşi oameni face ca între ei şi şefii lor să se nască o unitate intimă ce nu poate fi decât dăunătoare pentru suveran Dacă ne întoarcem la istoria asirienilor şi a romanilor, vom vedea cât de utile sunt pentru state aceste mutări şi cât de dăunătoare sunt atunci când nu se fac Primul dintre aceste imperii a dăinuit o mie de ani fără tulburări şi fără război civil şi această situaţie fericită s-a datorat mutărilor constante prin care generalii erau trimişi an de an dintr-o provincie în alta Pe de altă parte, obişnuinţa funestă de a menţine permanent în aceleaşi provincii armatele romane şi pe şefii lor a fost singura cauză după stingerea familiei lui Cezar, a atâtor războaie civile, a atâtor conspiraţii urzite împotriva împăraţilor de către generalii romani Dacă unii dintre aceşti primi împăraţi sau dintre cei care le-au urmat cu atâta glorie, cum a fost Adrian, Marc Aureliu, Severus şi alţii ar fi avut prevederea de a institui astfel de mutări în imperiu, ei ar fi întărit statul şi i-ar fi prelungit existenţa Generalii ar fi avut mai puţine ocazii de revoltă, iar împăraţii ar fi fost mai puţin subiecte de suspiciune La moartea acestora, Senatul ar fi avut mai multă influenţă asupra alegerii succesorilor şi alegerea ar fi fost mai bună Dar nici exemplele bune, nici cele rele nu pot distruge obişnuinţele periculoase, cum ar fi ignoranţa sau lipsă de grijă ce au fost răspândite printre oameni Cosimo: Mi se pare că te-am cam făcut să ieşi din subiect cu întrebările mele Am părăsit modalitatea de „elită” pentru a examina alte propuneri; dacă nu mi-am cerut încă scuze pentru aceasta, merit reproşurile tale Fabrizio: Deloc Aceste diverse abateri erau necesare Pentru că planul meu era de a trata avantajele miliţiei, pe care mulţi o contestă, a trebuit să încep prin a respinge toate obiecţiile lor, căci miliţia trebuie să se bazeze pe recrutarea propusă de mine, respectiv pe „elită” Dar înainte de a trata alte părţi, vreau să vorbesc despre „elita” cavaleriei Anticii îi luau dintre cei mai bogaţi, având în vedere atât vârsta, cât şi calitatea Fiecare legiune număra trei sute de cavaleri, aşa că în fiecare armată consulară cavaleria romană nu depăşea şase sute de oameni Cosimo: Ai face o miliţie de cavalerie, pregătită pe timp de pace şi destinată a fi folosită în război? Fabrizio: Sigur că da, dacă statul nu vrea decât soldaţi care îi aparţin şi nu oameni care fac din război unica lor meserie Cosimo: Şi cum i-ai selecţiona? Fabrizio: I-aş imita pe romani: i-aş lua dintre cei bogaţi, le-aş da şefi ca în prezent şi aş avea grijă să-i înarmez şi să-i antrenez Cosimo: Crezi că ar fi util să li se dea soldă? Fabrizio: Da, dar numai suma necesară fiecăruia pentru a-şi hrăni calul; căci nu trebuie că cetăţenii să se plângă de o creştere excesivă a impozitelor Deci trebuie să se plătească numai pentru cal şi pentru întreţinerea lui Cosimo: Cam la ce valoare numerică vă gândiţi şi ce arme ar avea? Fabrizio: Ai trecut la o altă problemă: voi spune totul la timpul potrivit Trebuie să-ţi explic mai întâi cum trebuie înarmată şi pregătită pentru luptă infanteria CARTEA a II-a Fabrizio: Când ai făcut rost de soldaţi, trebuie să-i înarmezi În acest scop, trebuie să examinăm armele ce le foloseau anticii şi să le preluăm pe cele mai bune Romanii împărţeau infanteria lor în cea cu soldaţi cu armament uşor, care se numeau „veliţi” Sub această denumire erau grupaţi prăştierii, arcaşii şi aruncătorii de suliţă Cei mai mulţi dintre veliţi aveau capul acoperit şi purtau un mic scut rotund Acestea constituiau întregul lor echipament defensiv Ei luptau în afara formaţiilor şi la o anumită distanţă de soldaţii cu armament greu Aceştia aveau o cască ce le ajungea până la umeri, o armură ale cărei benzi le ajungeau până la genunchi, brăţări şi jambiere pe braţe şi pe picioare şi un scut lung de doi coţi şi lat de unul Acest scut era acoperit cu un cerc de fier, spre a putea rezista loviturilor şi dublat cu un altul din acelaşi metal, pentru a nu se uza când era târât pe pământ Armele lor ofensive erau o sabie agăţată în partea stângă, lungă de un cot şi jumătate, un stilet în dreapta şi o lance în mână, care se numea pilum şi pe care o aruncau asupra inamicului la începutul luptei Acestea erau armele cu care romanii au cucerit lumea întreagă Ştiu că unii dintre scriitorii vechi puneau în mâinile soldaţilor romani, în afară de armele pe care le-am descris, o suliţă sub formă de spic, dar eu nu înţeleg cum putea fi mânuită de către un om care îşi ţinea scutul a cărui greutate nu-i permitea să-l folosească doar cu o singură mână Această armă, de altfel, nu ar fi fost de nici un folos în formaţie Era posibil să fie folosită numai în primul rând, unde putea să fie folosită pe lungimea ei, ceea ce nu se putea face în formaţie Trebuie ca un batalion, aşa cum voi preciza vorbind despre evoluţiile militare, să tindă permanent să-şi strângă rândurile, ceea ce, în ciuda unor inconveniente, oferă totuşi un pericol mult mai mic decât dacă ar fi lăsate spaţii largi Aşa că toate armele mai lungi de doi coţi devin inutile în grămadă Deci dacă eşti înarmat cu o astfel de suliţă pe care vrei să o mânuieşti cu două mâini, în ipoteza că nu ai fi împiedicat de scut, la ce ţi-ar folosi o astfel de suliţă, dacă inamicul este peste tine? Din contră, dacă o ţii cu o singură mână, pentru a folosi şi scutul, n-ai putea-o ţine decât de la mijloc, caz în care partea din spate a suliţei este atât de lungă, încât rândul ce te urmează elimină orice posibilitate de a o putea folosi Pentru a te convinge că romanii nu aveau nici un avantaj de la astfel de suliţe sau cel puţin că nu se serveau de ele, nu ai decât să citeşti povestirile despre lupte ale lui Tit-Liviu; el nu vorbeşte aproape deloc despre ele Spune numai că după ce aruncau lănciile, soldaţii puneau mâna pe săbii Deci o să las la o parte suliţele şi o să mă refer la săbii, ca arme ofensive ale romanilor, la scut şi la alte echipamente despre care am arătat că le foloseau pentru apărare Armele ofensive ale grecilor nu erau deloc aşa de grele ca cele ale romanilor; ca arme ofensive, ei aveau mai multă încredere în suliţă decât în sabie Mai ales macedonenii, care purtau suliţe lungi de 10 coţi, numite sarissa, cu care desfăceau rândurile inamicului şi menţineau strânse propriile falange Unii autori susţin că ei purtau şi scut; dar eu nu-mi imaginez cum puteau să folosească în acelaşi timp cele două arme Nu-mi amintesc, de altfel, ca în descrierea pe care Paul Emile o face bătăliei contra perşilor, el să menţioneze şi scuturile El nu vorbeşte decât de sarissa şi de obstacolele teribile pe care ele le reprezentau pentru romani Cred că falangele macedonene erau ceva similar aproape cu ceea ce reprezintă pentru noi batalioanele de elveţieni, a căror principală tărie constă în suliţele lor Infanteria romană era împodobită, printre altele, cu panaşe, care le dădea un aspect mai important şi mai teribil În primele timpuri ale Romei, cavaleria purta un scut şi o cască, restul corpului fiind fără apărare; ea avea ca arme ofensive o sabie şi o suliţă lungă şi subţire, având fier la unul din capete Această suliţă îl împiedică pe călăreţ să-şi ţină strâns scutul, se rupea pe timpul luptei şi îl lăsa dezarmat, expus loviturilor Dar această cavalerie a preluat repede armele infanteriei, cu diferenţa că scutul ei era pătrat şi mai scurt, suliţa era mai solidă şi cu ambele capete acoperite cu fier în felul acesta, atunci când se rupea, cavalerul mai putea folosi bucata rămasă Acestea sunt, repet, armele cu care romanii au cucerit lumea Iar superioritatea lor poate fi apreciată după succesele care le-au pus în valoare Tit-Liviu le-a menţionat adesea în istoria sa Atunci când compară cele două armate inamice, vom vedea că de fiecare dată ei îşi încheie astfel paralela: „Dar romanii i-au depăşit prin valoarea lor, prin felul armelor şi prin disciplina lor” Din acest motiv, eu apreciez mai mult armele învingătorului decât pe cele ale învinsului Mai rămâne să vorbesc acum despre ai noştri Infanteria are ca arme defensive o armură de fier, iar pentru ofensivă o lance lungă de nouă coţi şi o sabie, al cărei vârf este mai mult rotund decât ascuţit Iată deci care sunt armele obişnuite ale infanteriei de azi Un mic număr au spatele şi braţele acoperite, dar nu şi capul Cei care sunt astfel înarmaţi poartă în loc de lance o halebardă, a cărei coadă de lemn, după cum ştii, este lungă de trei coţi, iar capul de fier are formă de secure Printre ei se află puşcaşii care, prin focul lor, înlocuiesc efectul prăştiilor şi arbaletelor celor din vechime Nemţii şi elveţienii au fost primii care şi-au înarmat soldaţii în felul acesta Aceştia din urmă, săraci fiind şi mândri de libertatea lor, erau şi sunt încă obligaţi permanent să reziste ambiţiei prinţilor germani, care puteau întreţine cu uşurinţă o cavalerie numeroasă Dar sărăcia elveţienilor nu le permitea acest mijloc de apărare şi, obligaţi să lupte pe jos împotriva unor inamici călare, au fost nevoiţi să recurgă la sistemul militar al anticilor, singurul care putea, după părerea tuturor oamenilor luminaţi, să asigure avantaje pentru infanterie Ei au căutat arme capabile să-i apere în faţa impetuozităţii cavaleriei şi au reluat suliţa care poate nu numai să susţină cu succes efortul cavaleriei, dar şi să o pună în derută Superioritatea acestor arme şi a acestei discipline le-a inspirat nemţilor convingerea că cincisprezece sau douăzeci de mii de oameni ai acestei naţiuni nu s-ar fi temut să atace cea mai numeroasă cavalerie Şi timp de 25 de ani ei au avut deseori dovada că aşa este În fine, toate avantajele oferite acestor instituţii s-au manifestat prin exemple atât de puternice, încât după invazia lui Carol al VIII-lea în Italia, toate naţiunile s-au grăbit să le imite, iar armata spaniolă a câştigat o mare reputaţie în felul acesta Cosimo: Pe cine preferi, din acest punct de vedere, pe nemţi sau pe romani? Fabrizio: Pe romani, desigur Dar vreau să-ţi dezvălui avantajele şi inconvenientele celor două sisteme Infanteria germană poate opri şi învinge cavaleria: nefiind deloc încărcată cu arme, ea este mai mobilă şi se constituie mai repede în formaţie de luptă Pe de altă parte însă, lipsită de arme defensive, ea este expusă atât de la distanţă, cât şi din apropiere, la toate loviturile Ea este nefolositoare în războiul de asediu şi în orice luptă în care inamicul este hotărât să se apere cu toate forţele Romanii ştiau la fel de bine ca nemţii să sprijine şi să respingă cavaleria şi, protejaţi complet de armură, ei erau la adăpost de lovituri, atât de la distanţă, cât şi din apropiere, scuturile lor fac ca şocul lor să fie mai dur şi le permite să suporte mai uşor şocul inamicului În aglomeraţie, ei se puteau servi cu mai mult succes de sabie decât nemţii de suliţa lor Şi dacă aceştia, din întâmplare, sunt înarmaţi cu o sabie, neavând sens, aceasta le devine aproape inutilă Romanii, având corpul acoperit şi putându-se adăposti sub scut, atacau fără prea mari pericole Singurul inconvenient al armelor lor era greutatea acestora şi oboseala purtătorului Dar ei suportau cu răbdare, fiind antrenaţi pentru orice situaţie, obişnuiţi cu ore lungi de muncă aspră Iar obişnuinţa face totul suportabil Nu uita însă că infanteria are a se lupta atât cu infanteria, cât şi cu cavaleria şi că ea devine inutilă nu numai dacă nu poate sprijini cavaleria, dar şi dacă, fiind în stare să reziste acesteia, ea este inferioară unei alte infanterii mai bine înarmate şi mai disciplinată Or, în prezent, dacă îi compari pe nemţi cu romanii, vei recunoaşte că primii au, aşa cum am mai arătat, mijloacele de a respinge cavaleria, dar îşi pierd toate avantajele dacă urmează să lupte cu o infanterie la fel de disciplinată şi înarmată ca romanii Deci între cele două naţii ar fi acea diferenţă că romanii ar putea învinge şi infanteria şi cavaleria, iar nemţii numai cavaleria Cosimo: Aş dori ca în sprijinul părerii tale să-mi oferi câteva exemple speciale, pentru a înţelege mai bine adevărul Fabrizio: Ai văzut destul de des în istorie cum infanteria romană a învins o cavalerie numeroasă şi niciodată neajunsurile armelor lor sau superioritatea celor ale inamicului nu au expus-o a fi învinsă de trupe pedestre Dacă, de fapt, armele lor ar fi fost imperfecte, ar fi rezultat fie că, întâlnind un inamic superior sub acest aspect, ei ar fi fost opriţi în cuceririle lor sau că şi-ar fi abandonat propriul sistem militar şi l-ar fi adoptat pe cel al inamicului Însă cum nimic din toate acestea nu s-a întâmplat, trebuie să presupunem că ei aveau avantaj din acest punct de vedere, faţă de toate celelalte popoare Nu este deloc acelaşi lucru cu infanteria germană Ea a fost învinsă totdeauna când a avut de luptat cu trupe pedestre disciplinate şi egale în ce priveşte curajul Iar aceste înfrângeri s-au datorat, de fiecare dată, numai armelor ei Felippe Visconti, duce de Milano, fiind atacat de 18 mii de elveţieni, a trimis împotriva acestora pe generalul său, contele Carmagnola Acesta le-a ieşit în întâmpinare cu şase mii de cai şi câţiva infanterişti şi dacă le-ar fi căzut în mână, ar fi fost învins, cu mari pierderi pentru ai săi Carmagnola a observat acest lucru şi, fiind un om abil şi-a dat seama de superioritatea armelor inamicului, de avantajul lor în cavalerie şi de inegalitatea de forţe în infanterie Şi-a repliat deci trupele şi a pornit din nou la atac contra elveţienilor, dar, în apropiere de aceştia, el şi-a descălecat oamenii şi a angajat astfel lupta Toţi elveţienii au fost nimiciţi, mai puţin vreo trei mii care, văzându-se în situaţia de a fi măcelăriţi, au depus armele şi s-au predat prizonieri Cosimo: Care a fost cauza acestui dezavantaj teribil? Fabrizio: V-am spus deja Dar, întrucât nu aţi înţeles bine, o să vă explic Infanteria germană, aşa cum am demonstrat puţin mai sus, aproape că nu are arme de apărare, iar pentru ofensivă nu are decât suliţa şi sabia Cu aceste arme şi în formaţia de luptă obişnuită ea a pornit să atace inamicul Dar acesta era acoperit cu arme de apărare, iar oamenii lui Carmagnola descălecaseră, iar el personal, cu sabia în mână, s-a repezit în rândurile acestei infanterii, neavând altă grijă decât să se apropie la o lungime de sabie când se lupta fără nici un pericol Lungimea suliţei îi împiedica pe nemţi să o folosească împotriva inamicilor care îi înghesuiau şi atunci puneau mâna pe sabie, dar aceasta le era inutilă în lipsa armelor de apărare, împotriva unui inamic acoperit în fier Cântărind avantajele şi dezavantajele celor două sisteme, se va vedea că soldatul fără arme de apărare este pierdut fără replică, în timp ce celălalt nu are decât să reziste la primul şoc şi să pareze primul vârf de suliţă, ceea ce nu este prea greu, fiind îmbrăcat în fier Căci batalioanele ce se reped înainte (veţi înţelege mai bine acest motiv atunci când vă voi explica cum le orânduiesc în luptă), ei trebuie, obligatoriu, să ajungă a da piept cu inamicul; şi dacă atunci câţiva din primele rânduri sunt ucişi sau trântiţi de inamic cu suliţele, cei care rămân sunt suficienţi pentru a învinge Iată modul cum a făcut Carmagnola un astfel de măcel printre elveţieni, cu atât de puţine pierderi dintre ai săi Cosimo: Trebuie ţinut seama de faptul că trupele lui Carmagnola erau formate din cuirasieri care, deşi pedeştri, erau totuşi acoperiţi cu fier, ceea ce le-a asigurat victoria Sunt deci înclinat să cred că pentru a obţine un astfel de succes, infanteria ta ar trebuie să fie echipată la fel Fabrizio: Nu-ţi vei menţine prea mult această părere, dacă o să-ţi aminteşti ce ţi-am spus despre armele romanilor: că un pedestru ce are capul acoperit cu fier, pieptul apărat de armură şi de scut, picioarele şi mâinile de asemenea acoperite este mai pregătit să se apere împotriva înţepăturilor de suliţă şi să intre printre ele decât un cuirasier pedestru Vreau să mai citez un exemplu modern Diferite unităţi spaniole de infanterie au fost debarcate din Sicilia în regatul Napoli, pentru a merge să-l degajeze pe Gonzalves, asediat în Baletta de către francezi Seniorul de Aubigny a plecat să le întâmpine cu cuirasierii săi şi circa cinci mii de infanterişti germani Nemţii i-au interceptat şi cu lănciile coborâte au străpuns rândurile spaniolilor Dar aceştia plini de agilitate şi apărându-se doar cu micile lor scuturi s-au repezit în rândurile germanilor pentru a lupta cu săbiile Şi după ce au făcut un măcel grozav, au dobândit o victorie totală Oricine ştie câţi nemţi au pierit în bătălia de la Ravena şi aceasta s-a petrecut din acelaşi motiv Infanteria spaniolă s-a năpustit de la început la atac asupra celei germane şi ar fi distrus-o în întregime, dacă nu ar fi fost salvată de cavaleria franceză, dar aceasta nu i-a împiedicat pe spanioli să se retragă în mod onorabil, fără a lăsa să li se rupă rândurile Concluzionez că o infanterie bună trebuie să poată să respingă atât trupe pedestre, cât şi călare Iar acest avantaj ţi-l poate asigura, aşa cum am mai zis, numai armele şi disciplina Cosimo: Care ar fi armele pe care le-ai da infanteriei tale? Fabrizio: Aş lua armele romanilor şi ale nemţilor Şi jumătate i-aş înarma ca pe romani, iar cealaltă jumătate ca pe nemţi Aş vrea ca din şase mii de infanterişti, pe trei mii să-i dotez cu scuturi romane, două mii cu suliţe şi o mie – cu puşti germane Aş plasa suliţele în fruntea batalioanelor sau pe flancul în care m-aş aştepta să fiu lovit de cavalerie şi aş folosi soldaţii înarmaţi cu săbii şi scuturi pentru a-i sprijini pe suliţaşi şi astfel voi asigura victoria Cred că o infanterie astfel dispusă ar avea azi un avantaj cert asupra oricăreia alta Cosimo: Dar destul despre infanterie; în ce priveşte cavaleria, aş vrea să ştiu dacă preferi modul nostru de a o înarma sau pe cel al anticilor? Fabrizio: Şeile cu mânere şi scările, necunoscute anticilor, dau astăzi călăreţilor o ţinută pe cal mult mai solidă ca altădată Cred chiar că armele valorează mai mult Şi mă gândesc că şarja unui escadron greu de jandarmi este mult mai greu de suportat decât cea a cavaleriei antice Mi se pare, totuşi, că nu ar trebuie să se facă prea mult caz de această armă, oricum nu mai mult ca altădată Exemplele pe care ţi le-am dat dovedesc că, în timpul nostru, ea a suferit eşecuri ruşinoase şi aşa va fi mereu, ori de câte ori ea va ataca o infanterie înarmată şi ordonată aşa cum arătam mai sus Tigran, rege al Armeniei opunea armatei lui Lucullus o sută cincizeci de mii de cavalerişti, din care o mare parte, numiţi catafracţi erau înarmaţi ca şi cuirasierii noştri Lucullus avea cel mult şase mii de infanterişti Tigran, văzând acest număr redus, ar fi zis: „Uite, cam mulţi cai pentru o ambasadă” Dar când au venit în contact, el a intrat în derută Istoricul ce ne-a transmis detaliile acestei bătălii îi condamnă pe catafracţi „Ei nu erau de nici un folos, zice el, având faţa acoperită ei nu puteau nici să-l vadă, nici să-l atace pe adversar; dacă se răsturnau, greutatea armelor îi împiedica să se ridice şi nu mai erau în stare să se apere” Susţin deci că preferinţa pe care popoarele sau regii o acordă cavaleriei faţă de infanterie este o garanţie a slăbiciunii lor şi îi expune la tot felul de dezastre Italia, în ultimul timp, a dovedit acest lucru Ea a fost jefuită, ruinată şi furată de străini, numai pentru că nu a ţinut deloc seama de miliţiile sale pedestre şi a acordat toată încrederea trupelor călare Fără îndoială, trebuie să ai cavalerie, dar nu ca forţă de bază, ci ca una secundară a armatei Ea este foarte utilă, necesară chiar pentru a merge în cercetare, să cutreiere şi să răvăşească ţara inamicului, să-l sperie şi să-l zăpăcească pe inamic, să-l ţină mereu în alarmă, să-i intercepteze proviziile Dar în lupte şi în războiul de campanie (obiectiv important al războiului şi principalul scop al armatei), ea nu poate aduce servicii veritabile Ea nu este utilă decât pentru a-l urmări pe inamicul intrat în derută şi nu poate contrabalansa importanţa infanteriei Cosimo: Te rog să-mi lămureşti câteva îndoieli Cum s-a ajuns ca Parţii, care nu luptau decât călare, să împartă cu romanii imperiul mondial? Cum poate infanteria să reziste cavaleriei? De unde provine forţa uneia şi slăbiciunea celeilalte? Fabrizio: V-am spus deja, sau cel puţin asta a fost intenţia mea, că sistemul meu de război nu depăşeşte graniţele Europei Aş putea astfel să mă lipsesc a-ţi da dreptate în legătură cu ce s-a întâmplat în Asia Aş vrea totuşi să vă spun că armata Parţilor era total diferită de cea a romanilor Prima era numai de călăreţi, care se repezeau asupra inamicului la grămadă şi în dezordine, într-o manieră foarte variată şi incertă de luptă Romanii, din contră, luptau aproape toţi pedestru şi se îndreptau în rânduri spre inamic Unul sau altul dintre popoare învingea în funcţie de faptul dacă spaţiul era îngust sau deschis În primul caz, romanii erau cei învingători, iar celălalt – parţii, a căror armată găsea multe avantaje în ţara pe care o aveau de apărat Erau câmpii vaste, la o mie de mile distanţă de mare, udate de fluvii aflate la distanţe de trei-patru zile de marş unul faţa de altul şi care aveau oraşe şi locuitori situate la mari distanţe În această ţară, protejată de o cavalerie foarte activă, care azi era văzută într-un loc, iar poimâine reapărea la cincizeci de mile de acolo, armata romană, încetinită de greutatea armelor sale şi de ordinea de marş, nu putea face un pas fără a întâmpina pericolele cele mai mari Iată cauza superiorităţii cavaleriei parţilor, a ruinării armatei lui Crassus şi a pericolelor întâmpinate de cea a lui Marc Antoniu În rest, aşa cum am zis, intenţia mea nu este să discut despre armatele din afara Europei, ci mă voi limita să vă vorbesc despre instituţiile grecilor şi romanilor şi despre instituţiile actuale ale nemţilor Revin deci la o altă întrebare a ta M-ai întrebat prin ce artă sau valoare naturală infanteria este superioară cavaleriei Mai întâi, cavaleria nu poate merge peste tot, ca infanteria Şi dacă trebuie schimbată formaţia de luptă, ea nu poate executa comanda la fel de repede ca infanteria Adesea este necesar ca înainte de a întoarce, să meargă în bretelă; să cabreze când se opreşte sau să se oprească în mijlocul marşului Toate aceste evoluţii, fără îndoială, vor fi executate cu mai multă precizie de către infanterie decât de cavalerie O trupă călare, pusă în dezordine de şarja inamicului, nu revine decât cu greu în formaţie, deşi această ciocnire s-ar putea să fi rămas fără succes A nu avea infanterie deloc este un dezavantaj Se poate întâmpla şi ca un cal lipsit de vioiciune să fie încălecat de un om întreprinzător sau un cal vioi, de un om lipsit de inimă, o astfel de nepotrivire putând duce la dezordini în formaţie Nu trebuie deci să ne mirăm dacă un pluton de infanterişti opreşte adesea o şarjă de cavalerie, întrucât calul este un animal sensibil, care cunoaşte pericolul şi nu se expune de bunăvoie Şi dacă te gândeşti la forţa care îl împinge sau la forţa care îl opreşte, vei vedea că aceasta din urmă este cu mult mai puternică decât prima Este împins de un pinten şi este oprit de aspectul suliţelor şi al săbiilor Aşa că s-a văzut foarte des, atât la antici cât şi la moderni, cum un pluton de infanterie rămâne de neînvins în faţa cavaleriei Să nu-mi spui că impetuozitatea cu care este mânat calul face ca ciocnirea să fie mai teribilă şi să-l facă mai sensibil la pinten decât la aspectul suliţelor; căci îndată ce el începe să priceapă că trebuie să pătrundă printre aceste vârfuri de suliţă, încetineşte cursa cu de la el putere şi dacă se simte înţepat, se abate imediat spre dreapta sau spre stânga Dacă vrei să te convingi, fă un cal să alerge spre un zid, cât de tare poţi, vei obţine cel mult o clătinare a capului Şi Cezar, având de luptat cu Helveţii în Galia, a coborât de pe cal şi a ordonat ca toată cavaleria să descalece El a mai ordonat să fie îndepărtaţi caii, considerându-i mai buni pentru curse decât pentru luptă În afara unor obstacole naturale pe care le întâmpină cavaleria, comandantul unei unităţi de infanterie trebuie să aleagă totdeauna acele drumuri care prezintă mari dificultăţi pentru cal Şi rareori se întâmplă să nu-şi poată proteja trupa prin simpla stare a terenului Dacă traversează coline, el nu are a se teme de acea impetuozitate despre care vorbeai; dacă merge peste câmpii, puţine sunt locurile care să nu aibă păduri sau plantaţii în care să se poată adăposti Nu există crâng sau râpă care să nu oprească această impetuozitate Şi dacă terenul este plantat cu viţă de vie sau cu alţi pomi, ei devine impracticabil pentru cavalerie Şi la fel este în ziua bătăliei: cel mai mic obstacol face inutilă orice impetuozitate a unei şarje de cavalerie În rest, vreau să vă amintesc, în această privinţă, faptul că aveau atâta încredere în superioritatea tacticii lor şi a armelor lor încât, dacă în ziua luptei aveau de ales între un loc dificil, care i-ar fi privat de impetuozitatea cavaleriei, dar le-ar fi permis să efectueze liber toate evoluţiile sau un alt teren uniform care să le facă mai redutabilă cavaleria, dar să le şi lase mijloace de a evolua după gustul lor, ei îl preferau totdeauna pe acest din urmă câmp de bătaie Noi i-am imitat şi pe antici şi pe moderni pentru a ne înarma infanteria Acum este momentul să trecem la exerciţii Vom analiza ce cereau romanii de la infanteria lor înainte de a o introduce în luptă Oricare ar fi alegerea şi armele unui soldat, aceste exerciţii ar trebui să fie principalul obiect al grijilor tale, altfel nu vei avea nici un rezultat util Trebuie să le apreciem sub trei aspecte Trebuie: l să-l fortifice pe soldat pentru oboseală, să-l obişnuiască să suporte toate greutăţile, să-i confere agilitate şi pricepere; 2 să-l înveţe să mânuiască armele; 3 să-l instruiască în a-şi păstra locul în formaţie, fie în deplasare pe drum, fie peste câmp, fie în luptă Iată cele trei operaţii principale ale unei armate Dacă aceasta merge, cantonarea sa, formaţia ei de luptă sunt reglate ordonat şi metodic, generalul ei este stimat, chiar dacă activitatea lui nu este încoronată cu o victorie Legile şi uzanţele au impus astfel de exerciţii în toate republicile antice, fără a neglija vreun aspect Pentru a-i face pe tineri agili, ei sunt antrenaţi să alerge; pentru a-i face mai îndemânatici – îi antrenează să sară; pentru a-i face mai puternici – îi pune să lupte sau să scoată pari din pământ Aceste trei calităţi sunt indispensabile unui soldat Dacă este agil, ajunge înaintea inamicului pe o poziţie importantă, îl surprinde, atacându-l când se aşteaptă mai puţin, îl urmăreşte cu vigoare când a intrat în derută Dacă este îndemânatic, el ştie să evite o lovitură ce îi este destinată, să sară un şanţ, să ridice un parapet Dacă este puternic, îşi poartă mai bine armele, îl împinge mai viguros pe inamic şi rezistă mai bine la eforturi Pentru a-l fortifica faţă de slăbiciuni, este antrenat să care greutăţi Nimic nu este mai util decât o astfel de pregătire; adesea, într-o expediţie importantă, soldatul în afară de armele sale, este obligat să-şi poarte proviziile pentru mai multe zile şi dacă nu este antrenat pentru o astfel de oboseală, el cedează Şi atunci nu va mai putea nici să evite pericolul ce-l paşte, nici să obţină o victorie completă În ce priveşte mânuirea armelor, iată care erau exerciţiile anticilor Ei îi puneau pe tineri să poarte arme de două ori mai grele decât cele normale, iar în loc de sabie le dădeau un baston cu plumb, cu mult mai greu; apoi, fiecare tânăr bătea în pământ un par care trebuia să rămână la trei coţi deasupra şi să fie destul de solid pentru a nu fi rupt sau răsturnat de loviturile ce le putea primi Pe acest par trebuia să se antreneze ca împotriva unui inamic, repezindu-se cu scutul asupra lui şi lovindu-l cu bastonul El lovea sus, ca şi când ar fi vizat capul sau figura, sau jos, la „coaste” şi la „picioare” Se arunca apoi înapoi, apoi din nou înainte Avea grijă să se acopere în acelaşi timp cu lovirea inamicului Aceste arme false fiind foarte grele, armele veritabile li se păreau a fi foarte uşoare, în momentul când intrau în luptă adevărata Romanii voiau ca soldaţii lor să lovească cu vârful şi nu cu tăişul, căci considerau că era o lovitură mai eficace, greu de parat, că îl descoperea mai puţin pe soldat şi putea fi efectuată de mai multe ori decât „tăierea” Să nu fii surprins că anticii intrau în astfel de detalii mărunte, căci dacă acestea sunt ţinute în mână, nici un avantaj, oricât de mic, nu este de neglijat şi să ştii că autorii lor le acordau o astfel de atenţie, cum poate nici eu nu aş fi făcut-o Anticii credeau că cel mai de dorit lucru pentru o republică era să dispună de un număr cât mai mare de oameni antrenaţi să mânuiască armele De altfel, greşelile care se fac în alte domenii se pot corecta adesea; însă cele ce se fac în război sunt sancţionate imediat Să adăugăm că arta scrimei dă mai mult curaj soldatului; nimeni nu uită ce a învăţat cu preţul unui exerciţiu îndelungat Anticii doreau deci ca cetăţenii lor să se obişnuiască cu orice fel de exerciţiu militar, îi îndemnau să arunce asupra părului de care vorbeam suliţe mai grele decât cele normale Acest exerciţiu le conferea o mai mare precizie în aruncare, dar le fortifica şi muşchii braţelor Printre altele, ei mai învăţau să tragă cu arcul şi cu praştia Pentru aceste exerciţii erau stabiliţi maiştri, aşa că atunci când tinerii lor erau aleşi pentru război, ei erau deja soldaţi, atât prin curaj, cât şi prin pregătirea lor militară Nu le mai rămânea decât să înveţe să mărşăluiască în formaţie sau să-şi menţină deprinderile pe timpul deplasării şi în luptă Ei se pot integra repede cu vechii soldaţi, deprinşi de mult timp cu astfel de lucruri Cosimo: Ce exerciţii ai ordona astăzi pentru trupele tale? Fabrizio: Mai multe din cele despre care am vorbit I-aş pune să alerge, să lupte, să sară, i-aş obosi sub greutatea armelor mai grele decât cele obişnuite; i-aş pune să tragă cu arcul şi arbaleta, la care aş adăuga puşca, armă nouă, devenită foarte necesară I-aş obişnui cu astfel de exerciţii pe toţi tinerii din ţara mea, în mod deosebit şi cu mai multă grijă chiar pe cei care i-aş selecţiona pentru război, activitate căreia i-aş consacra toate zilele de sărbătoare Aş vrea, de asemenea, ca ei să înveţe să înoate, exerciţiu foarte util pentru soldat Nu totdeauna sunt vapoare sau poduri peste fluvii şi, dacă armata ta nu ştie să înoate, ea va fi lipsită de o mulţime de avantaje şi ocazii de succes Acesta era motivul pentru care romanii îşi antrenau tinerii pe Câmpul lui Marte, situat pe malurile Tibrului Când erau sfârşiţi de oboseală, ei se aruncau în fluviu pentru a se destinde şi îl treceau înot Aş ordona de asemenea, ca şi anticii, să se facă exerciţii speciale pentru cei ce ar fi destinaţi cavaleriei, prin care să înveţe nu numai cum se conduce un cal, dar şi cum să se menţină călare, în aşa fel încât să nu fie jenat în folosirea întregii sale forţe Anticii pregăteau cai de lemn pentru aceste exerciţii, cai de lemn pe care tinerii lor încălecau înarmaţi şi fără arme, fără nici un ajutor şi în toate felurile Aşa că, la cel mai mic semn al generalului cavaleria era gata imediat şi la următorul semnal era deja călare Aceste diverse exerciţii erau foarte uşoare pentru antici şi nu există nici azi republică sau monarh care să nu-şi poată obişnui la fel de uşor tinerii cu practicarea lor Dovada se poate vedea în câteva oraşe de pe râul Ponant, unde ele se practică în mod curent Acolo toţi cetăţenii sunt împărţiţi pe diferite trupe, fiecare dintre acestea purtând numele armelor pe care le folosesc în război, adică suliţă, halebardă, arc şi puşca şi de aici suliţaşi, halebardieri, arcaşi şi puşcaşi Fiecare locuitor trebuie să declare în ce trupă vrea să intre Toţi cei care din diverse motive – vârsta sau alte impedimente – nu sunt apţi pentru război, făceau obiectul unei alegeri de oameni la fiecare trupă, unde deveneau juraţi Aceştia, în zilele de sărbătoare, sunt obligaţi să mânuiască arme al căror nume îl purtau Oraşul dă fiecărei trupe un loc pentru exerciţii, iar cheltuielile necesare sunt suportate de aceia care nu se numără printre juraţii trupelor respective Este oare imposibil să facem şi noi cum se face în oraşele respective? Dar lipsa noastră de prevedere ne orbeşte şi nu ne lasă să vedem ce avem de făcut Aceste exerciţii le dădeau anticilor o infanterie excelentă şi asigură şi azi celor de pe râul Genoa o superioritate asupra infanteriei noastre Anticii îşi antrenau soldaţii fie acasă, ca în oraşele despre care am vorbit sau în cadrul armatelor, cum făceau împăraţii, din motive despre care am vorbit mai sus Pentru noi, din contră, noi nu vrem să ne antrenăm soldaţii în oraşele proprii Nu o putem face în armată, pentru că nu sunt supuşii noştri şi nu avem dreptul să le ordonăm alte exerciţii decât pe cele pe care ei le acceptă de bunăvoie Iată cauza dezordinii din armată, a slăbirii constituţiilor şi a extremei slăbiciuni a monarhiilor şi republicilor, mai ales în Italia Dar să revenim la subiect V-am relatat despre diversele exerciţii necesare soldatului; dar nu este destul să-l fortifici faţă de oboseală, să-i dai vigoare, agilitate şi îndemânare, mai trebuie ca el să înveţe să-şi cunoască locul în formaţie, să-şi recunoască drapelele şi sunetele instrumentelor militare, să se supună vocii comandanţilor şi să facă tot ce trebuie, fie că se opreşte, se retrage, se repede înainte, luptă sau mărşăluieşte Dacă el nu este format în spiritul acestei discipline cu toată grija posibilă, niciodată nu va fi o armată bună Căci nu este nici o îndoială că oamenii valoroşi, dar fără ordine, sunt la fel de slabi ca oamenii timizi, dar disciplinaţi: disciplina înnăbuşă teama şi dezordinea face că valoarea să devină inutilă Pentru a putea înţelege mai bine explicaţiile pe care vreau să vi le dau, trebuie, mai întâi, să vă arăt modul în care fiecare naţiune, organizându-şi armata sau miliţiile prin formarea diferitelor corpuri ce se găsesc peste tot şi care, dacă nu poartă acelaşi nume, au un număr de soldaţi relativ egal Aceste corpuri au între 6 şi 8 mii de oameni Astfel de corpuri au primit numele de „legiune” la romani, „falange” la greci şi „regimente” în Franţa; la elveţieni, singurii care au mai păstrat o umbră din vechea disciplină, ele au fost botezate cu un nume care în limba lor are înţelesul de „brigadă” Fiecare naţiune a împărţit acest corp în diferite batalioane, fiecare având o organizare proprie Aceasta este denumirea cea mai familiară pe care o voi folosi şi eu, împrumutând, de asemenea, atât regulile anticilor, cât şi pe cele moderne, pentru a atinge scopul ce mi l-am propus Aşa cum romanii îşi împărţeau legiunile, compuse din şase mii de oameni, în zece cohorte, eu voi împărţi brigada noastră în zece batalioane şi o voi forma din şase mii de pedeştri Fiecare batalion va avea patru sute cincizeci de oameni, din care patru sute cu armament greu şi cincizeci cu armament uşor Din cei patru sute, trei sute vor purta scut şi sabie şi se vor numi „scutieri”, ceilalţi, înarmaţi cu suliţe, se vor numi „suliţaşi simpli”; cei înarmaţi uşor vor fi cincizeci de infanterişti cu puşti, arbalete, halebarde uşoare şi scuturi rotunde, cărora le voi da numele antic de „veliţi” Deci cele zece batalioane vor avea trei mii de scutieri, o mie de suliţaşi şi cinci sute de veliţi care, în total, fac patru mii cinci sute de infanterişti Şi, cum afirmam că brigada noastră are şase mii de oameni, trebuie să mai adăugăm încă o mie cinci sute la cei despre care am vorbit deja Dintre aceştia, o mie vor purta suliţe şi vor fi numiţi suliţaşi speciali, iar ceilalţi cinci sute vor fi veliţi speciali În felul acesta, jumătate din infanteria mea va fi compusă din scutieri, iar cealaltă jumătate – din suliţaşi şi alţii Voi numi câte un comandant la fiecare batalion, precum şi câte patru centurioni şi patruzeci de decurioni La cei o mie de suliţaşi speciali voi numi trei comandanţi de batalion, zece centurioni şi o sută de decurioni; la veliţii speciali – doi comandanţi de batalion, cinci centurioni şi cincizeci de decurioni Va fi un comandant de brigadă şi fiecare batalion va avea un drapel şi o muzică Astfel, o brigadă va fi compusă din zece batalioane, trei mii de scutieri, o mie de suliţaşi şi o mie de suliţaşi speciali, cinci sute de veliţi şi cinci sute de veliţi speciali, în total şase mii de oameni, dintre care o mie cinci sute de decurioni, 15 comandanţi de batalion cu 15 muzici şi 15 drapele, cincizeci şi cinci de centurioni, zece comandanţi de veliţi şi, în fine, un comandant de brigadă, cu drapelul şi muzica sa Voi repeta de mai multe ori acest calcul, pentru a nu face confuzii când voi vorbi despre dispunerea brigăzilor şi armatelor Orice republică şi orice monarhie care vrea să-şi pregătească cetăţenii pentru război trebuie să-i înarmeze şi să-i organizeze în acest fel Şi după ce i-a împărţit în atâtea brigăzi câte necesită ţara, dacă vrea să-i antreneze pe formaţii, este suficient să o facă pe rând, batalion cu batalion Deşi numărul de oameni ce compun fiecare din aceste corpuri nu poate forma o armată adevărată, totuşi fiecare dintre ele poate învăţa tot ce trebuie să facă la război Sunt două feluri de manevre într-o armată: cele pe care le face fiecare individ într-un batalion şi cele ale fiecărui batalion împreună cu celelalte Orice om care a fost instruit în prima formă nu va vedea nici o greutate în cea de-a doua Dar nu va reuşi în această din urmă, dacă nu a făcut primele manevre Fiecare batalion poate învăţa singur să-şi menţină formaţia în orice condiţii de mişcare şi de teren, să intre în formaţie de luptă şi să distingă sunetele muzicii, care transmite diferite comenzi pentru luptă Trebuie ca această muzică, ca şi sifleea pentru galere, să le spună soldaţilor tot ce au de făcut; dacă trebuie să se oprească sau să înainteze ori să se retragă sau să o ia într-o anumită direcţie Atunci când o trupă ştie să-şi păstreze formaţia fără a intra în dezordine la orice mişcare sau la orice teren, când cu ajutorul muzicii poate să înţeleagă, orice comandă a şefilor şi să revină imediat la prima poziţie, ea învaţă destul de repede, împreună cu celelalte batalioane, toate manevrele pe care trebuie să le execute diferitele corpuri ale unei armate numeroase Cum aceste ultime exerciţii sunt foarte importante, s-ar putea ca, în timp de pace, brigada să fie întrunită o dată sau de două ori pe an şi să i se dea forma unei armate complete, se va asigura în mod corespunzător frontul, flancurile şi rezerva de armată şi va fi antrenată astfel, timp de câteva zile, prin lupte simulate Or, cum un general dispune totdeauna armata sa în aşa fel încât să poată lupta cu inamicul pe care îl vede sau pe care îl presupune, el trebuie să-şi pregătească armata pentru cele două situaţii; el trebuie să intre în bătălie la jumătatea drumului, dacă este nevoie şi fiecare soldat să ştie ce are de făcut în caz de atac dintr-o parte sau din alta În măsura în care l-ai pregătit astfel, el trebuie să ştie să treacă la acţiune; cum trebuie să se retragă, dacă este respins şi cine trebuie să-l înlocuiască în acest caz; trebuie instruit să se supună drapelului, muzicii, vocii comandantului său şi să se obişnuiască în aşa măsură cu aceste lupte simulate, încât să le dorească pe cele reale Nu numărul de viteji contează, ci superioritatea disciplinei, cea care face ca o armată să fie întreprinzătoare Dacă m-aş afla în primele rânduri şi aş cunoaşte din timp unde ar trebui să mă retrag dacă sunt respins şi cine este însărcinat să mă înlocuiască, atunci, sigur fiind de sprijin imediat, voi lupta cu mai mult curaj Dacă aş fi în rândurile din spate, înfrângerea celor din faţă nu m-ar afecta, căci m-aş aştepta la aşa ceva şi aş dori-o chiar, pentru că retragerea primilor ar face ca victoria să fie opera mea Aceste exerciţii sunt indispensabile pentru o armată nouă şi necesare chiar pentru o armată veche Deşi romanii erau obişnuiţi cu astfel de lucruri încă din copilărie, se vedea totuşi cum generalii lor îi puneau să facă repetiţii înainte de a înfrunta inamicul Flavius Iosif relatează în istoria sa cum, obligate fiind să vadă mereu aceste exerciţii ale armatelor romane, numeroasele vivandiere care însoţeau cantonamentele ajungeau să ştie foarte bine să meargă şi să lupte în formaţie şi aduceau astfel servicii foarte mari în momentul bătăliei Dacă însă înfiinţezi o armată cu soldaţi noi, fie pentru a-i trimite imediat în luptă, fie pentru a o menţine pregătită pentru orice eventualitate, toate speranţele ţi-ar fi năruite fără aceste exerciţii continue, atât pe batalioane, cât şi pe armată în întregul ei Această instruire fiind indispensabilă, trebuie să avem o grijă deosebită să o asigurăm celor care nu o au şi să o menţinem acolo unde ea există: s-au văzut generali dintre cei mai buni care acordau o grijă excesivă atingerii acestui dublu scop Cosimo: Mi se pare că aceste considerente te-au cam îndepărtat de subiect; vorbeşti deja despre o armată complectă şi de o luptă, fără să fi spus ceva despre modul de instruire pentru batalioane Fabrizio: Ai dreptate; predilecţia mea pentru regulile antice şi amărăciunea mea de a le vedea atât de neglijate constituie cauza acestor abateri Dar revin la subiectul meu Lucrul cel mai important în exerciţiile batalioanelor, aşa cum am mai spus deja, este de a şti să le menţin în formaţie Pentru a reuşi aceasta, trebuie exersat mult timp această manevră, cunoscută sub numele de „melcul” Cum batalionul nostru are patru sute de infanterişti cu armament greu, vom regla aceste exerciţii în consecinţă Astfel, voi face 80 de rânduri a câte 5 oameni şi printr-un marş accelerat sau încetinit le voi face, ca să zic aşa, să se unească sau să se desfacă între ele, fără a se amesteca Dar acest exerciţiu trebuie făcut şi mai puţin povestit, iar dacă este întrerupt mai mult timp devine inutil Toţi cei care au văzut o armată cunosc acest exerciţiu al cărui rost este de a-i obişnui pe soldaţi să-şi menţină locul în formaţie Acum este vorba de a pregăti un batalion pentru luptă; se poate proceda aici în trei modalităţi diferite: 1 făcându-l foarte strâns, pe două careuri; 2 formând un careu, al cărui front să fie în colţuri; 3 lăsând în mijlocul careului un spaţiu liber Prima dintre aceste manevre se execută în două maniere: una este prin dublarea rândurilor: rândul doi se include în primul, iar rândul patru intră în rândul trei, patru în cinci şi aşa mai departe În felul acesta, în loc de 80 de rânduri pe cinci oameni se ajunge la 40 pe 10 Vei face şi a doua oară această operaţiune şi vei ajunge la o formaţie de 20 pe 20 Şi astfel batalionul tău va forma aproape două careuri Deoarece, deşi vor fi tot atâţia oameni pe o parte şi pe cealaltă, fiecare soldat atingând cotul vecinului său, în timp ce cel aflat în spate este la o distanţă de cel puţin doi coţi, batalionul va fi aproape dublu pe adâncime decât pe lărgime Cum voi mai avea de vorbit despre diferitele părţi ale batalionului sau armatei, să-ţi aminteşti că dacă voi zice capul sau frontul, aceasta înseamnă partea din faţă a unei armate; coada va însemna spatele; flancuri – părţile laterale Nu includ în formaţie pe cei cincizeci de veliţi ai batalionului; în momentul când este constituit, ei se plasează pe cele două flancuri Iată şi o altă manieră de a aranja un batalion Întrucât este mult mai utilă decât prima, o voi prezenta mai pe larg Cred că nu ai uitat numărul de soldaţi, de comandanţi şi de arme care compun un batalion Obiectivul acestei manevre este, aşa cum am mai zis, de a ajunge la dispozitivul de douăzeci de rânduri a douăzeci de oameni, cu cinci rânduri de suliţaşi în faţă, iar în spatele lor – 15 rânduri de scutieri În faţă sunt doi centurioni, alţi doi sunt în spate şi îi înlocuiesc pe ofiţerii numiţi la romani „tergi ductores”, comandantul de batalion se află în primele cinci rânduri formate din suliţaşi şi următoarele 15 formate din scutieri Pe fiecare latură o formaţiei se află câte un decurion, care îşi comandă şi propria „escuada”: cel din stânga îi comandă pe cei zece oameni aflaţi în dreapta lui, iar cel din dreapta – pe cei aflaţi în stânga lui Cei cincizeci de veliţi sunt dispuşi pe flancuri şi în spatele batalionului Iată acum ce trebuie făcut pentru ca un batalion ce se află în marş să treacă imediat în formaţie de luptă Soldaţii tăi se află dispuşi pe optzeci de rânduri a cinci oameni Îţi vei plasa veliţii în faţă sau în spate, n-are importanţă, pentru că ei sunt în afara formaţiei Fiecare centurion are în spatele lui douăzeci de rânduri, dintre care primele cinci sunt formate din suliţaşi, iar celelalte – din scutieri Comandantul de batalion, împreună cu drapelul şi muzica, între suliţaşii şi scutierii celui de-al doilea centurion El înlocuieşte în formaţie trei rânduri de scutieri Douăzeci de centurioni se află la stânga rândurilor primului centurion, alţi douăzeci – la dreapta rândurilor ultimului centurion Nu trebuie uitat că decurionii care îi comandă pe suliţaşi trebuie să poarte suliţă, iar cei care îi comandă pe scutieri – să poarte scuturi Dacă vrei, în această situaţie, ca formaţia să intre în dispozitiv de luptă pentru a face faţă inamicului, va trebui oprit primul centurion cu cele douăzeci de rânduri ale sale; cel de-al doilea centurion continuă să meargă, cu ocolire spre dreapta şi ajunge la flancul stâng al primelor douăzeci de rânduri, aliniindu-se cu centurionul oprit Cel de-al treilea centurion continuă să meargă şi, ocolind spre dreapta, ajunge în flancul stâng al rândurilor deja oprite; cel de-al patrulea face exact aceeaşi mişcare şi imediat doi centurioni părăsesc frontul batalionului şi merg în spate şi batalionul se află astfel dispus în formaţia de luptă despre care vorbeam Veliţii se răspândesc pe flancuri, aşa cum explicam la prima operaţiune Prima manevră se numeşte „dublarea în linie dreaptă”; cea de a doua – „dublare pe flanc” Cea dintâi este mai uşoară, cealaltă este mai ordonată, mai sigură şi mai uşor de adaptat la situaţie În prima, eşti obligat să ţii seama de număr: din cinci să faci zece, din zece să faci douăzeci, din douăzeci – patruzeci Dublând astfel, în linie dreaptă, nu poate fi opus inamicului un front de cincisprezece, douăzeci, treizeci sau treizeci şi cinci de oameni Trebuie să te conformezi numărului ce rezultă din dublare Şi se ajunge foarte des la situaţia ca, dacă o acţiune cere să opui inamicului un front de şase sau opt sute de oameni, recurgerea la „linia dreaptă” te aruncă în dezordine Prefer deci cea de-a doua manevră şi trebuie ca prin obişnuinţă şi exerciţiu, dificultăţile să fie depăşite Repet că este mult mai important ca toţi soldaţii să ştie să-şi recunoască locul în formaţie şi să şi-l menţină fără confuzie, fie în cursul exerciţiilor, fie într-un marş forţat, în înaintare şi în retragere în terenurile cele mai dificile Un soldat bine instruit în acest sens este un soldat disciplinat, deşi el nu a văzut niciodată inamicul şi poate fi considerat un soldat vechi Dar, din contră, un soldat inabil la aceste exerciţii, chiar dacă se află la cea de-a mia luptă, trebuie privit ca un recrut Iată mijlocul de a aduce în formaţie de luptă un batalion care mărşăluieşte în rânduri strânse, dar lucrul cel mai important, adevărata dificultate care necesită mai multe studii şi practică, principalul obiectiv final în atenţia anticilor este de a şti să redispună imediat batalionul dacă intervine un anumit accident, fie de teren, fie inamicul, care l-a pus în dezordine, în acest scop trebuie: 1 Să doteze batalionul cu semnale de regrupare; 2 Să dispună soldaţii în aşa fel, încât fiecare să se menţină în acelaşi rând cu ceilalţi Dacă un soldat, de exemplu, a fost la început în rândul doi, el trebuie să rămână mereu acolo, nu numai în acelaşi rând, dar chiar pe acelaşi loc Semnalele de regrupare sunt foarte necesare din acest punct de vedere: mai întâi, trebuie ca drapelul să aibă un caracter destul de distinct pentru a fi uşor de recunoscut în mijlocul batalioanelor Trebuie apoi ca un comandant de batalion şi centurionii să poarte panaşe diferite de la unii la alţii, foarte uşor de recunoscut Dar ceea ce este mai important este ca decurionii să fie vizibili; acest lucru era urmărit cu atâta consecvenţă de către romani, încât fiecare dintre decurionii lor îşi purtau numărul pe coif, fapt pentru care erau numiţi „Primus Pilum”, „secundus” etc Dar aceasta nu le era încă de ajuns Fiecare soldat avea pe scut numărul rândului şi al locului pe care îl ocupa în rând Totul fiind astfel vizibil şi obişnuiţi să-şi păstreze locul, este uşor ca în mijlocul celei mai mari dezordini să refaci rapid formaţia Îndată ce drapelul este fixat, centurionii şi decurionii îşi pot găsi dintr-o privire locul; şi dacă fiecare, menţinând distanţele obişnuite se plasează la dreapta sau la stânga, soldatul, ghidat de practică şi de semnalele de regrupare îşi reia imediat postul Este ca la un butoi, pe care, dacă i-ai marcat doagele, îl poţi reface uşor şi aproape imposibil acest lucru, dacă nu le-ai marcat Toate aceste comenzi sunt foarte uşor de învăţat în exerciţii, se însuşesc foarte repede şi se uită greu Căci soldaţii vechi sunt acolo pentru a-i instrui pe cei noi şi întregul popor le-ar putea învăţa în scurt timp, devenind astfel foarte experimentat în meseria armelor Este şi mai util să obişnuieşti batalionul să se întoarcă într-o clipă, în aşa fel încât flancurile sau coada să devină capul formaţiei, iar capul să devină flanc sau coadă Nimic mai uşor: este suficient ca fiecare om să se întoarcă spre partea care i se ordonă şi acolo va fi totdeauna capul batalionului Trebuie observat că dacă se face întoarcerea spre flanc, rândurile îşi pierd distanţa Când întoarcerea este la stânga împrejur, diferenţa nu este sesizabilă la întoarcerea spre flanc (la dreapta sau la stânga), soldaţii nu mai sunt lipiţi, ceea ce constituie un viciu major al formaţiei unui batalion Trebuie deci ca practica şi judecata lor să-i înveţe să se apropie din nou Acesta este numai un mic inconvenient pe care ei îl pot înlătura Ceea ce este însă mai important şi are mult mai multă practică este să faci ca un întreg batalion să se întoarcă în aşa fel, încât să pară o masă solidă; în acest scop, trebuie apelat atât la uzanţă, cât şi la abilitate Dacă vrei, de exemplu, să întorci batalionul la stânga, îi vei opri pe cei care sunt la stânga, le vei ordona celor de pe centru să reducă pasul în aşa fel, încât cei din dreapta să nu fie obligaţi să alerge; fără această precauţie, formaţia intră într-o mare dezordine Se întâmplă adesea ca atunci când o armată este în marş, batalioane care nu sunt în faţă să fie atacate din flancuri sau din spate; şi în această situaţie un batalion trebuie să se întoarcă imediat spre flanc sau spre spate Pentru ca o astfel de manevră să se poată executa şi în acelaşi timp batalionul să rămână în formaţie de luptă, trebuie să-şi aibă suliţaşii pe flancul spre care trebuie să se întoarcă, iar decurionii, centurionii şi comandantul de batalion să rămână pe locurile lor În acest caz, dacă batalionul este pe 80 de rânduri a câte cinci oameni, toţi suliţaşii vor fi dispuşi în primele douăzeci de rânduri În ce-i priveşte pe decurioni, vei plasa cinci în primul rând şi cinci în ultimul Celelalte şaizeci de rânduri, acestea sunt formate din scutieri şi formează trei centurii Primul şi ultimul rând al acestor centurii sunt compuse din decurioni: comandantul de batalion, drapelul şi muzica se dispun la mijlocul primei centurii de scutieri, iar centurionii – în faţa şi în spatele fiecărei centurii În acest dispozitiv, dacă vrei să-i ai pe suliţaşi în flancul stâng, vei dispune centuriile în formaţie de luptă la flancul drept; dacă vrei să ai suliţaşii în flancul drept, vei avea batalionul în formaţie de luptă la flancul stâng; astfel batalionul mărşăluieşte cu toţi suliţaşii pe un flanc, toţi decurionii în faţă şi în spate, centurionii în faţă, iar comandantul de batalion – în centru Dacă apare inamicul şi trebuie întâmpinat din flanc, se ordonă soldaţilor să se întoarcă spre partea unde se află suliţaşii şi batalionul se va afla exact în formaţia de luptă pe care am stabilit-o; toţi sunt pe locurile stabilite, cu excepţia centurionilor, care se vor plasa imediat la locul lor, fără nici o dificultate Dacă pe timpul marşului batalionul are a se teme de un atac din spate, trebuie să-şi dispună rândurile în aşa fel, încât la trecerea în formaţie de luptă suliţaşii să se afle în spate; şi pentru aceasta, nu este altceva de făcut, decât ca suliţaşii să fie dispuşi în ultimele cinci rânduri ale fiecărei centurii, în loc să vă plasaţi în primele cinci rânduri, în rest, se va păstra formaţia obişnuită şi manevra este aceeaşi Cosimo: Ai zis, dacă îmi amintesc, că obiectivul acestor exerciţii este de a pregăti batalioanele în cadrul armatei şi de a le armoniza astfel între ele Dar dacă se întâmplă ca aceşti patru sute cinci zeci de infanterişti să fie angajaţi într-o acţiune specială, cum i-ai dispune? Fabrizio: Comandantul lor trebuie să se gândească atunci unde este mai util să-şi plaseze suliţaşii, ceea ce nu va deranja deloc dispozitivul stabilit Deşi scopul manevrelor este, de fapt, să pregătească un batalion pentru a şti să lupte într-o manieră generală, el poate fi la fel de util în orice acţiune specială Dar explicându-vă celelalte două modalităţi de a pregăti un batalion pentru luptă, aşa cum v-am prevenit, vă voi putea răspunde mai bine la întrebare Dacă uneori s-a recurs la aceste două manevre, a fost numai în situaţia că batalionul a acţionat izolat de toate celelalte Pentru a dispune un batalion în formaţie cu vârfuri, trebuie ca cele optzeci de rânduri de cinci oameni să rămână aşa Dar în spatele unui centurion vei plasa douăzeci şi cinci de rânduri din câte doi suliţaşi şi trei scutieri, primii la stânga, ceilalţi la dreapta; în spatele primelor cinci rânduri, în celelalte douăzeci, vor fi douăzeci de centurioni, între suliţaşi şi scutieri; decurionii care poartă suliţe rămân cu suliţaşii din primele cinci rânduri din cele douăzeci După cele douăzeci şi cinci de rânduri vin: 1 un centurion urmat de cincisprezece rânduri de scutieri; 2 comandantul batalionului, muzica şi drapelul, urmaţi de alte cincisprezece rânduri de scutieri; 3 în fine, un al treilea centurion urmat de douăzeci şi cinci de rânduri fiecare compus din trei scutieri la stânga şi doi suliţaşi la dreapta, iar în ultimele douăzeci de rânduri sunt plasaţi douăzeci de centurioni, între suliţaşi şi scutieri; cel de-al patrulea centurion încheie formaţia Acum, cu rândurile astfel aranjate, dacă vrei să ai un batalion cu două vârfuri, îl vei opri pe primul centurion cu cele douăzeci şi cinci de rânduri care îl urmează Cel de-al doilea centurion continuă să meargă ocolind spre dreapta, pe flancul drept, cu cele douăzeci şi cinci de rânduri ale sale, iar când ajunge la înălţimea ultimelor cincisprezece rânduri ale primului, se opreşte Comandantul batalionului ocoleşte, de asemeni, spre dreapta acestor cincisprezece rânduri de scutieri şi se opreşte la aceeaşi înălţime; cel de-al treilea centurion cu cele douăzeci şi cinci de rânduri ale sale şi cel de-al patrulea, care îl urmează, se deplasează pentru a se posta pe flancul drept al acestor rânduri de scutieri Dar ei nu se opresc la acelaşi nivel, ci continuă să înainteze, până când ultimul său rând va fi aliniat cu ultimul rând de scutieri Apoi centurionul care a condus primele cincisprezece rânduri de scutieri îşi ia locul şi merge în colţul stâng al spatelui batalionului Se va ajunge astfel la un batalion pe 15 rânduri a douăzeci de oameni, cu două vârfuri de fiecare parte a frontului batalionului, fiecare format din câte zece rânduri a cinci oameni Între cele două vârfuri va rămâne un spaţiu în care ar putea intra uşor zece oameni Acolo va fi comandantul batalionului, la fiecare vârf va fi un centurion, iar în fiecare colţ din spate, de asemenea vă fi câte un centurion, iar pe cele două flancuri, câte două rânduri de suliţaşi şi un rând de decurioni Aceste două vârfuri servesc pentru a acoperi artileria şi bagajele Veliţii se răspândesc pe flancuri, alături de suliţaşi Pentru a forma o „piaţă” în acest batalion cu vârfuri, trebuie luate ultimele opt rânduri din cele cincisprezece rânduri a douăzeci de oameni şi duse la nivelul celor două vârfuri, care vor deveni astfel ultimele ale „pieţei” Acolo vor fi plasate bagajele, comandantul de batalion şi drapelele, dar nu şi artileria, care va fi trimisă, în acest caz, în faţă sau pe flancurile batalionului Această manevră este utilă atunci când trebuie să se treacă prin locuri suspecte Totuşi, rămâne preferabilă formaţia unui batalion fără „vârfuri” şi fără „piaţă” Deşi, atunci când trebuie să pună la adăpost oameni fără apărare, este foarte necesar batalionul cu vârfuri Elveţienii au şi mai multe formaţii de luptă Una dintre acestea are formă de cruce Ei îşi pun astfel la adăpost puşcaşii, într-unul dintre spaţiile formate între braţele crucii Dar cum toate aceste manevre sunt bune numai în acţiuni speciale, iar singurul meu scop este de a pregăti mai multe batalioane să lupte împreună, este inutil să vorbim aici despre asta Cosimo: Mi se pare că înţeleg foarte bine sistemul tău de instruire pentru soldaţii din aceste batalioane, dar cred că, dacă îmi amintesc bine, în afară de cele zece batalioane mai ai în brigada ta o mie de suliţaşi speciali şi cinci sute de veliţi speciali Nu-i instruieşti şi pe ei? Fabrizio: Da, fără îndoială şi cu cea mai mare grijă Pe aceşti suliţaşi îi instruiesc pe companii, la fel ca pe batalioane şi i-aş folosi mai curând pe aceştia în acţiuni speciale, când ar fi vorba de o escortă, de a obliga ţara inamică să plătească şi de alte operaţii similare În cei priveşte pe veliţi, i-aş instrui pe loc, fără a-i aduna Întrucât ei sunt destinaţi să lupte în afara formaţiei, este inutil să fie adunaţi şi puşi să facă exerciţii împreună Este suficient ca ei să fie bine instruiţi prin exerciţii speciale Trebuie deci, şi nu pot să nu mă repet, ca soldaţii batalioanelor să fie instruiţi cu grijă să-şi menţină locul în formaţie, să-şi recunoască poziţia, să se replieze dacă inamicul sau terenul i-a pus în dezordine Când au căpătat această aptitudine, este uşor să înveţi un batalion ce poziţie trebuie să ocupe şi care sunt operaţiile sale în cadrul armatei Orice republică sau orice monarhie care va acorda întreaga grijă şi va face toate eforturile pentru a dispune de o armată atât de organizată şi să fie sigură că prin astfel de exerciţii va dispune permanent de soldaţi excelenţi, superiori celor ai vecinilor, destinaţi să impună şi nu să accepte legea Dar, aşa cum v-am spus deja, dezordinea guvernelor noastre nu ne-a oferit decât indiferenţă şi dispreţ pentru aceste instituţii Aşa s-a ajuns să avem armate foarte proaste şi, chiar dacă există şi unii comandanţi sau soldaţi care au cu adevărat competenţă, le este imposibil să ne dovedească acest lucru Cosimo: Ce atelaje ai vrea să urmeze fiecare dintre aceste batalioane? Fabrizio: Mai întâi, nu voi permite niciunuia dintre centurioni sau dintre decurioni să se deplaseze călare, iar comandantului de batalion, dacă ţine neapărat, îi voi da un catâr şi un cal I-aş da două furgoane, câte unul fiecărui centurion şi două pentru trei decurioni Căci îmi propun să-i cazez împreună, aşa cum voi arăta mai jos Fiecare batalion va avea astfel treizeci şi şase de furgoane care vor căra mai întâi toate corturile şi ustensilele de bucătărie, securile şi ţăruşii necesari campamentului Restul de bagaj va fi purtat, dacă oamenii nu sunt prea încărcaţi Cosimo: Nu mă îndoiesc de utilitatea comandanţilor pe care îi ai la fiecare batalion, dar nu te temi că atâţia comandanţi pot duce la provocarea confuziei? Fabrizio: Aşa ar fi, dacă nu ar depinde toţi de un singur comandant Această dependenţă face ordinea, căci altfel, cu un număr atât de mare de ofiţeri ar fi imposibil să conduci un batalion Căci acesta este ca un zid care, înclinându-se în toate părţile, are nevoie mai curând de un mare număr de stâlpi mai subţiri, decât de câţiva stâlpi foarte solizi, căci toată forţa unuia dintre aceşti stâlpi nu poate împiedica zidul să cadă pe o anumită distanţă Trebuie deci că într-o armată, printre zece soldaţi să se găsească unul care, fiind mai activ, mai curajos sau cel puţin mai autoritar, care să-i mobilizeze şi să-i dispună pentru luptă prin curajul său, prin vorbele sale şi prin exemplul propriu Ceea ce probează cât de necesare sunt într-o armată cele de mai sus, ca ofiţerii, drapelele şi muzica este faptul că le găsim şi la noi, dar fără ca noi să tragem învăţămintele necesare Dacă se vrea ca decurionii să facă toate serviciile ce se aşteaptă de la ei, trebuie ca fiecare dintre ei să-şi cunoască bine soldaţii, să doarmă şi să facă de gardă cu ei, să lupte în aceleaşi rânduri În felul acesta ei se servesc de regulă şi de jaloane pentru a menţine rândurile drepte şi strânse, iar dacă se întâmplă ca acestea să se rupă, ei le pot reface de îndată Dar subofiţerii noştri de azi nu sunt buni decât să primescă o soldă cât mai mare şi să facă ceva serviciu La fel este şi cu drapelele, care nu mai sunt folosite în scop militar, ci numai la paradă Anticii, din contră, le foloseau ca ghid şi semn de raliere Când se oprea, fiecare, instruit fiind asupra locului pe care trebuie să-l ocupe faţă de drapel, se întorcea imediat acolo; dacă drapelul era în mişcare sau oprit, ei se mişcau sau se opreau Trebuie deci ca o armată să aibă mai multe corpuri diferite şi fiecare corp să aibă drapelul său şi semnalele sale, aceasta fiind modalitatea de a-i da mişcare şi viaţă Soldaţii trebuie să urmeze drapelul, iar drapelul – muzica Dacă aceasta este bine dirijată, ea conduce armata; fiecare soldat, potrivindu-şi paşii după ritmul muzicii îşi menţine mai uşor locul în formaţie Astfel, anticii aveau în armatele lor flaute, fluiere şi alte instrumente perfect acordate Aşa cum un dansator nu-şi greşeşte niciodată paşii dacă respectă măsura, o armată care îi acordă aceeaşi atenţie se menţine totdeauna în ordine Anticii modificau tonalitatea, după cum voiau ca soldaţii să fie furioşi, calmi sau să le oprească elanul Stilul doric inspira constanţă; stilul frigian – furia Se spune că Alexandru, auzind din întâmplare, pe când era la masă, ritmul frigian, s-a repezit imediat să-şi ia armele Trebuie redescoperite toate aceste modalităţi şi, dacă se vor întâmpina unele dificultăţi, totuşi ele trebuie mai puţin atribuite celor care instruiesc armata prin comenzi Fiecare le poate modifica, dar soldatul trebuie să-şi obişnuiască urechea să le distingă corect Astăzi muzica nu este bună decât să facă zgomot Cosimo: Aş dori să-mi explici de ce instituţiile militare au ajuns să fie atât de dispreţuite azi, de ce sunt privite cu atâta indiferenţă şi urmate cu atât de puţină ordine? Fabrizio: Îţi voi răspunde cu plăcere la întrebări Ştii că printre militarii renumiţi se numără un mare număr din Europa, puţini în Africa şi mai puţini în Asia Cauza acestei diferenţieri este că aceste două părţi ale lumii nu au cuprins decât una sau două monarhii mari şi foarte puţine state republicane, pe când în Europa existau câteva regate şi un mare număr de republici Oamenii nu devin superiori şi nu-şi desfăşoară talentele decât dacă sunt folosiţi şi încurajaţi de către suveranul lor, fie acesta monarh sau republică Acolo unde sunt mulţi suverani, se nasc şi foarte mulţi oameni mari Aceştia se răresc atunci când sunt puţini suverani În ce priveşte Asia, după ce sunt pomeniţi Ninos, Cyrus, Artaxerxe şi Mithridate, mai rămân foarte puţini generali care să merite a fi citaţi Dacă laşi la o parte ceea ce este ascuns în noaptea antichităţii egiptene, în Africa nu vei avea de menţionat decât pe Massinissa, Jugurtha şi pe generalii cartaginezi, dar numărul lor este destul de mic, dacă îl compari cu tot ce a produs Europa Aceasta a dat naştere la o mulţime de oameni mari, al căror număr ar fi şi mai mare, dacă i-am putea adăuga pe toţi cei pe care vicisitudinile timpurilor i-au condamnat la uitare Căci meritul este cu atât mai cunoscut, cu cât sunt mai multe state obligate de necesitate sau de vreun interes major să-l încurajeze cu adevărat Asia nu a oferit decât puţini oameni mari, deoarece, unită fiind aproape în întregime sub un singur imperiu, imensitatea ei a menţinut-o cel mai adesea în pace şi a împiedicat orice eforturi ale vreunui geniu întreprinzător La fel s-a întâmplat în Africa, cu excepţia Cartaginei, unde au apărut câteva nume ilustre Căci trebuie recunoscut faptul că apar mult mai mulţi oameni mari într-o republică, decât într-o monarhie: în prima este onorat meritul, în cealaltă – teama; în prima meritul este încurajat, în cealaltă se încearcă a fi înăbuşit Europa, din contră, plină de republici şi monarhii, totdeauna neîncrezătoare unele faţă de altele, era obligată să-şi menţină instituţii militare cât mai puternice şi să le acorde onoruri marilor căpitani de oşti Grecia, în afară de Macedonia, număra astfel o mulţime de republici, care produceau, toate, oameni foarte mari Italia era locuită de romani, samniţi, etrusci şi gali cisalpini Galia, Germania şi Spania erau împărţite într-un mare număr de republici şi monarhii Şi dacă, în comparaţie cu Roma, nu cunoaştem decât un număr foarte mic de eroi, ar trebuie să acuzăm pentru asta parţialitatea istoricilor care, cel mai adesea sclavi ai întâmplării, nu-i celebrau decât pe învingători Dar nu trebuie să ne îndoim că la etrusci şi samniţi au fost o mulţime de generali care, înainte de a fi învinşi, au luptat o sută cincizeci de ani împotriva romanilor Putem spune că la fel a fost şi în Galia şi Spania Dar această glorie pe care istoricii o refuză indivizilor, ei o oferă în întregime popoarelor, cărora le proslăvesc până la entuziasm dârzenia în a-şi apăra libertatea Dacă este adevărat că numărul de oameni mari depinde de numărul de state, ar trebui trasă concluzia că, dacă acestea dispar, numărul de oameni mari scade, pe măsura reducerii numărului de ocazii pentru a-şi exercita capacitatea Întrucât Imperiul Roman s-a mărit şi a distrus toate statele din Europa şi Africa şi din cea mai mare parte din Asia, nu a mai rămas loc pentru merite decât pentru Roma şi oamenii mari au devenit destul de rari, atât în Europa, cât şi în Asia Cum nu mai exista virtute decât în această capitală a lumii, primul germene al corupţiei a antrenat corupţia în întreaga lume, iar barbarii au răvăşit fără milă un imperiu care stinsese virtuţile altor state, fără să şi le fi păstrat pe ale sale Fărâmiţarea provocată imperiului de această revărsare a barbarilor nu a favorizat ca antica virtute militară să se menţină în Europa Mai întâi, nu se revine uşor la instituţii căzute în desuetudine De aceasta ar trebui acuzate şi noile moravuri introduse de către religia creştină Nu mai era atâta nevoie de a rezista în faţa inamicului Aşa că învinşii erau masacraţi sau acceptau o viaţă mizerabilă, într-o sclavie permanentă Oraşele cucerite erau jefuite sau locuitorii erau alungaţi, după ce li se luau toate bunurile Aceştia erau împrăştiaţi în cele patru vânturi şi nu erau mizerii pe care cei învinşi să nu fie obligaţi a le suporta Orice stat, înspăimântat de atâtea necazuri, şi-ar fi ţinut permanent armata în activitate şi ar acorda mari onoruri oricărui militar remarcabil Astăzi toate aceste temeri nu mai există, în cea mai mare parte Viaţa învinşilor este aproape totdeauna respectată, ei nu sunt ţinuţi mult timp prizonieri şi îşi recapătă foarte uşor libertatea Un oraş poate foarte bine să se revolte de douăzeci de ori, el nu este niciodată distrus Locuitorii îşi păstrează toate proprietăţile şi singurul lucru de care s-ar putea teme este să fie obligaţi a plăti o contribuţie Aşa că, ei nu vor trebui să se supună instituţiilor militare şi să suporte oboseala exerciţiilor pentru a scăpa de pericole de care nu se mai tem De altfel, diferitele părţi ale Europei numără un număr mic de suverani, dacă facem comparaţia cu ce era altădată Întreaga Franţă era supusă unui singur rege, Spania – altuia, iar Italia nu era foarte divizată Statele mici trec de partea învingătorului, iar statele puternice, din motive pe care le voi dezvălui imediat, nu au a se teme deloc de o ruinare completă Cosimo: S-au văzut însă, în ultimii douăzeci şi cinci de ani, oraşe jefuite şi state distruse Acest exemplu ar trebui să fie o lecţie pentru alţii, pe care îi face să simtă nevoia de a reveni la vechile instituţii Fabrizio: Aşa este Dar să observăm că printre oraşele ce au fost jefuite nu a fost niciodată vreo capitală ci numai câte un oraş de mâna a doua A fost Tortona şi nu Milano, Capua şi nu Napoli, Brescia şi nu Veneţia, Ravena şi nu Roma Aceste exemple nu schimbă deloc sistemul guvernanţilor Ele nu au alt efect decât să le inspire o mare dorinţă de a se despăgubi pe seama contribuabililor Ei nu vor să se supună neplăcerilor cauzate de exerciţiile militare Ei priveau toate acestea ca fiind inutile sau ca nişte lucruri de la care nu aşteptau nimic În ce-i priveşte pe cei care şi-au pierdut puterea, de ale căror exemple trebuie să ne ferim, ei nu mai au mijloacele de a-şi repara erorile Aşa că unii renunţă la aceste instituţii din neputinţă, alţii din ignoranţă şi lipsă de voinţă Eu pot, ca o dovadă a adevărului opiniei mele, să-ţi citez Germania Virtutea ei militară este întreţinută de numărul mare de state pe care le cuprinde şi tot ce este bun azi în armatele noastre le datorăm lor Preocupate de puterea lor, aceste state au fost cele care au respins sclavia, ştiind astfel să-şi păstreze autoritatea şi consideraţia Iată cauzele ce mi se par a explica indiferenţa arătată astăzi faţă de talentele militare Nu ştiu dacă vei găsi rezonabile cele de mai sus şi dacă te vei mai îndoi în această privinţă Cosimo: Nu, deloc Lucrul este perfect demonstrat Te rog numai, pentru a reveni la subiectul nostru principal, să-mi spui în ce manieră ţi-ai armoniza cavaleria cu aceste batalioane, la ce număr s-ar ridica şi, în fine, ce comandanţi şi ce arme le-ai oferi? Fabrizio: Să nu te miri dacă ţi s-ar părea că aş fi uitat această parte a subiectului meu Am două motive pentru a nu vorbi decât foarte puţin despre asta: primul este că forţa reală a unei armate constă în infanteria ei; cel de-al doilea este că, totuşi, cavaleria noastră este mai puţin proastă decât infanteria noastră şi că, dacă ea nu este superioară celei a anticilor, dar ea îi este comparabilă În rest, am vorbit deja despre maniera de a o instrui Referitor la armele ei, nu aş schimba nimic din ce este utilizat astăzi, atât pentru cavaleria uşoară, cât şi pentru cuirasieri Aş vrea numai ca şi cavaleria uşoară să fie în întregime dotată cu arbalete, în combinaţie cu un număr de puşcaşi Deşi în operaţiile obişnuite ale războiului aceştia ar părea destul de inutili, ei sunt totuşi destul de folositori atunci când este vorba de a-i speria pe ţărani şi de a-i pune să menţină o trecere ce se doreşte a fi menţinută Ei au mai multă frică de o puşcă decât de douăzeci alte arme În prezent, este vorba de a stabili la ce valoare trebuie să se ridice cavaleria Întrucât imităm legiunile romane, nu aş da la fiecare brigadă decât trei sute de oameni pentru cavalerie, din care 50 cuirasieri şi 250 de cavalerie uşoară; fiecare dintre aceste două categorii va avea un comandant de escadron, cincisprezece decurioni, o muzică şi un drapel Aş da câte cinci furgoane pentru zece cuirasieri şi câte două furgoane pentru zece oameni din cavaleria uşoară; la fel ca cele de la infanterie, ele vor căra corturile, ustensilele de bucătărie, securile şi ţăruşii şi alte bagaje, dacă mai rămâne loc Şi să nu critici această regulă pe care eu o impun, pe motiv că astăzi aceşti cuirasieri au patru cai după ei, căci acesta este un mare abuz În Germania, cuirasierii nu au decât un cal, iar un furgon deserveşte douăzeci de oameni, pentru a le căra bagajele Cavaleria romană nu avea nici ea suită Ea caza lângă ea numai pe Triari, care ajutau la pansarea cailor Este o uzanţă pe care am putea-o imita, aşa cum am dat de înţeles când vorbeam despre campare Şi am avut marele neajuns de a neglija exemplul pe care ni-l oferă romanii şi pe care ni-l dau astăzi nemţii Cele două escadroane care ar face parte din brigadă, ar putea să se întrunească uneori împreună cu batalioanele şi să se instruiască împreună pentru un război mai mic, pentru a învăţa să se recunoască la nevoie Dar destul despre acest subiect Este vorba să punem o armată în situaţia de a da piept cu un inamic pe care să-l învingă Acesta este scopul oricărei armate şi al preocupărilor de o instrui CARTEA a III-a Cosimo: Pentru că schimbăm tema, rog ca altcineva să fie însărcinat a pune întrebări Mă tem ca la sfârşit să nu fiu tratat ca fiind un trufaş Este un neajuns pe care nu l-aş putea suporta Aşa că abdic şi transmit autoritatea mea aceluia dintre amici care ar dori să o preia Zanobi: Am dori foarte mult ca tu să continui; dar pentru că tu doreşti altfel, desemnează totuşi pe succesorul tău Cosimo: Las această grijă în seama lui segnor Fabrizio Fabrizio: Mă ocup cu plăcere de această misiune şi vă voi propune să urmăm metoda veneţienilor, care dădeau totdeauna cuvântul celui mai tânăr Războiul este o treabă a celor tineri şi ei sunt cei mai în măsură să vorbească despre el, căci ei sunt cei mai capabili să-l ducă la bun sfârşit Cosimo: Deci este rândul tău, Luigi Sunt încântat să te văd luându-mi locul şi sper că nu va fi vreun nemulţumit de un astfel de interlocutor Dar să nu mai pierdem timpul şi să revenim la subiectul nostru Fabrizio: Pentru a asigura cele mai bune mijloace spre a organiza o armată în luptă, trebuie mai întâi să vă explic care era metoda grecilor şi romanilor în acest domeniu, întrucât scriitorii din antichitate vă oferă toate clarificările pe care le-aţi putea dori, voi lăsa deoparte multe detalii şi mă voi lega numai de diferitele aspecte ce mi se pare a fi util să le imităm astăzi, pentru a ridica sistemul nostru militar la un anumit nivel de perfecţiune Aşa că îmi propun să vă arăt cum trebuie organizată o armată pentru luptă, să fie pusă în situaţia de a susţine o luptă adevărată şi să exerseze în lupte simulate Cea mai mare greşeală pe care o pot face cei care organizează o armată pentru luptă este de a nu constitui decât un singur corp şi să se aştepte ca victoria să constea în succesul unui singur atac Cauza acestei greşeli este că se neglijează metoda anticilor de a include într-o linie de armată încă o linie, singurul mijloc de a asigura primul corp de luptă, de a-l apăra şi a-l înlocui Este un avantaj pe care romanii nu l-au lăsat să le scape Ei împărţeau fiecare legiune în Hastiari, Principes şi Triarii Hastiarii (suliţaşii) care formau primul corp de bătaie, aveau rândurile strânse şi solide, în spatele lor veneau Principes (principi), ale căror rânduri erau puţin depărtate şi în fine, urmau triarii, care păstrau o distanţă atât de mare între rânduri, încât la nevoie, îi puteau primi între ei şi pe hastiari şi pe principi Armata romană avea, în afară de cei de mai sus, prăştieri, arcaşi şi alţi soldaţi cu arme uşoare care nu erau încadraţi în formaţie, dar care erau dispuşi în faţa armatei, între infanterie şi cavalerie Aceşti soldaţi angajau lupta şi, dacă învingeau, ceea ce se întâmpla rar, îşi consolidau victoria Dacă erau respinşi, se retrăgeau prin flancurile armatei sau prin intervalele lăsate în acest scop şi se dispuneau în spate Atunci avansau suliţaşii care, pentru că aveau spate, se retrăgeau încet în rândurile principilor şi întăriţi astfel, reluau lupta Dacă erau din nou învinşi, se retrăgeau cu toţii în rândurile triarilor şi reuniţi într-o masă unitară, avansau din nou spre inamic şi dacă erau din nou respinşi, nu mai aveau cum să reia din nou lupta Cavaleria era pe flancurile armatei şi avea rolul a două aripi ale corpului Ea luptă mai mult călare, dar adesea, la nevoie, lupta şi pe jos, cu infanteria Această metodă de a se reconstitui de trei ori succesiv pe timpul luptei trebuia să ducă la o armată aproape invincibilă Căci trebuia ca norocul să o părăsească de trei ori la rând şi ca inamicul să aibă o mare superioritate de forţe şi de curaj pentru a-şi menţine de atâtea ori avantajul Falanga grecilor nu avea această metodă de a relua lupta Deşi ea număra mai mulţi comandanţi şi rânduri de soldaţi, ea nu se constituia decât într-o formaţie unică de luptă Rândurile nu se repliau ca la romani, unele între celelalte, ci soldaţii se înlocuiau individual, cum o să explic mai jos Când falanga formată din rânduri, să zicem, de câte cincizeci de oameni în adâncime, ajungea la inamic, primele şase rânduri ale acesteia puteau lupta simultan, căci lănciile lor, numite Sarrises, erau atât de lungi, încât ajungeau toate în contact cu inamicul Aşa că, dacă un soldat cădea mort sau rănit pe timpul luptei, era imediat înlocuit de cel din rândul doi, care era în spatele lui, acesta de cel din rândul trei şi aşa mai departe, golul fiind astfel umplut, iar ultimele rânduri se epuizau treptat, primele rămânând permanent complete Astfel, prin această dispunere a falangei era mai posibil ca mai curând să fie nimicită, decât să fie risipită, densitatea ei făcând-o aproape imobilă Romanii începuseră prin a imita falanga greacă şi îşi organizaseră similar legiunile lor, la început Dar ei s-au scârbit curând de această metodă şi şi-au divizat legiunile în diferite corpuri, adică în cohorte şi manipuli Ei credeau, aşa cum am mai remarcat, că o armată ar avea cu atât mai multă forţă, cu cât ar avea mai multe impulsuri diferite, ar număra mai multe formaţiuni diverse, fiecare având propria mişcare şi viaţa sa specială Astăzi, elveţienii imită întocmai falanga grecilor Ei constituie, la fel, batalioane solide şi dense şi se comportă la fel în luptă În faţa inamicului ei îşi plasează batalioanele în linie sau, dacă se dispun pe eşaloane, o fac numai pentru ca primul batalion să se poată retrage în rândurile celui de-al doilea Iată deci care este formaţia lor de luptă, care le permite să se sprijine reciproc Ei dispun un batalion în faţă şi un altul în spate, uşor spre dreapta primului în aşa fel, încât dacă acesta ar avea nevoie de sprijin, el să-i poată veni în ajutor Un al treilea batalion se află în spatele primelor două, la o bătaie de puşcă Această distanţă mare face ca, dacă primele două sunt învinse, să le rămână suficient spaţiu pentru a se retrage, iar al treilea spre a înainta, fără a se ciocni unii de alţii, căci o mare mulţime dezordonată nu poate fi pusă în formaţie ca o trupă mai redusă Din contră, formaţiile mai puţin numeroase şi bine constituite care formau o legiune romană se întrepătrundeau reciproc şi astfel se sprijineau reciproc Iar ceea ce dovedea superioritatea romanilor faţă de cea actuală a elveţienilor este faptul că de fiecare dată când legiunile romane au avut de luptat cu falangele greceşti, ele le-au distrus în întregime Căci această manieră a romanilor de a-şi reface armata şi de relua lupta, împreună cu natura armelor lor aveau efecte mult mai sigure decât soliditatea falangei greceşti Având de format o armată după aceste exemple, mi-am propus să folosesc arme şi manevre atât ca cele ale falangelor greceşti, cât şi ca cele ale legiunilor romane De aceea voi avea în brigada noastră două mii de suliţaşi, care vor avea armele falangei macedonene şi trei mii de scutieri cu săbii, armele romanilor Aş împărţi brigada în zece batalioane, aşa cum romanii îşi împărţeau legiunea în zece cohorte Aş vrea să am, ca şi ei, veliţi, adică soldaţi înarmaţi uşor, care să angajeze lupta Formaţia noastră de luptă, ca şi armele sunt împrumutate de la cele două popoare, fiecare batalion având în faţă cinci rânduri de suliţaşi, restul rândurilor fiind formate din scutieri Cu frontul armatei mele pot angaja cavaleria inamicului şi să-i desfac batalioanele de infanterie, pentru că în prima ciocnire eu am, ca şi el, suliţaşii cu care să-l opresc şi imediat în spate – scutierii, pentru a-l învinge Dacă sunteţi atenţi la această formaţie de luptă, o să vedeţi că toate armele sunt atât de bine dispuse, încât îşi pot produce efectul, căci suliţaşii sunt foarte necesari împotriva cavaleriei, dar şi contra infanteriei, înainte de a se angaja lupta corp la corp, după care devin inutili Pentru a remedia acest ultim inconvenient, elveţienii dispun în spatele a trei rânduri de suliţaşi un rând de halebardieri Ei vor ca astfel să asigure spaţiu pentru suliţaşi, dar nu este de ajuns Suliţaşii noştri care se află în faţă, în timp ce scutierii sunt în spate, sunt folosiţi pentru a întâmpina cavaleria şi, la începutul acţiunii, să desfacă rândurile infanteriei şi să o dezorganizeze Dar când lupta se strânge şi ei devin inutili cedează locul scutierilor şi săbiilor care pot fi mânuite mai uşor în cea mai strânsă luptă corp la corp Luigi: Suntem nerăbdători să ştim cum ţi-ai dispune pentru luptă armata formată din soldaţi dotaţi cu armele pe care le-ai menţionat Fabrizio: Aici voiam să ajung Mai întâi, ar trebui să ştiţi că într-o armată romană obişnuită, denumită armata consulară, nu erau decât două legiuni de cetăţeni romani, formate din circa şase sute de cavalerişti şi unsprezece mii de infanterişti În afară de aceştia, se mai conta pe un număr similar de cavalerişti şi infanterişti trimişi de aliaţii lor Aceste ultime trupe erau împărţite în două corpuri, unul numit aripa dreaptă, celălalt – aripa stânga Niciodată această infanterie auxiliară nu depăşea, ca număr, infanteria legiunilor Cavaleria era însă mai numeroasă decât cea romană Cu această armată de douăzeci şi două de mii de oameni de circa două mii de călăreţi un consul trebuia să reziste în faţa oricărui inamic şi să-şi facă toate treburile Dar dacă trebuia să oprească un inamic foarte periculos, cei doi consuli îşi uneau armatele Mai trebuie remarcat faptul că în cele trei situaţii principale în care se poate găsi o armată, respectiv în marş, în staţionare sau pe câmpul de luptă, romanii îşi plasau totdeauna legiunile lor în centrul armatei Prin aceasta, ei voiau, aşa cum o să explic mai târziu, când voi trata aceste subiecte principale, să ţină împreună cât mai mult posibil trupele al căror curaj le inspiră cea mai mare încredere În rest, aceasta infanterie auxiliară, trăind permanent lângă legiuni, formate în aceeaşi disciplină şi respectând aceeaşi formaţie de luptă, făceau aproape aceeaşi treabă Astfel, pentru că se cunoştea formaţia de luptă a unei legiuni era cunoscută şi cea a întregii armate Explicând deci cum îşi împărţeau romanii o legiune pe trei linii de luptă, fiecare dintre acestea putând-o îngloba pe cealaltă, v-am făcut cunoscută dispunerea generală a întregii lor armate Pentru că vreau să imit formaţia de luptă a romanilor, voi considera două brigăzi ca şi când ar fi două legiuni; dispunerea lor va fi aceeaşi cu cea a oricărei armate, căci, dacă există un număr mult mai mare de trupe, nu ai altceva de făcut, decât să întăreşti rândurile Este foarte util, cred, să vă spun din câţi oameni este formată o brigadă, să vă repet că este formată din zece batalioane, să vă explic câţi ofiţeri are, cum este înarmată, ce sunt suliţaşii şi veliţii obişnuiţi, suliţaşii şi veliţii speciali, toate acestea vi le-am expus cu claritate şi v-am prevenit că vi le voi aminti, ca un lucru indispensabil pentru raţiunea manevrelor noastre Cred că astfel voi putea avansa, fără a mă mai opri Eu plasez cele zece batalioane ale unei brigăzi la stânga armatei, iar pe cele ale celeilalte brigăzi – la dreapta Cele zece batalioane din stânga ar fi dispuse astfel: cinci batalioane în faţă, dispuse în linie şi distanţele între ele la patru coţi Ele ocupă astfel un spaţiu larg de o sută patruzeci şi unu de coţi, pe o adâncime de patruzeci de coţi În spatele acestor cinci batalioane voi dispune alte trei, la o distanţă de patruzeci de coţi; două dintre aceste batalioane se vor alinia cu ultimele două din cele cinci, celălalt – pe centru În felul acesta, cele trei batalioane vor ocupa un spaţiu cu aceeaşi lărgime şi pe aceeaşi adâncime ca primele cinci, cu deosebirea că acestea din urmă au între ele intervale de numai patru coţi, iar cele trei au între ele spaţii de treizeci şi trei de coţi În fine, în spatele celor trei batalioane le voi dispune pe ultimele două la o distanţă egală, de patruzeci de coţi, fiecare aliniat la dreapta şi la stânga primelor două linii, separate astfel între ele la nouăzeci şi unu de coţi Toate aceste batalioane dispuse în această manieră, ocupă deci un front de o sută patruzeci şi unu de coţi şi o adâncime de două sute de coţi La o distanţă de douăzeci de coţi aş aşeza pe flancul stâng al acestor batalioane pe suliţaşii speciali, dispuşi pe o sută patruzeci şi trei de rânduri a câte şapte oameni care ar acoperi întregul flanc stâng al celor zece batalioane dispuse aşa cum v-am explicat Celelalte patruzeci de rânduri care mai rămân servesc pentru a păzi bagajele şi tot spatele armatei, dispus în coada formaţiei Decurionii şi centurionii îşi vor menţine locurile obişnuite, iar dintre cei trei comandanţi ai suliţaşilor, unul va fi în faţă, altul în centru şi al treilea, ca strângător de rânduri – în spate El va îndeplini funcţiile lui Tergi-Ductor al romanilor, pe care aceştia îl plasau în spatele armatei Dar revin în faţă armatei, unde voi plasa, în stânga, pe suliţaşii speciali şi pe veliţii speciali, care constau, aşa cum am zis, din cinci sute de oameni Ei vor ocupa un spaţiu de patruzeci de coţi Alături, tot în stânga, sunt cuirasierii, care se întind pe un spaţiu de o sută cincizeci de coţi şi, în fine, cavaleria uşoară, care va ocupa şi ea acelaşi spaţiu Eu aş lăsa veliţii în jurul batalioanelor respective, în intervalele ce separă un batalion de altul, ar fi, pentru a spune aşa, la ordinele acestor batalioane, căci eu nu prea prefer să-i plasez sub suliţaşii speciali În orice caz, voi hotărî soluţia în funcţie de împrejurări Din aceleaşi considerente, comandantul de brigadă va fi fie în prima linie, fie în cea de-a doua linie de batalioane, fie în faţă, între suliţaşii speciali şi primul batalion din stânga El va avea alături treizeci-patruzeci de oameni de elită, destul de inteligenţi spre a executa bine un ordin neprevăzut şi destul de viteji spre a rezista unei lovituri a inamicului Lângă el vor fi muzica şi drapelul Aceasta este formaţia de luptă în care voi dispune brigada din stânga, adică jumătate din armată Ea va avea o lăţime de cinci sute unsprezece coţi şi o adâncime de două sute, aşa cum am mai spus Nu am inclus, în această ultimă măsură, detaşamentul de suliţaşi speciali care păzesc atelajele şi care se întind pe circa o sută de coţi Voi dispune exact la fel şi brigada din dreapta, lăsând între cele două un spaţiu de trei sute de coţi, unde voi plasa câteva piese de artilerie, iar în spatele acesteia – pe generalul comandant, cu muzică şi drapelul general Vor fi cel puţin două sute de oameni de elită, cei mai mulţi pedeştri, printre care se vor afla zece oameni gata să execute orice ordin, fiecare fiind astfel înarmat, încât să poată fi atât călare, cât şi pe jos, după nevoie Pentru a ataca poziţii fortificate, armata are nevoie de numai zece tunuri, care să aibă proiectile de cincizeci de livre În campanie, le-aş folosi mai mult pentru apărarea locului de staţionare decât pe timpul luptei Aş vrea ca restul artileriei să aibă proiectile mai repede, de zece, decât de cincisprezece livre Aş plasa-o în faţa armatei, dacă terenul nu este destul de sigur pentru a o putea ţine pe flancuri, în aşa fel încât să nu fie nici o teamă din partea inamicului Această formaţie de luptă seamănă atât cu falanga greacă, dar şi cu legiunea romană Capul împănat cu suliţaşi, este format din rânduri strânse şi poate astfel remedia, ca, în cazul falangei, pierderile din primele rânduri cu oameni din spate Pe de altă parte, dacă este respinsă în aşa fel, încât rândurile sale să fie dezorganizate, ea se poate retrage în intervalele din linia a doua a batalioanelor plasate în spate, refăcând astfel un singur corp solid, care se opreşte din nou şi reia lupta cu inamicul Iar dacă este respinsă din nou, se repliază în linia a treia şi reia lupta În felul acesta armata respectivă se menţine în luptă atât în felul grecilor, cât şi al romanilor În rest, ce s-ar putea imagina mai puternic ca o astfel de armată, care este pe toate părţile asigurată din plin cu comandanţi şi cu arme, care nu prezintă nici o parte slabă, cu excepţia spatelui unde sunt atelajele, dar unde are totuşi o întărire formată din detaşamentul de suliţaşi speciali Inamicul nu poate ataca nici un punct care să nu fie pregătit pentru luptă Căci susţin în continuare că spatele nu are a se teme de vreun pericol Nu există inamic care să aibă forţe atât de numeroase pentru a ataca din toate direcţiile Căci într-un astfel de caz nu ai mai intra în campanie contra lui Presupunând că ar fi de trei ori mai puternic şi că are o bună organizare pentru luptă, el va slăbi încercând să vă înconjoare Iar dacă reuşiţi să-l străpungeţi într-un punct, îi veţi nărui întregul dispozitiv Dacă se ajunge să-i fie pusă în derută cavaleria, care era mai puternică decât a voastră, rândurile de suliţaşi pe care îi aveţi de jur împrejur îi vor opri orice efort Ofiţerii sunt astfel dispuşi, încât pot primi şi transmite uşor ordinele Intervalele ce separă fiecare batalion şi fiecare rând de soldaţi nu numai că uşurează retragerea în caz de eşec, cum am arătat, dar lasă şi spaţii libere pentru cei care au misiunea de a transmite ordinele generalului V-am spus că armata romană avea circa douăzeci şi patru de mii de oameni, deci acesta va fi şi numărul de oameni pentru armata noastră Şi aşa cum auxiliarii romani imitau formaţia de luptă şi felul de a lupta al legiunilor, aşa şi trupele reunite în cele două brigăzi ale voastre ar trebui să se orienteze după ele Formaţia de luptă pe care am prefigurat-o trebuie să vă orienteze în această privinţă Căci dacă dublaţi numărul de batalioane sau pe cel al soldaţilor armatei, nu aveţi decât să dublaţi rândurile de batalioane şi de soldaţi Astfel, în loc de zece batalioane, veţi dispune în stânga douăzeci sau veţi întări rândurile de soldaţi Natura inamicului şi a terenului vă vor indica ce anume trebuie să faceţi Luigi: În realitate, segnor Fabrizio, mi se pare că văd în faţa ochilor armata ta Ard de nerăbdare să o văd în realitate Nu aş vrea, pentru nimic în lume să fiţi aici un Fabius, ca tu să menţii distanţa faţă de inamic şi să rămâi în apărare Cred că m-aş teme mai mult de tine decât s-a temut poporul roman de Fabius Fabrizio: Fii fără grijă în această privinţă Dar nu auziţi deja bubuitul tunurilor? Ale noastre au tras fără a produce prea mari pierderi inamicului Veliţii speciali şi cavaleria uşoară şi-au părăsit poziţia şi grăbindu-se cât pot, scoţând strigăte puternice, se reped cu furie asupra inamicului Artileria acestuia a tras o singură salvă, care a trecut peste capul alor noştri, fără a le face vreun rău Pentru a nu mai apucă să tragă încă o dată, cavaleria şi veliţii noştri năvălesc asupra ei cu rapiditate, iar inamicul înaintează spre ea pentru a o apăra, aşa că artileria rămâne inutilă de ambele părţi Admiraţi curajul şi disciplina trupelor noastre uşoare, antrenate pentru luptă prin exerciţii îndelungate şi pline de încredere în armele ce-i urmează Iată-le cum, cu pas măsurat, consolidată de cuirasieri, înaintează spre inamic Artileria noastră, pentru a face loc, se retrage în intervalele din care au ieşit veliţii Generalul este acolo şi îi însufleţeşte pe soldaţi, promiţându-le o victorie sigură Veliţii şi cavaleria uşoară se retrag în părţi, pentru a încerca să dezorienteze flancurile inamicului S-a intrat în contact Cu ce îndrăzneală şi cât de tăcuţi au suportat ai noştri ciocnirea cu inamicul! Generalul a ordonat cuirasierilor să o sprijine fără a şarja şi să nu se depărteze deloc de liniile infanteriei Aţi văzut cavaleria noastră uşoară căzând peste o companie de puşcaşi care voia să ne atace prin flanc şi cavaleria inamică alergând în ajutorul ei, aşa că, prinsă între cele două cavalerii, ea nu mai poate să-şi folosească armele şi se retrage în spatele batalioanelor lor? Dar suliţaşii au împins inamicul cu furie şi infanteria este deja atât de aproape, încât ei nu mai sunt de nici un folos Fideli instituţiei lor, ei se retrag încet printre scutieri Acum, o trupă apreciabilă de cuirasieri inamici i-a respins pe ai noştri care, conform regulii pe care le-am prescris-o, s-au pus la adăpostul suliţaşilor speciali şi acolo îl înfruntă din nou pe inamic, îl respinge, doborând pe mulţi dintre ei Suliţaşii primelor batalioane, odată retraşi printre rândurile de scutieri, le permite acestora să intre în luptă şi vedeţi cu ce dârzenie, cu câtă uşurinţă şi siguranţă îl lovesc ei pe inamic Aţi remarcat că, pe timpul luptei, rândurile sunt atât de strânse că greu ar putea cineva să mânuiască sabia Adversarii luptă cu furie, dar înarmaţi numai cu o suliţă sau cu o sabie, dintre care una este prea lungă iar cealaltă ineficientă în faţa unui inamic bine cuirasat, unii cad ucişi sau răniţi, iar alţii o iau la fugă; flancul lor stâng este deja în derută, cel drept o să-l urmeze curând şi victoria este a noastră Nu-i aşa că a fost o luptă reuşită? Ar fi fost şi mai reuşită, dacă aş fi putut-o realiza în practică Aţi remarcat că nu am fi avut nevoie nici de linia a doua, nici de a treia A fost suficientă prima pentru a învinge Nu mai am decât să mă pun la dispoziţia voastră şi să vă răspund la întrebări şi să fac unele clarificări, dacă mai aveţi nevoie Luigi: Ţi-ai urmărit victoria cu atâta vioiciune, că rămân încă în admiraţie şi atât de copleşit, că nu pot să spun că mi-ar mai fi rămas ceva îndoieli Acum, având toată încrederea în abilitatea ta, nu mă voi teme să-ţi pun toate întrebările Spune-mi, mai întâi, de ce nu laşi artileria să tragă decât o singură dată? De ce o trimiţi imediat atât de repede în spatele armatei, fără a o mai putea menţiona? Mi se pare şi că dispui după bunul tău plac de artileria inamicului, făcând-o să tragă prea sus, ceea ce s-ar putea foarte bine să se întâmple? Dar dacă, din întâmplare, ceea ce se poate uneori, cred, ea va lovi în plin trupele tale, ce remediu ai împotriva acestui pericol? Şi pentru că am început să vorbim despre artilerie, aş vrea să epuizăm acest subiect, pentru a nu mai reveni asupra lui Am auzit adesea dispreţuindu-se formaţia de luptă şi armele anticilor, ca fiind de o slabă factură şi chiar total inutile împotriva artileriei care bate orice tip de armă şi răstoarnă rândurile cele mai dense De aici ar rezulta că este o nebunie să stabileşti o formaţie de luptă ce nu poate fi păstrată mai mult timp contra unor astfel de atacuri şi să te oboseşti a purta arme ce nu te pot apăra Fabrizio: Reflecţiile tale, care îmbracă mai multe teme necesită un răspuns ceva mai amplu Este adevărat că nu mi-am lăsat artileria să tragă decât o dată şi am stat la îndoială chiar şi pentru aceasta şi iată de ce: este mai puţin important să-l loveşti pe inamic decât să te asiguri împotriva loviturilor lui Pentru a profita de efectul artileriei, nu este alt mijloc, decât de a te menţine în afara bătăii acesteia sau să te închizi în ziduri sau în adăposturi, dar acestea trebuie să fie foarte rezistente Un general care se hotărăşte să lupte nu se poate însă închide între ziduri sau în adăposturi, nici să rămână în afara bătăii artileriei Aşa că trebuie, dacă nu o poate evita, să facă în aşa fel, încât să sufere cât mai puţin, pentru aceasta singurul mijloc fiind a căuta să o capturezi imediat Trebuie deci să te năpusteşti rapid asupra ei, cu o mişcare rapidă şi nu în masă şi cu pas măsurat; viteza de mişcare nu permite inamicului să mai tragă o dată, iar rândurile fiind rărite, vor fi atinşi mai puţini soldaţi Dar acest mijloc este inaplicabil pentru o trupă în formaţie de luptă Dacă ea merge repede, se dezorganizează, iar dacă înaintează cu rândurile rărite, îi oferă inamicului posibilitatea de a o rupe Aşa că mi-am organizat armata în aşa fel încât să evit aceste două inconveniente Am plasat pe flancuri o mie de veliţi, recomandându-le să alerge alături de cavaleria uşoară spre artileria inamicului de îndată ce a tras artileria noastră Nu se va mai trage o dată din partea noastră, pentru că nu aş avea timp pe care să-l ofer inamicului Acelaşi motiv, care m-ar putea împiedica să trag prima oară, mă vă împiedica şi a doua oară, căci de data aceasta inamicul ar putea să tragă primul Or, pentru a face inutilă artileria inamicului nu este alt mijloc decât să o ataci Dacă inamicul o abandonează, o capturezi tu; dacă vrea să o apere, va avansa, în ambele cazuri artileria devenind inutilă Mi se pare că aceste motive nu ar avea nevoie să fie susţinute cu exemple, dar anticii ne oferă câteva Ventidius, când era gata să intre în contact cu Parţii, a căror forţă consta în săgeţile lor, i-a lăsat să vină până sub întăriturile taberei sale înainte de a dispune armata în formaţie de luptă, hotărât să angajeze lupta imediat, fără să le lase timp să-şi lanseze săgeţile Cezar relatează că într-o luptă pe care a avut-o cu galii a fost atacat cu atâta furie, încât soldaţii săi n-au avut timp să arunce cu suliţa după obiceiul roman Este deci evident că pentru a te proteja, în campanie, de efectul unei arme care trage de departe, nu ai altceva de făcut, decât să alergi cât mai repede pentru a o captura Mai este şi un alt motiv să mă îndrept spre inamic fără a lăsa să tragă artileria proprie O să râdeţi, dar asta nu mi se pare că aş dispreţui-o Nimic nu poate răspândi mai mult dezordinea într-o armată, decât pierderea vizibilităţii Armate foarte viteze au fost adesea puse în derută pentru că au fost deranjate de praf sau de soare Or, nu este beznă mai densă decât în fumul artileriei Aşa că eu cred că ar fi mai înţelept să-l laşi pe inamic să se obosească singur, decât să-i ieşi în întâmpinare fără să vezi nimic Aşa că nu voi lăsa ca artileria mea să tragă sau, pentru a nu fi condamnat, având în vedere marea reputaţie de care se bucură această armă nouă, aş plasa-o pe flancurile armatei, pentru ca fumul său să nu-i orbească pe soldaţi, acesta fiind lucrul cel mai important Pentru a dovedi cât de temut este acest pericol, poate fi citat Epaminondas care, vrând să tulbure vizibilitatea inamicului care venea să-l atace, a pus cavaleria sa uşoară să galopeze în faţa acestuia Ea a ridicat astfel nori de praf care i-au orbit pe lacedemonieni şi l-au făcut victorios pe Epaminondas Îmi reproşaţi că aş conduce după bunul meu plac loviturile artileriei inamice, făcându-le să treacă peste capul infanteriei mele Vă răspund că loviturile artileriei grele, cel mai adesea, fără nici o îndoială, nu-şi ating ţinta Infanteria are o înălţime atât de mică, iar această artilerie este atât de dificil de manevrat, încât dacă ridici foarte puţin ţeava tunului, lovitura trece pe deasupra capului; dacă o cobori puţin, lovitura va lovi pământul şi nu va mai ajunge la ţintă Şi mai gândiţi-vă că cea mai mică denivelare de teren, cel mai mic tufiş, cea mai mică ridicătură dintre tine şi artilerie îi anulează orice efect în ce priveşte cavaleria şi mai ales pe cuirasieri, care sunt mai masivi şi mai strânşi decât călărimea uşoară, sunt mai uşor de atins Dar acest pericol poate fi evitat, ţinându-i în spatele armatei, până când artileria termină de tras Este adevărat că puştile şi artileria uşoară produc mai multe pagube, dar sunt uşor de evitat când se intră în contact Şi dacă prima ciocnire costă viaţa câtorva soldaţi, acesta este un sacrificiu indispensabil Un general bun şi o armată vitează nu trebuie niciodată să se teamă de un sacrificiu individual, ci de o nenorocire generală Iar elveţienii ne sunt exemplu: ei nu refuză niciodată lupta din teamă de artilerie şi pedepsesc cu moartea pe oricine ar îndrăzni ca, din acest motiv, să părăsească formaţia şi să dea semne de frică Astfel că artileria mea este retrasă în spatele armatei după prima salvă, cu scopul de a lăsa liberă trecerea batalioanelor şi nu voi mai pomeni de ea, pentru că este oricum inutilă din momentul începerii luptei Aţi mai spus că mulţi oameni privesc armele şi formaţiile de luptă ale anticilor ca fiind de un ajutor inutil împotriva violenţei artileriei Dar după voi, se pare că modernii ar fi găsit o formaţie de luptă şi arme care ar fi de un anumit folos contra artileriei Dacă ştiţi acest secret, v-aş fi recunoscător dacă mi l-aţi spune Nu am văzut nimic de acest fel până acum şi mă îndoiesc că se va face o astfel de descoperire vreodată Dar aş vrea ca acei oameni să mă înveţe pentru ce infanteria noastră poartă astăzi o cuirasă sau un pieptar de fier; de ce cavaleria este acoperită cu acelaşi metal Aş vrea să ştiu, de asemenea, de ce elveţienii, imitându-i pe antici, fac batalioane dense, de şase sau opt mii de oameni şi de ce toate celelalte popoare le-au urmat exemplul Această formaţie de luptă expusă totuşi la fel de mult efectelor artileriei, ca şi orice alt dispozitiv împrumutat de la antici Nu ştiu ce ar putea răspunde aceşti oameni Dar dacă îi întrebaţi pe militarii cu judecată, vă vor spune, mai întâi, că ei îşi poartă armele nu pentru că acestea i-ar apăra contra artileriei, ci pentru că îi apără contra arbaletelor, suliţelor, săbiilor, pietrelor şi tuturor celorlalte arme pe care inamicul le-ar putea îndrepta spre ei Ei vă vor spune apoi că merg în rândurile lor strânse ca elveţienii, pentru a putea să respingă infanteria cu mai multă vigoare, să susţină cu uşurinţă cavaleria şi să-i facă inamicului cât mai multe greutăţi, atunci când acesta vrea să-i rupă Se vede deci că o armată are a se teme de alte pericole decât cel al artileriei şi contra acestor pericole se pot apăra cu armele şi dispozitivele pe care le-am precizat Rezultă că salvarea este cu atât mai sigură, cu cât ea are arme mai bune şi cu cât rândurile sale sunt mai dense şi mai strânse Aşa că această opinie despre care vorbiţi este o dovadă de lipsă de experienţă sau de gândire Dacă astăzi cea mai slabă dintre armele anticilor, respectiv suliţa, dacă cea mai puţin importantă dintre instituţiile lor – formaţia de luptă a elveţienilor asigură o forţă atât de mare armatelor noastre şi le asigură o superioritate atât de mare, de ce s-ar crede că toate celelalte arme şi instituţii ale lor nu ar fi de nici un folos? Dacă, în fine, nu suntem opriţi de pericolul artileriei strângând rândurile, ca elveţienii, ce altă instituţie a anticilor ar putea spori aceste pericole? Nu mai este nimeni care s-ar teme de artilerie Dacă artileria inamică nu mă împiedică să-mi fac tabăra în faţa unui punct tare de unde ea să mă bată în siguranţă unde, apărată fiind de ziduri, să nu o pot captura şi de unde să tragă salve repetate asupra mea, pentru ce dar să mă tem de ea în câmp, unde îmi este uşor să o capturez imediat? Cred deci că artileria nu este deloc un obstacol pentru proiectul de a reînvia în armată instituţii şi virtuţi ale anticilor Şi vă voi dezvălui întreaga mea gândire în acest subiect, dacă nu v-am spus deja multe despre asta, dar nu voi repeta ceea ce v-am spus deja Luigi: Noi am reţinut foarte bine toate ideile tale despre artilerie În ultimă instanţă, opinia ta este că ar trebuie, dacă te afli în câmp, în prezenţa inamicului, să alergi spre tunuri, pentru a le captura, dar am o observaţie în acest sens Mi se pare că inamicul şi-ar putea plasa artileria pe flancurile armatei sale, în aşa fel încât să te lovească fără a se teme de atacurile tale Cred că îmi amintesc că în formaţia ta de luptă laşi între batalioane o distanţă de patru coţi şi de douăzeci între batalioane şi suliţaşii speciali Dar dacă inamicul şi-ar dispune armata în felul acesta şi şi-ar pune artileria în aceste intervale, mi se pare că ar putea să-ţi facă mult rău fără a se teme de ceva pentru că tu nu ai putea pătrunde între rândurile sale spre a-i captura tunurile Fabrizio: Obiecţia ta este perfect adevărată şi mă voi strădui să o rezolv sau să preîntâmpin acest pericol V-am spus deja că aceste batalioane fiind mereu în mişcare, fie în luptă, fie în marş, au tendinţa normală de a se strânge Astfel, dacă reduceţi puţin intervalele unde vă plasaţi artileria, batalioanele se vor restrânge repede în aşa fel, încât ea nu va mai avea spaţiu pentru a acţiona Dacă, pentru a evita acest neajuns veţi lărgi mai mult intervalele, veţi cădea într-un pericol şi mai mare, căci inamicul poate pătrunde pe acolo, capturând şi artileria, provocând şi dezordine în formaţie În rest, trebuie să ştiţi că este imposibil să ai artileria în formaţie, mai ales că ea este transportată pe roţi, ţeava fiind îndreptată în sens invers celui în care ar trebui să tragă Dacă sunteţi obligaţi să mergeţi şi în acelaşi timp să trageţi, va trebui să vă întoarceţi artileria, operaţie care ar cere un spaţiu, încât numai cincizeci de furgoane de artilerie ar dezorganiza o întreagă armată Este deci obligatoriu ca artileria să fie ţinută în afara formaţiei şi acolo poate fi atacată, aşa cum am arătat Dar aş vrea să mai presupun că această artilerie ar putea fi plasată în interiorul formaţiei şi că s-ar găsi o soluţie de mijloc între pericolul de a o restrânge în aşa fel, încât artileria să nu mai aibă efect sau de a o deschide în aşa fel, încât inamicul să poată străpunge formaţia Susţin că şi în acest caz îţi poţi proteja armata lăsând intervale prin care ghiuleaua să poată trece fără a provoca daune Acesta este un mijloc foarte simplu, căci dacă inamicul vrea ca artileria sa să fie în siguranţă, el o poate plasa la capătul intervalelor formaţiei sale, iar pentru a nu-şi lovi propriii soldaţi, va trage numai pe o singură direcţie Atunci s-ar vedea însă care este direcţia loviturilor, care vor fi evitate, făcându-li-se loc să treacă Regulă generală: totdeauna trebuie lăsat să treacă ceea ce nu poţi opri, aşa cum făceau anticii faţă de elefanţi şi de carele de foc Îmi închipui, sunt sigur chiar că vi se pare că am aranjat şi am câştigat bătălia după bunul meu plac Dar vă repet că este imposibil ca o armată organizată şi înarmată în felul acesta să nu dea peste cap din prima ciocnire orice armată dispusă ca armatele noastre moderne care, cel mai adesea, nu au decât o formaţie de luptă, nu au scutieri şi sunt atât de lipsite de apărare, încât nu pot rezista în faţa unui inamic care le presează din apropiere Actuala formaţie de luptă este atât de defectuoasă, încât dacă batalioanele se dispun într-o singură linie, ai obţine o armată fără nici o adâncime Dacă, din contră, sunt unul în spatele altuia, în aşa fel încât nu-şi pot întrepătrunde reciproc rândurile, totul este confuz în armată şi ea cade uşor pradă dezordinii Deşi aceste armate sunt divizate în trei corpuri – avangarda, corpul de luptă şi ariergarda – aceste compartimente nu sunt utile decât pe timpul marşului sau în câmp deschis Dar în luptă întreaga armată atacă deodată şi aşteaptă ca norocul să-i vină de la destin Luigi: Mai am de făcut încă o observaţie În lupta ta, cavaleria ta, respinsă de cavaleria inamică, se retrage în spatele suliţaşilor speciali şi cu ajutorul lor face faţă inamicului şi îl pune în derută Cred că suliţaşii pot înfrunta cavaleria, aşa cum zici; dar numai în batalioane solide şi dense, ca cele ale elveţienilor Dar în armata ta ai în faţă numai cinci rânduri de suliţaşi şi şapte pe flancuri, aşa că nu văd cum sunt în stare să înfrunte cavaleria Fabrizio: Deşi v-am explicat deja că în falanga macedoneană numai şase rânduri pot acţiona simultan, trebuie să ştiţi şi că într-un batalion elveţian, chiar dacă este format din o mie de rânduri, nu sunt niciodată mai mult de patru sau cinci rânduri care pot acţiona Suliţele, fiind lungi de nouă coţi, din care unul şi jumătate este ocupat de mână, celor din primul rând le mai rămân şapte coţi şi jumătate de suliţă; la rândul doi, în afară de lungimea ocupată de mână, se mai pierde un cot şi jumătate prin intervalul care separă un rând de altul, deci nu rămân decât şase coţi de suliţă; celui de-al treilea rând îi rămân, din acelaşi motiv, numai patru coţi şi jumătate, celui de-al patrulea – trei, iar celui de-al cincilea – un cot şi jumătate Celelalte rânduri nu mai pot lovi deloc, aşa că servesc numai pentru a înlocui primele rânduri, aşa cum am spus, a le întări Dacă cinci rânduri de elveţieni opresc cavaleria, pentru ce ai noştri n-ar putea-o face, pentru că ei au în spate alte rânduri care îi susţin şi îi sprijină, cu toate că nu au suliţe? În ce priveşte rândurile de suliţaşi speciali pe care îi plasez pe flancurile armatei şi care vouă vi se par prea subţiri, este uşor să formezi un batalion pătrat care să aibă pe flancuri două batalioane din ultima linie de bătaie De acolo, ei ar putea să se plaseze în capul sau în coada armatei şi să susţină cavaleria, dacă aceasta se află în nevoie Luigi: O să ai totdeauna aceeaşi formaţie de luptă, în toate ocaziile? Fabrizio: Nu, fără îndoială O voi schimba conform naturii terenului, în funcţie de natură şi numărul de inamici, aşa cum voi arăta printr-un exemplu, înainte de a termina această discuţie Eu v-am propus această formaţie de luptă nu ca fiind superioară altora, deşi, în fapt, ea ar fi excelentă, ci pentru a vă servi ca regulă în ce priveşte diferitele dispuneri pe care le-aţi putea adopta Nu există ştiinţă care să nu aibă principiile sale generale, care sunt baza diverselor sale aplicaţii ce se fac conform acesteia Ceea ce vreau să vă conving însă cu toată tăria este că o armată nu trebuie dispusă niciodată în aşa fel, încât primele rânduri să nu poată fi susţinute de cele din spate, căci o astfel de greşeală poate face inutilă cea mai mare parte a armatei voastre şi să o pună în imposibilitatea de a învinge, în cazul că veţi întâmpina o oarecare rezistenţă Luigi: Trebuie să-ţi vorbesc despre o idee ce mi-a venit în această problemă În formaţia ta de luptă plasezi cinci batalioane în cap, trei în centru şi două în coadă Eu cred că ar trebuie făcut exact invers şi că o armată ar fi cu atât mai greu de dat peste cap, cu cât inamicul, pe măsură ce înaintează, ar întâmpina o rezistenţă tot mai viguroasă Dar pe sistemul tău, armata ta s-ar dovedi tot mai slabă, pe măsură ce inamicul avansează Fabrizio: Dacă vă amintiţi că triarii care compuneau cea de-a treia linie a legiunii romane nu erau mai mulţi de şase sute de oameni şi în ce fel erau ei dispuşi în această a treia linie, veţi ţine ceva mai puţin la ideea voastră Acesta este exemplul după care m-am plasat în linia a treia două batalioane care totalizează nouă sute de infanterişti, dorind ca în felul acesta să-i imit pe romani în domeniul respectiv, am plasat în primele linii mai curând prea mulţi, decât prea puţini soldaţi Acest exemplu ar putea fi suficient Dar vă dau dreptate Eu am asigurat primei linii a armatei soliditate şi densitate, pentru că aceasta este cea care înfruntă ciocnirea cu inamicul, este cea care nu are a primi pe nimeni în rândurile sale şi care, deci trebuie să fie foarte bine garnisită cu soldaţi, deoarece rezistenţa sa faţă de lovitura inamicului depinde de felul cum sunt rândurile sale Linia a doua care, înainte de a înfrunta lovitura inamicului, este în situaţia de a o primi pe prima în rândurile ei, fapt pentru care are intervale mari, fiind deci mai puţin numeroasă Căci, dacă ar fi egală sau superioară numeric faţă de prima linie, ar fi obligată fie să nu lase nici un interval, ceea ce ar crea confuzie, fie să strice alinierea, ceea ce ar deregla formaţia De altfel, este o greşeală să se creadă că, cu cât inamicul pătrunde în brigadă, cu atât o găseşte mai slabă Aceasta deoarece el nu poate ataca niciodată linia a doua, atâta timp cât aceasta nu se uneşte cu prima Astfel, centrul, departe de a fi mai slab, îi opune inamicului o forţă mai mare, pentru că acum sunt două linii care luptă împreună La fel se întâmplă şi atunci când se ajunge la linia a treia, dar acolo nu sunt numai cele două batalioane proaspete, ci întreaga brigadă cu care trebuie să dea piept Această a treia linie, înainte de a trebui să primească un număr mare de soldaţi trebuie să fie mai puţin numeroasă şi să prezinte intervale mai mari Luigi: Sunt foarte satisfăcut de această explicaţie, dar permite-mi încă o întrebare Cum se poate ca primele cinci batalioane care se retrag între cele trei din linia a doua şi apoi cele opt – între cele două din ultima linie să fie, într-unul sau în celălalt caz, cuprinse în acelaşi spaţiu cu cele cinci? Fabrizio: Mai întâi, că nu este acelaşi spaţiu, căci primele cinci batalioane sunt separate între ele prin intervale care vor fi ocupate atunci când se unesc cu următoarele linii Mai rămâne şi spaţiul ce separă o brigadă de alta şi batalioanele faţă de suliţaşii speciali Toate aceste intervale oferă un spaţiu destul de mare De altfel, batalioanele nu ocupă acelaşi spaţiu atunci când sunt dispuse în coloană, înainte de luptă sau când au suferit pierderi, întrucât ele vor încerca atunci fie să-şi disperseze rândurile, fie să le strângă Ele se vor dispersa atunci când frica le obligă să o ia la fugă şi se vor strânge, atunci încearcă să se salveze nu prin fugă, ci printr-o rezistenţă viguroasă Nu uitaţi nici că în momentul când lupta este angajată, primele cinci rânduri de suliţaşi trebuie să se retragă prin batalionul lor spre coada armatei, spre a lăsa loc în luptă scutierilor şi apoi ca ei, deşi inutili în luptă corp la corp, pot fi folosiţi în mod util de către general Aşa că spaţiile ce au fost pregătite pentru toate rândurile pot foarte bine să cuprindă restul soldaţilor Iar dacă nu ajung flancurile armatei nu sunt ziduri, ci oameni Ele se pot să se extindă şi să se dea la o parte, spre a lăsa spaţiul necesar Luigi: Rândurile de suliţaşi speciali pe care le-ai plasat pe flancurile armatei trebuie ca, atunci când primele batalioane se retrag în linia a doua, să rămână pe poziţii, formând astfel două vârfuri ale armatei sau să se retragă în acelaşi timp cu batalioanele? Şi apoi ce vor avea de făcut, pentru că în spatele lor nu sunt rânduri care să-i poată primi? Fabrizio: Dacă inamicul nu-i atacă atunci când forţează batalioanele să se retragă, ei pot rămâne pe poziţii şi să atace inamicul din flancuri Dar dacă acesta îi atacă, ceea ce este de presupus, în cazul că este destul de puternic pentru a respinge celelalte batalioane, trebuie să se retragă şi ei Nimic mai uşor pentru ei, deşi nu au în spate rânduri care să-i primească; ei trebuie numai să-şi dubleze rândurile, cel din faţă intrând în următorul, aşa cum am mai explicat când am vorbit despre modul de a dubla rândurile Trebuie observat că pentru a face retragerea prin dublarea în linie, trebuie urmată o cale diferită de cea pe care v-am arătat-o V-am spus că rândul doi se integrează în primul, cel de-al patrulea în al treilea şi aşa mai departe În acest caz nu trebuie început cu primele rânduri, ci cu ultimele, aşa că prin dublare rândurile nu înaintează, ci se retrag În rest, pentru a răspunde anticipat la toate obiecţiile pe care mi le-aţi mai putea face asupra luptei mele, vă repet că în tot ce o să vă spun, nu am decât două obiective în vedere, respectiv să vă învăţ a ordona o armată şi să o instruiţi În ce priveşte dispozitivul de luptă, cred că îi înţelegeţi foarte bine În legătură cu instruirea, trebuie să adunaţi cât veţi putea mai mult batalioanele, cu scopul ca ofiţerii lor să le instruiască în efectuarea acestor manevre despre care vom mai vorbi Dacă datoria soldatului este să cunoască toate exerciţiile batalionului, cea a ofiţerului este să se instruiască în toate manevrele generale ale armatei şi să se obişnuiască să execute bine ordinele generalului Trebuie ca el să ştie să instruiască împreună mai multe batalioane odată şi să le stabilească imediat poziţiile În acest scop, fiecare batalion trebuie să poarte în mod cât mai vizibil numere diferite Acest număr facilitează transmiterea ordinelor generalului şi îi dă mai multe posibilităţi, atât lui cât şi soldaţilor, să se recunoască mai bine Brigăzile trebuie, de asemenea, să poarte un număr pe drapelul lor principal Trebuie deci să se ştie bine atât numărul brigăzii dispuse în stânga şi în dreapta, cât şi pe cel al diverselor batalioane dispuse în cap, în centru şi aşa mai departe Numerele trebuie să servească atât ca semnale, cât şi pentru desemnarea gradelor la nivelul armatei Primul grad, de exemplu, va fi cel de decurion, următorul – comandantul a cincizeci de veliţi, al treilea – centurionul, al patrulea – comandantul batalionului unu, cel de-al cincilea – comandantul batalionului doi, cel de-al şaselea – comandantul batalionului trei şi aşa mai departe, până la cel de-al zecelea batalion, al cărui comandant este imediat inferior comandantului de brigadă Şi nu se poate ajunge la acest ultim grad decât trecând prin toate celelalte Şi cum, în afara diferiţilor ofiţeri menţionaţi, mai sunt trei comandanţi ai suliţaşilor speciali şi doi ai veliţilor speciali, cărora le-aş acorda gradul de comandant al batalionului unu şi nu m-ar deranja deloc faptul că sunt şase ofiţeri cu acelaşi grad, pentru că va fi o mai mare competiţie pentru obţinerea gradului de comandant al batalionului doi Astfel, fiecare ofiţer, cunoscând bine poziţia batalionului său, din momentul în care drapelul i-a fost fixat, aşa că la primul sunet de trompetă toată armata va fi pe poziţie Trebuie ca o armată să exerseze destul de des să intre imediat în formaţie de luptă şi pentru aceasta este necesar ca în fiecare zi şi chiar de mai multe ori pe zi să se exerseze ruperea şi refacerea formaţiei, până se ajunge ca aceste mişcări să se efectueze foarte repede Luigi: În afară de număr, ce însemne ai mai vedea puse pe drapele? Fabrizio: Drapelul general trebuie să poarte stema suveranului, altele pot purta aceiaşi stemă, „câmpul” fiind diferit, sau modificând stema chiar, după plac Acest aspect este indiferent, atâta timp cât drapelul poate servi ca semn de adunare Dar să trecem la cel de-al doilea exerciţiu Atunci când armata este în dispozitiv de luptă, ea trebuie obişnuită să se pună în mişcare cu pas măsurat şi să-şi păstreze formaţia Cel de-al treilea exerciţiu are ca scop pregătirea armatei pentru toate manevrele de luptă Artileria să se retragă după prima salvă şi să se regrupeze în spate; veliţii speciali să înainteze din vreme şi apoi să se retragă după o luptă simulată; primele batalioane, dacă sunt respinse, să se retragă în intervalele liniei a doua şi apoi în cea de-a treia şi după aceea fiecare să revină pe poziţia sa Trebuie ca armata să se obişnuiască astfel cu toate aceste manevre, care să devină familiare tuturor soldaţilor, acesta fiind un avantaj pe care practica li-l va dovedi mai devreme sau mai târziu Prin cel de-al patrulea exerciţiu, armata trebuie să înveţe a cunoaşte ordinele date cu ajutorul muzicii şi al drapelului, căci ordinele date prin viu grai nu vor avea nevoie de un alt mijloc de comunicare pentru a putea fi auzite Dar pentru a înţelege câtă importanţă are ca ordinele care nu sunt date prin viu grai să fie transmise cu ajutorul muzicii, cred că trebuie să vă vorbesc despre muzica anticilor Lacedemonienii, după Thucidide, foloseau flautul Ei credeau că sunetele acestuia erau cele mai potrivite pentru a face ca armata lor să fie făcută să mărşăluiască în cadenţă şi cu calm Cartaginezii, din acelaşi motiv, foloseau fluierul la începutul luptei Aliates, regele Lidiei, introdusese în armata sa atât flautul, cât şi fluierul, dar Alexandru cel Mare şi romanii foloseau muzica de trompete Ei credeau că aceste instrumente stimulau cel mai mult curajul soldaţilor şi îi îndârjeau în luptă În ce ne priveşte pe noi, care am împrumutat armele de la greci şi de la romani, îi imităm şi în ce priveşte repartizarea instrumentelor militare Aşa că voi plasa toţi trompeţii lângă generalul comandant Acest instrument este cel mai potrivit pentru a însufleţi armata şi se aude cel mai bine în mijlocul celor mai violente zgomote Pe lângă comandanţii de batalion şi de brigăzi voi plasa flaute şi tamburine care vor cânta nu ca în armata noastră actuală, ci aşa cum se cântă la o petrecere: generalul comandant va face cunoscut prin diferite sunete de trompetă când trebuie să se facă haltă, să înainteze sau să se retragă, când trebuie să tragă artileria sau să înainteze veliţii speciali şi, în fine, toate manevrele generale ale armatei Toboşarii vor repeta aceste comenzi şi cum acesta este un exerciţiu foarte important, ar trebui repetat cât mai des Cavaleria va avea, de asemenea, trompete, dar mai puţin puternice şi cu sunet diferit faţă de cel al generalului comandant Iată deci ce am avut să vă spun despre dispozitivul de luptă şi despre diversele exerciţii ale armatei Luigi: Nu am să-ţi fac decât o observaţie Cavaleria uşoară şi veliţii speciali angajează lupta cu furie şi scoţând sunete puternice, în timp ce restul armatei avansează spre inamic în mare tăcere Te rog să-mi explici motivul acestei diferenţe pe care nu prea am înţeles-o Fabrizio: Vechii căpitani aveau o părere diferită asupra acestei probleme: atunci când se ajunge în contact cu inamicul este necesar să se dea asaltul cu strigăte puternice sau să se meargă încet şi în tăcere? Această ultimă metodă menţine mai bine formaţia şi permite să fie mai bine auzite ordinele generalului Cealaltă incită mai mult avântul soldaţilor Şi cum aici sunt două avantaje importante, i-aş pune pe unii să mărşăluiască scoţând sunete puternice şi pe alţii în tăcere Eu nu cred că strigătele continue să fie utile Ele împiedică să se audă comenzile, ceea ce reprezintă un mare pericol Şi nu este de presupus că romanii ar fi mai strigat şi după prima ciocnire În istorie se văd adesea aserţiuni şi discursuri ale generalilor lor care i-au readus în formaţie pe soldaţii care o luaseră deja la fugă şi se schimbase dispozitivul de luptă în mijlocul bătăliei, ceea ce ar fi fost imposibil de realizat, dacă vocea generalului ar fi fost acoperită CARTEA a IV-a Luigi: Pentru ca o victorie atât de onorabilă să fie câştigată sub ordinele mele, cred că este prudent să nu mă bazez pe noroc Acesta este prea mobil şi prea capricios Aşa că, la rândul meu, renunţ la dictatură, şi dorind să respect regula noastră, de a fi înlocuit de cel mai tânăr dintre noi, îi las lui Zanobi grija de a-ţi pune întrebări Este o onoare sau mai bine spus o grijă pe care el o va accepta cu plăcere Mai întâi pentru a-mi face plăcere, apoi pentru că este mai vrednic decât mine şi nu se va teme să preia această sarcină, deşi are atât şansa să fie învins cât şi pe cea de a fi învingător Zanobi: Voi face ceea ce doriţi, deşi aş fi preferat să rămân simplu ascultător şi să vă mărturisesc că mi-au plăcut mai mult întrebările voastre decât cele care îmi vin mie în minte, în spiritul celor ascultate pe timpul acestei discuţii Dar, senior Fabrizio, noi te-am făcut să-ţi pierzi timpul, şi ne cerem scuze, că te plictisim cu complimentele noastre Fabrizio: Din contră, mi-aţi făcut o mare plăcere bombardându-mă, rând pe rând, cu întrebări În felul acesta, învăţ să vă cunosc dispoziţiile şi înclinaţiile voastre Dar aveţi ceva observaţii de făcut în legătură cu subiectul de care ne ocupăm? Zanobi: Am două lucruri să-ţi cer înainte să treci mai departe Mai întâi, cunoşti şi o altă modalitate de a dispune o armată şi apoi, ce precauţii trebuie luate de un general înainte de a angaja lupta şi ce trebuie să facă el dacă în mijlocul acţiunii survine un eveniment neprevăzut? Fabrizio: Mă voi strădui să vă dau satisfacţie Dar vă previn că nu voi răspunde separat la cele două întrebări, căci adesea ce voi spune în legătură cu una din ele se va putea aplica şi celeilalte V-am repetat deja că v-am propus un dispozitiv de luptă ce permite orice modificare cerută de natura inamicului sau a terenului, deoarece inamicul şi terenul sunt singurele elemente care trebuie să determine ordinele voastre Dar să nu uitaţi că nimic nu este mai periculos decât să lărgiţi frontul armatei voastre în detrimentul unor forţe foarte numeroase şi sigure Trebuie preferat dispozitivul în adâncime şi mai puţin larg, în locul unui dispozitiv subţire, pe front prea larg Atunci când aveţi forţe inferioare celor ale inamicului, trebuie să căutaţi în altă parte compensaţiile necesare, fie sprijinindu-vă pe un curs de apă sau o mlaştină, pentru a evita învăluirea sau să vă adăpostiţi în tranşee, cum a făcut Cezar în Galia În general, trebuie să te întinzi sau să te restrângi conform forţelor de care dispui sau celor ale inamicului Dacă inamicul este inferior, trebuie să fie căutate câmpii întinse, mai ales când trupele sunt bine instruite nu numai pentru învăluire, ci şi pentru a-şi desfăşura liber formaţia În locuri accidentate şi dificile, unde formaţia nu poate să se menţină nu se poate obţine nici un avantaj din soliditatea ei Aşa se face că romanii preferau totdeauna câmpiile şi evitau terenurile denivelate Dar dacă trupele voastre sunt mai slabe numeric şi prost instruite, trebuie alese poziţii care să fie în avantajul unor forţe reduse sau în care să nu vă temeţi de mai proasta instruire a trupelor voastre Trebuie să încercaţi, de asemenea, să ocupaţi poziţia cea mai înaltă, cu scopul de a cădea asupra inamicului cu mai multă violenţă Aveţi grijă totuşi să nu vă dispuneţi niciodată armata la poalele unui munte sau într-un loc vecin cu un munte, căci inamicul îl poate ocupa, artileria sa, dispusă pe acea poziţie superioară, vă va face mult rău şi nu veţi avea nici un mijloc să vă apăraţi împotriva ei Mai gândiţi-vă, atunci când vă dispuneţi armata, ca soarele sau vântur să nu vă bată în faţă, căci vă vor tulbura vizibilitatea prin raze şi prin praful ce-l va ridica în faţa voastră De altfel, vântul reduce efectul armelor care acţionează la distanţă şi le atenuează loviturile În ce priveşte soarele, nu este suficient ca acesta să nu vă bată în faţă acum, asta nu trebuie să se întâmple nici peste zi Dispuneţi-vă aşadar trupele în aşa fel, încât să fie cu spatele şi să treacă timp cât mai mult până îi vine în faţă Este o precauţie pe care Hanibal a luat-o la Canae şi Marius în bătălia contra cimbrilor Dacă şi cavaleria vă este inferioară, plasaţi-vă armata în vii sau în păduri sau în mijlocul unor obstacole similare, cum au făcut spaniolii atunci când, în timpurile noastre, i-au bătut pe francezi la Cerignola, în regatul Napoli Schimbând astfel dispozitivul şi câmpul de luptă, s-a văzut adesea ca soldaţi care erau învinşi să devină învingători Putem aminti aici exemplul cartaginezilor care, bătuţi de mai multe ori de Regulus, în final au obţinut victoria, datorită faptului că, la sfatul lacedemonianului Xantipa, ei au coborât în câmpie, unde superioritatea cavaleriei lor şi a elefanţilor i-a derutat pe romani Am remarcat adesea în istorie că cei mai mari generali din antichitate, după ce au făcut recunoaşterea părţii tari a armatei inamice, i-au opus partea lor slabă, rămânând ca partea tare a propriei armate să o folosească împotriva părţii celei mai slabe a inamicului, iar la declanşarea acţiunii să recomande părţii lor cele mai tari să reziste numai atacului inamicului, nu să-l şi respingă, iar părţii cele mai slabe să cedeze şi să se retragă în ultima linie Ar rezulta de aici două efecte foarte periculoase pentru inamic: mai întâi, faptul că partea sa cea mai tare se va trezi încercuită, apoi că deşi se credea sigur de victorie, în foarte rare cazuri se întâmpla ca formaţia sa să nu fie dezorganizată, ceea ce îi grăbea năruirea Scipion, ducând războiul din Spania împotriva lui Hasdrubal, îşi plasa, de regulă, legiunile ce constituiau cele mai bune trupe în centrul armatei sale, dar aflând că Hasdrubal, instruit în ce priveşte acest dispozitiv de luptă, voia să-l imite, în momentul luptei a modificat întregul dispozitiv şi a plasat legiunile pe flancuri, iar în centru – trupele cele mai slabe Când s-a ajuns la contact, el a ordonat centrului să înainteze încet, iar flancurilor să se năpustească rapid asupra inamicului Aşadar, în luptă au intrat aripile, iar părţile centrale au rămas la distanţă prea mare pentru a putea intra în contact, iar cele mai bune trupe ale lui Scipion, neavând de luptat cu cele mai slabe ale lui Hasdrubal, fapt pentru care primul a obţinut o victorie deplină Această stratagemă era foarte utilă atunci, dar astăzi ar fi funestă din cauza artileriei Acest interval care separă părţile centrale ale celor două armate i-ar da artileriei posibilitatea de a trage cu un mare avantaj Şi am zis deja cât de temut este acest pericol Trebuie deci să se renunţe la această stratagemă şi să ne limităm la metoda pe care v-am propus-o deja, de a angaja lupta cu întreaga armată, făcând să cedeze puţin câte puţin partea cea mai slabă Un general care înfruntă un inamic superior şi care vrea să-l învăluiască fără ca acesta să-şi dea seama, îşi va dispune armata pe acelaşi front cu armata inamicului, iar în momentul când se angajează lupta îşi va retrage încet centrul şi îşi va împinge flancurile, iar inamicul se va trezi încercuit fără să-şi dea seama Cel care vrea să dea o luptă cu o certitudine aproape absolută că nu va fi pus în derută va alege o poziţie care să-i ofere, la oarecare distanţă, un adăpost cât mai sigur, fie în spatele unei mlaştini, fie în munţi, fie un oraş fortificat Şi aceasta deoarece într-un astfel de caz nu va putea fi urmărit de inamic şi îşi va păstra toate mijloacele de a-l urmări el pe acesta Aceasta a fost opţiunea lui Hanibal când norocul a început să-l părăsească şi el să se teamă de valoarea lui Marcellus Mulţi generali, pentru a stârni dezordinea în rândurile inamicului, au ordonat trupelor lor uşoare să angajeze lupta şi să se retragă apoi între rânduri, iar când cele două armate ar ajunge la contact şi învălmăşeala ar deveni generală, să iasă prin flancuri şi să atace astfel inamicul, ceea ce îi perturbă acestuia armata şi îl pune în derută Când eşti inferior în cavalerie, în afară de expedientele pe care vi le-am prezentat deja, s-ar mai putea plasa în spatele escadroanelor un batalion de suliţaşi, şi să li se ordone ca la jumătatea luptei să deschidă o trecere pentru acest batalion Această manevră este o garanţie sigură a victoriei Alţi generali însă au instruit trupe uşoare să lupte în mijlocul cavaleriei care ar avea o mare superioritate Dintre toţi generalii, cei care au fost cei mai lăudaţi pentru dispozitivul armatei lor din ziua luptei sunt Hanibal şi Scipion, în lupta de la Zama Hanibal, a cărui armată era compusă din cartaginezi şi auxiliari de diferite naţionalităţi, a plasat în prima linie optzeci de elefanţi, apoi auxiliarii, care erau urmaţi de cartaginezi şi, în fine, de italieni, în care nu avea încredere Iată care au fost motivele lui: i-a plasat în faţă pe auxiliari, pentru că aceştia, având în faţă inamicul şi în spate pe cartaginezi, orice fugă le-ar fi fost imposibilă şi, obligaţi să se lupte, devenea necesar să-i respingă pe romani sau cel puţin să-i epuizeze şi gândea că apoi trupele sale proaspete şi pline de elan n-ar mai fi avut grijă privind învingerea unui inamic deja obosit Scipion, conform uzanţei, şi-a depus hastiarii, principii şi triarii în rânduri care să se primească reciproc unul în altul şi să se poată apăra unii pe alţii şi a stabilit ca în primul corp de luptă să existe intervale mari Dar pentru ca inamicul să nu poată observa, şi chiar să creadă că rândurile acestuia erau solide, a umplut intervalele cu veliţi, recomandându-le să se retragă la apropierea elefanţilor în intervalele obişnuite ale legiunilor şi să le lase o trecere liberă În felul acesta era zădărnicită întreaga impetuozitate a acestor animale, iar o dată veniţi în contact, victoria este asigurată Zanobi: Mă faci să-mi amintesc, vorbindu-mi despre această luptă, că Scipion, pe timpul luptei, nu-i lăsa pe hastiari să intre în rândurile principilor; dar pentru că voia ca aceştia să lupte, hastiarilor le ordona să se desprindă şi să se retragă pe flancurile armatei Aş vrea să-mi explici de ce, în această situaţie, el se depărta de uzanţa obişnuită? Fabrizio: Cu plăcere Hanibal îşi plasase întreaga forţă a armatei sale în linia a doua Scipion voind să-i opună o forţă la fel de impozantă, şi-a pus la un loc principii şi triarii, care au ocupat astfel intervalele dintre rândurile liniei a doua şi au luat locurile hastiarilor Trebuise aşadar, să desfacă rândurile acestora şi să-i trimită pe flancurile armatei În rest, observaţi că această manevră, de a deschide prima linie pentru a face loc celei de a doua, nu poate avea loc decât dacă ai avantaj Ea se execută atunci cu uşurinţă, cum a făcut-o Scipion, dar dacă o încerci când eşti depăşit şi respins, eşti iremediabil pierdut Trebuie deci să revii în linia a doua Dar să revenim la subiectul nostru Vechile popoare din Asia foloseau, printre alte arme ofensive, care de luptă dotate cu cuţite în părţi Impetuozitatea lor desfăcea rândurile inamicului, iar cutitele ucideau tot ce întâlneau în cale Împotriva acestor care se apărau fie prin strângerea rândurilor, fie lăsându-le cale liberă, ca elefanţilor sau prin alte mijloace speciale Aşa a fost cel pe care l-a folosit Sylla împotriva lui Archelaus, care avea un mare număr de astfel de care dotate cu cuţite Sylla, pentru a se proteja, a ordonat ca în spatele primelor rânduri să se înfigă pari care, oprind carele, le făceau să-şi piardă întreaga impetuozitate Trebuie remarcat că în această situaţie, Sylla şi-a dispus armata într-un mod nou: el i-a plasat pe veliţi şi cavaleria în spate, iar în faţă – pe soldaţii cu armament greu, dar lăsând între rândurile lor destule intervale pentru ca ceilalţi să poată trece, la nevoie, în faţă El a angajat lupta şi, cu ajutorul cavaleriei sale căreia i-a deschis drum în toiul luptei, a câştigat victoria Dacă în timpul luptei vrei să provoci tulburări în armata inamicului, trebuie să sugerezi un eveniment care să-l îngrozească, fie să anunţi că sosesc noi întăriri, fie să imaginezi un artificiu care să-i creeze o aparenţă în aşa fel ca, înşelat de falsul respectiv, să fie impresionat şi să cedeze mai uşor Este un mijloc pe care l-au folosit consulii Minucius Rufus şi Acilius Gabrion Sulpicius i-a pus pe servanţii armatei să încalece pe măgari şi pe alte animale inutile pentru luptă, i-a aşezat astfel, încât să dea impresia unui corp de cavalerie şi le-a ordonat să apară pe vârful unei coline în momentul când el se află în luptă cu galii, ceea ce avea să-i asigure victoria Marius i-a imitat exemplul în lupta cu teutonii Dacă atacurile simulate sunt foarte utile în toiul unei lupte, se poate obţine un avantaj şi mai mare din atacurile adevărate, mai ales dacă se cade prin surprindere în spatele sau în flancurile inamicului, dar această formă este dificilă, dacă nu este ajutată de natura zonei Dacă eşti într-un ţinut deschis, îţi va fi imposibil să ascunzi o parte a trupelor tale, aşa cum cere aproape, totdeauna o astfel de strategemă Acest lucru se poate face cu uşurinţă într-un ţinut împădurit sau muntos, deci potrivit pentru ambuscade În acest caz, cădeţi prin surprindere asupra inamicului şi puteţi conta aproape totdeauna pe succes Uneori este foarte important ca, în toiul luptei, să răspândeşti zvonul că generalul inamic a murit sau că o parte a trupelor acestuia ar fi fost învinse Adesea, acesta este un mijloc de a câştiga victoria Se seamănă cu uşurinţă dezordinea în rândurile cavaleriei inamice, şocând-o printr-un spectacol sau cu strigăte neaşteptate, aşa cum a făcut Cresus, care a opus cavaleriei inamicului cămile şi Pyrrhus, care a trimis elefanţi contra cavaleriei romanilor şi numai înfăţişarea pachidermelor i-a derutat pe romani În zilele noastre, turcii i-au învins pe sofii din Persia şi pe sultanul Siriei numai prin efectul muschetelor, al căror zgomot neobişnuit a semănat dezordinea în cavaleria acestora şi le-a asigurat turcilor victoria Spaniolii, pentru a-l învinge pe Amilcar, au plasat în fruntea armatei lor care trase de boi, pline cu câlţi În momentul contactului ei le dădeau foc Boii, pentru a fugi de flacără, s-au năpustit spre cartaginezi, semănând deruta în rândurile acestora Mulţi generali tind să întindă capcane inamicului, aşa cum am mai spus, atunci când terenul este potrivit pentru ambuscade Dar dacă într-un teren plat şi deschis se pot săpa şanţuri ce pot fi acoperite uşor cu pământ şi muşchi, lăsând între ele intervale, efectul este acelaşi, în momentul când luptă este angajată, se retrag în siguranţă prin intervale, iar inamicul, hotărât să urmărească trupa ce se retrage, cade în aceste şanţuri şi este pierdut Dacă pe timpul acţiunii apar nişte evenimente de natură să vă înspăimânte soldaţii, acestea trebuie ascunse cu grijă sau, dacă este posibil, să profite de situaţie, aşa cum au făcut Tullus Hostilius şi Sylla Acesta din urmă, văzând că în toiul luptei o parte din trupele sale trec de partea inamicului, toată armata lui fiind îngrozită de acest spectacol, a făcut să se răspândească ştirea că respectivii au acţionat astfel din ordinul lui Atunci armata, departe de a fi tulburată de acest eveniment, a prins şi mai mult curaj şi a câştigat victoria Acelaşi Sylla, dând unor trupe misiunea de a face o incursiune în care acestea aveau să piară, pentru a preveni spaima în armata sa, a declarat că i-a trimis intenţionat în mijlocul inamicului, pentru că îi bănuia de perfidie Sertorius, în toiul unei lupte ce o dădea cu spaniolii, a omorât cu mâna lui pe unul dintre ai săi, care venise să-i anunţe moartea unuia dintre generalii lui, numai pentru ca acesta să nu răspândească în armată această ştire care ar fi putut-o alarma Mai greu este însă să refaci o armată ce a luat-o la fugă şi să o readuci în luptă Trebuie remarcat că dacă întreaga armată este în derută şi atunci ar fi imposibil să o refaci sau dacă numai o parte a ei o ia la fugă şi atunci situaţia nu este fără ieşire Mai mulţi generali romani s-au repezit în faţa fugarilor spre a-şi opri armata să intre în derută, făcându-i să se ruşineze de laşitatea lor Sylla, printre alţii, văzând o parte a legiunilor lui puse pe fugă de armata lui Mithridade, a alergat în faţa lor cu sabia scoasă strigându-le: „Dacă veţi fi întrebaţi unde l-aţi părăsit pe generalul vostru să răspundeţi: l-am abandonat luptând pe câmpiile din Orhomene” Atilius Regulus, i-a împins contra soldaţilor săi puşi pe fugă pe acei soldaţi care rămăseseră pe poziţii şi le-a făcut cunoscut că dacă nu revin în luptă vor fi ucişi atât de romani, cât şi de inamici Filip, regele Macedoniei, sesizând spaima ce le-o inspirau sciţii trupelor sale, a plasat în spatele armatei sale un corp de cavalerie pe care se baza, ordonându-i să-i ucidă pe toţi fugarii Şi această armată, preferând să moară în luptă şi nu în fugă, a câştigat victoria În fine, mai mulţi generali romani, nu atât pentru a-şi împiedica armata să fugă, cât spre a-i da ocazia să se remarce prin curaj, luau un drapel şi, în toiul luptei, îl aruncau în mijlocul formaţiei inamicului, promiţând o recompensă celui care va merge să-l caute Cred că nu sunt în afara subiectului dacă vorbesc aici despre urmările luptei; de altfel, am puţine de spus în legătură cu acest subiect ce este demn de atenţie şi care are legătură firească cu discuţia noastră Învingi sau eşti învins În primul caz, trebuie să exploatezi victoria cu cea mai mare rapiditate, imitându-l pe Cezar, nu pe Hanibal, cel care, pentru că s-a oprit la Canae după ce i-a învins pe romani, a pierdut astfel ocazia de a ocupa Roma Cezar, din contră, nu avea o clipă de răgaz după victorie şi îşi urmărea inamicul cu mai multă îndâijire şi elan decât în momentul atacului iniţial În cel de-al doilea caz, un general trebuie să analizeze dacă nu poate obţine vreun avantaj din înfrângerea sa, mai ales atunci când îi rămâne o parte din armată Atunci se poate profita de neglijenţa inamicului care, după victorie, cade foarte des într-o încredere oarbă, ceea ce permite să fie atacat cu succes Marcius a distrus, astfel, cu succes armatele cartagineze care, după moartea celor doi Scipion şi deruta ce s-a instalat în armatele lor, nu au mai avut nici o teamă de resturile lor reunite sub comanda sa Dar curând armatele cartagineze s-au văzut atacate de Marcius şi puse pe fugă, la rândul lor Nimic nu este mai uşor decât să pui în aplicare un plan pentru care inamicul nu te crede în stare Dar se întâmplă ca omul să fie lovit acolo unde se teme cel mai puţin Un general ce nu se poate folosi de o astfel de posibilitate trebuie să mai caute cu mai multă grijă, să facă în aşa fel, încât pierderile sale să fie cât mai puţin dăunătoare, aşa că va încerca să-l lipsească pe inamic de mijloacele de a-l urmări sau va semăna cât mai multe obstacole în calea lui Sunt unii care, prevăzând posibilitatea unei înfrângeri, după ce stabilesc un loc de raliere, le ordonă generalilor să se retragă spre puncte diferite, pe căi diferite, iar inamicul, temându-se să-şi divizeze armata, îi va lăsa să se retragă în deplină siguranţă, cel puţin pe cea mai mare parte a acestora Alţii aruncă în faţa inamicului cele mai preţioase efecte şi bunuri, pentru ca aceasta să întârzie de dragul chilipirului, iar ei să aibă mai mult timp pentru a fugi Titus Dimius a folosit o stratagemă pentru a-şi ascunde pierderile ce le suferise într-o luptă: după ce a luptat până seara, cu mari pierderi dintre ai săi, şi-a îngropat cea mai mare parte din morţi pe timpul nopţii, iar inamicul, văzând dimineaţă câţi oameni sunt morţi de partea sa şi cât de puţini de partea romanilor a crezut că au rămas în inferioritate şi au luat-o la fugă Cred că am răspuns în mare parte la întrebarea voastră Mai rămâne să vă vorbesc despre formaţia ce ar trebui adoptată de o armată în ziua luptei Mai mulţi generali au conceput un fel de con, crezând că prin acest dispozitiv vor desface mai uşor armata inamicului Acestei formaţii în con i s-a opus una în formă de foarfece, pentru a o prinde în deschiderea ei, a o încercui şi lovi din toate părţile În această privinţă, aş vrea să vă recomand o regulă generală: să faci de bunăvoie ceea ce inamicul vrea să te oblige să faci, pentru că după aceea vei acţiona în ordine, folosindu-ţi avantajele proprii şi prevenindu-le pe ale inamicului Dacă însă acţionezi în forţă, eşti pierdut Nu mă tem ca, în sprijinul acestei reguli, să repet exemplele pe care vi le-am mai dat deja Inamicul tău a format un con cu care să-ţi desfacă armata? Dacă mergi spre el cu formaţia desfăcută, i-ai zădărnicit întregul dispozitiv şi ţi-l vei păstra pe al tău Hanibal a plasat elefanţii în capul armatei sale pentru a desface formaţia lui Scipion Scipion a venit însă spre el cu formaţia desfăcută şi şi-a asigurat victoria, învingându-l pe Hanibal Hasdrubal şi-a pus în centrul armatei cele mai bune trupe, pentru a-l copleşi pe Scipion; acesta a ordonat centrului său să cedeze în faţa inamicului şi a triumfat astfel asupra lui Hasdrubal În fine, toate aceste dispozitive speciale constituie garanţia succesului celui care a ştiut să le prevadă Trebuie să vă vorbesc şi despre toate precauţiile ce trebuie luate, în general, înainte de a lua hotărârea în vederea luptei Mai întâi, niciodată nu trebuie să angajezi o acţiune dacă nu ai cel puţin un avantaj asigurat sau dacă nu eşti forţat de împrejurări Te afli în avantaj atunci când deţii o poziţie mai favorabilă sau ai trupe mai disciplinate sau mai numeroase Eşti obligat de împrejurări atunci când inacţiunea atrage obligatoriu după sine năruirea, fie că lipsesc banii de soldă şi ai a te teme de dezertarea armatei, fie că eşti forţat de lipsa proviziilor sau de faptul că inamicul aşteaptă să primească noi întăriri, din moment în moment În toate aceste cazuri trebuie luptat, chiar cu un dezavantaj vizibil, căci este mai bine să-ţi încerci norocul, care îţi poate fi totuşi favorabil, decât să aştepţi din lipsă de hotărâre, o înfrângere sigură Un general este la fel de vinovat, aşadar, dacă nu a luptat, cât şi dacă a lăsat să-i scape, oricând, o ocazie de a învinge, fie din ignoranţă, fie din laşitate Adesea, chiar inamicul îţi oferă avantaje, alteori însă le datorezi propriei abilităţi Să întâmplat uneori ca, la trecerea unui fluviu de către o armată, aceasta să fie pusă în derută de un inamic vigilent, care a atacat-o exact când era împărţită în două de fluviu În felul acesta a reuşit Cezar să nimicească un sfert din armata helveţilor Dacă inamicul vostru este prea obosit pentru a vă urmări mai mult timp cu eficienţă, pe când voi sunteţi proaspeţi şi cu un moral bun, nu pierdeţi ocazia de a-l ataca Atunci când inamicul vă provoacă la luptă dis-de-dimineaţă, evitaţi, pe cât posibil, să ieşiţi din tabără, iar când acesta a stat mai mult timp sub arme şi şi-a pierdut, din cauza aşteptării, primul elan, atunci angajaţi lupta Aceasta a fost opţiunea pe care a avut-o în Spania Scipion şi Metellus, unul contra lui Hasdrubal, celălalt împotriva lui Sertorius Dacă inamicul şi-a redus forţele fie prin împărţirea armatei sale, cum a făcut Scipion în Spania, fie prin vreun alt accident, acesta este încă un moment potrivit de a-l ataca Majorităţii generalilor prudenţi le-a convenit mai mult să primească lovitura inamicului, decât să-l atace cu impetuozitate Atunci când oameni hotărâţi şi solizi înfruntă cu vigoare această primă furie, ea se sfârşeşte totdeauna în descurajare Fabius i-a primit în felul acesta pe samniţi şi pe gali şi a fost învingător, pe când colegul său, Decius şi-a pierdut viaţa datorită unui comportament contrar Alţi generali, crezând că inamicul ar fi superior, nu începeau lupta decât spre seară, pentru a putea să se retragă în caz de înfrângere, profitând de întunericul nopţii Şi, în fine, alţii, informaţi că într-o anumită zi inamicul lor era împiedicat să lupte dintr-un motiv de superstiţie, au ales tocmai acea zi pentru a da bătălia Aşa au atacat Cezar şi Vespasian, primul pe Arioviste în Galia, celălalt pe evrei, în Siria Cel mai util şi mai important pentru un general este să aibă totdeauna în jurul lui câţiva oameni siguri, deştepţi şi cu o experienţă bogată, care îi vor servi drept consiliu şi-l vor sfătui permanent în ce priveşte armata sa şi cea a inamicului Ei vor examina împreună, cu toată atenţia, de partea cui este superioritatea numerică, în ce priveşte armamentul, cavaleria şi disciplina, care sunt trupele cele mai rezistente la efort, care merită mai multă încredere, cavaleria sau infanteria; care este natura terenului pe care îl ocupă, dacă este mai mult sau mai puţin favorabil inamicului; care dintre cele două armate primeşte mai uşor proviziile; dacă este avantajos să evite sau să angajeze lupta; ce să speri şi de ce să te temi în caz că războiul se prelungeşte în timp, căci în acest caz s-a întâmplat adesea ca soldaţii să se descurajeze şi să dezerteze, obosiţi de lucrări şi de plictiseală Ceea ce interesează în mod obişnuit este să cunoşti pe generalul inamic şi anturajul său, dacă acesta este temerar sau reţinut, timid sau îndrăzneţ şi ce încredere se poate acorda auxiliarilor Dar ceea ce trebuie respectat cu cea mai mare grijă este să nu duci niciodată la luptă o armată care se îndoieşte cât de puţin de victorie Niciodată nu eşti mai sigur de înfrângere decât atunci când te temi că vei fi învins În astfel de situaţii trebuie să eviţi lupta, să-l imiţi pe Fabius, cel care, alegând poziţii întărite, i-a oferit lui Hanibal posibilitatea de a trece la atac sau, dacă apreciaţi că inamicul nu vă va ataca tocmai acolo, părăsiţi câmpia şi dispersaţi-vă trupele în poziţii tari, cu scopul de a-l obosi pe inamicul obligat să asedieze Zanobi: Nu se poate evita altfel lupta decât dispersând armata în poziţii tari? Fabrizio: Cred că v-am spus deja că pe timpul campaniei nu poate fi evitată luarea de contact atunci când ai de-a face cu un inamic ce vrea lupta cu orice preţ, caz în care nu ai altă soluţie decât să te menţii la o distanţă de cel puţin cincizeci de mile, pentru a avea timp să ridici tabăra atunci când el înaintează spre tine Şi este de remarcat faptul că Fabius nu a refuzat lupta cu Hanibal, dar nu voia să o dea decât în avantajul său, iar Hanibal nu credea că poate să-l învingă fiind în poziţiile pe care le alesese Căci pentru a fi sigur de victorie, Fabius ar fi fost obligat fie să lupte, fie să o ia la fugă Filip, regele Macedoniei, tatăl lui Perseu, în războiul contra romanilor, şi-a instalat tabăra pe un munte foarte înalt, cu scopul de a evita lupta Dar romanii l-au atacat chiar pe acel munte şi l-au pus în derută Vercingetorix, general al galilor, nevoind să angajeze lupta cu Cezar care, contrar aşteptărilor sale, trecuse un fluviu ce îi separase până atunci, a decis să se îndepărteze cu armata sa la mai multe mile Veneţienii din zilele noastre trebuia să urmeze acest exemplu şi să nu aştepte ca armata franceză să treacă râul Adda, atâta timp cât erau hotărâţi să nu ajungă la confruntare Ei au pierdut zadarnic timpul, neştiind nici să sesizeze momentul luptei, respectiv în momentul când armata franceză trecea râul, nici să se îndepărteze la timp, aşa că francezii au năvălit asupra lor tocmai în momentul când îşi ridicau tabăra şi i-au zdrobit complet Vă repet, nu poate fi evitată o luptă atunci când inamicul o doreşte cu orice preţ Şi să nu-l pomeniţi ca exemplu pe Fabius, căci el nu a evitat lupta mai mult decât a făcut-o Hanibal Sunt situaţii când soldaţii tăi doresc să lupte, dar numărul şi poziţia inamicului face să te temi de o înfrângere şi să fii nevoit să-i faci să-şi piardă această dorinţă sau când necesitatea şi împrejurările te obligă să dai lupta, dar soldaţii tăi nu au încredere şi sunt puţin dispuşi să lupte În prima situaţie trebuie să-i potoleşti, în cea de-a doua – să-i stimulezi Pentru a-i potoli, dacă discursurile tale nu sunt suficiente, nu aveţi decât să-i sacrificaţi pe câţiva dintre ei în luptă cu inamicul şi atunci atât cei aflaţi în acţiune cât şi cei care au intrat în luptă vor crede, în sfârşit Se poate imita în mod premeditat ceea ce i s-a întâmplat lui Fabius Armata sa, după cum ştiţi, avea o mare dorinţă să intre în luptă cu Hanibal; şeful cavaleriei împărtăşea această dorinţă, dar Fabius considera că nu poate risca lupta În cele din urmă, armata fiind divizată între cei doi din cauza acestei neînţelegeri, Fabius a rămas în tabără, pe când şeful cavaleriei a angajat lupta, în cursul căreia a întâmpinat mari pericole, şi ar fi fost pusă în derută dacă Fabius nu i-ar fi venit în ajutor Acest exemplu l-a făcut să simtă, atât el cât şi întreaga armată, cât de important este să aibă încredere în Fabius Dacă, din contră, vreţi să-i stimulaţi pe soldaţi pentru luptă, trebuie să îi întărâtaţi împotriva inamicului, repetând cuvintele jignitoare pe care acesta le-a aruncat despre ei, să le sugeraţi că le-aţi spionat în secret tabăra şi că o parte din armata lui vi s-a vândut; trebuie să vă instalaţi tabăra în apropierea taberei lui, să angajaţi hărţuieli frecvente Lucrurile pe care le vezi zilnic nu mai inspiră chiar atâta teamă În fine, provocaţi o mânie puternică şi, într-un discurs special pregătit în acest scop, reproşaţi-le laşitatea, asiguraţi-i, pentru a-i face să le fie ruşine de eu înşişi, că dacă nu vor să vă urmeze, veţi merge singur împotriva inamicului Dacă vreţi ca soldaţii să se îndârjească în luptă, trebuie să aveţi grijă, mai ales, să nu le permiteţi ca la sfârşitul războiului să-şi trimită prăzile acasă sau să le depună în vreun loc sigur Ei simt astfel că dacă fuga le poate salva viaţa, nu le salvează şi ceea ce posedă şi pentru a-şi apăra avutul, ei vor lupta cu mai multă hotărâre decât dacă în joc ar fi numai viaţa lor Zanobi: Ne-ai spus că soldaţii ar putea fi incitaţi prin discursuri Ai în vedere că se va vorbi întregii armate sau numai ofiţerilor? Fabrizio: Nu este prea greu să determini un număr mic de indivizi să adopte sau să respingă o opinie, căci dacă nu ajung cuvintele, se foloseşte forţa şi autoritatea Adevărata dificultate constă în a distruge o eroare gravă a gândirii unei mulţimi, eroare gravă pentru interesul public şi pentru planurile tale Acest succes nu poate fi obţinut decât printr-un discurs care, dacă se vrea convingător, trebuie auzit de toată lumea Ar fi trebuit deci ca altădată generalii să fi fost oratori, căci dacă nu ştiau să vorbească unei întregi armate, ar fi fost dificil să se spere obţinerea unor mari succese Acest talent este însă total pierdut astăzi Vedeţi în viaţa lui Alexandru de câte ori a fost obligat să-şi dojenească întreaga armată Fără acest avantaj, el nu ar fi putut-o conduce niciodată, încărcată fiind cu prăzi preţioase, în deşerturile din India şi Arabia, cu toate pericolele şi eforturile Intervin fără încetare accidente care ar duce la pieirea unei armate, dacă generalul ei nu ar avea talentul sau obişnuinţa de a-i vorbi Prin cuvinte se alungă teama, se stimulează curajul, creşte îndârjirea, se descoperă vicleniile inamicului, se oferă recompense, se arată pericolele şi mijloacele de a le evita, se reprimă, se roagă, se ameninţă, se sădeşte speranţă, se laudă sau se blamează, în fine, se folosesc toate mijloacele care stimulează sau inhibă pasiunile oamenilor O republică sau o monarhie care vrea deci să formeze o armată şi să-i redea vechea strălucire trebuie deci să-şi obişnuiască soldaţii să-şi asculte generalul, iar pe acesta – să le vorbească soldaţilor La antici, credinţa şi jurământul pe care-l depuneau soldaţii înainte de a pleca în armată erau un mijloc puternic pentru a-i conduce La orice greşeală erau ameninţaţi nu numai cu pedepse ce le puteau primi din partea oamenilor, ci şi cu mânia zeilor Acest mijloc, consolidat şi de toate ceremoniile religioase le-a facilitat adesea căpitanilor antici cele mai măreţe fapte şi produce şi astăzi aceleaşi efecte acolo unde se păstrează teama şi respectul faţă de religie În felul acesta a procedat Sertorius când şi-a convins armata că o căprioară i-a promis victoria din partea zeilor La fel a procedat Sylla, care vorbea cu o figurină pe care o luase din templul lui Apollo Mai mulţi generali dădeau asigurări că Zeus le apărea în vis pentru a-i determina să lupte Iar în zilele noastre, Carol al III-lea, rege al Franţei, în războiul împotriva englezilor, spunea că s-ar supune în tot ce făcea sfaturilor unei fecioare trimise de Dumnezeu, pe care o numea fecioara Franţei şi care ar fi fost cauza succeselor sale Este util să le inspiri soldaţilor tăi dispreţul faţă de inamici Astfel, Argesilas expunea câţiva perşi goi în faţa soldaţilor săi, pentru ca vederea membrelor delicate ale acestora să-i facă să înţeleagă că astfel de oameni nu erau făcuţi pentru a-i speria pe spartani Alţi generali le insuflau soldaţilor lor nevoia de a se lupta, spunându-le că singura lor salvare era victoria Acesta era cel mai puternic şi mai sigur mijloc de a-i îndârji pe soldaţi în luptă Această îndârjire se datora încrederii lor, ataşamentului faţă de general sau dragostei faţă de patrie Încrederea năştea în ei sentimentul superiorităţii armelor şi a disciplinei lor, a victoriilor lor recente, a înaltei aprecieri pe care o aveau faţă de generalul lor În ce priveşte dragostea de patrie, aceasta era în natura lucrurilor Iar un general se bucura de ataşamentul lor mai mult pentru talentele sale decât pentru orice altă însuşire În rest, pot fi numeroase motive pentru a lupta cu îndârjire, dar cel mai puternic este cel care te obligă să lupţi sau să mori CARTEA a V-a Fabrizio: V-am spus cum se dispune o armată în vederea luptei cu o altă armată ce vine asupra ei, ce trebuie făcut pentru a o învinge şi ce evenimente pot avea loc cu această ocazie Acum a venit timpul să vă învăţ să organizaţi o armată care să înfrunte un inamic care nu se vede, dar de care vă temeţi că ar putea cădea în orice clipă asupra voastră Acest pericol este de temut când se trece printr-o zonă inamică sau suspectă Armata romană trimitea totdeauna în faţă câteva escadroane de cavalerie care să cerceteze drumul Venea apoi aripa dreaptă urmată de furgoanele sale, după care veneau două legiuni fiecare având în spate furgoanele sale şi, în fine, aripa stângă, urmată, de asemenea, de furgoanele sale Formaţia de marş era încheiată de restul cavaleriei Dacă se întâmpla ca pe timpul deplasării armata să fie atacată din faţă sau din spate, toate furgoanele se vor retrage spre stânga sau spre dreapta sau în direcţia ce o permite terenul şi fiecare soldat eliberat de grija furgoanelor îl va înfrunta pe inamic Dacă armata ar fi atacată din flanc, furgoanele se vor retrage spre partea mai puţin periclitată, în timp ce cealaltă ar rezista efortului inamicului Acest dispozitiv de marş mi se pare înţelept şi demn de a fi imitat Deci eu mi-aş trimite în faţă cavaleria uşoară pentru a cerceta zona, apoi mi-aş pune cele patru brigăzi să meargă în coloană, urmată de furgoanele sale Şi cum furgoanele sunt de două feluri, unele fiind încărcate cu bagajele soldaţilor, iar celelalte cu lucruri ce aparţin armatei, le-aş împărţi în patru convoaie, repartizate pe cele patru brigăzi De asemenea, aş împărţi la fel artileria şi pe toţi oamenii lipsiţi de apărare, în aşa fel încât fiecare corp al armatei să aibă o parte egală de griji Dar cum vă veţi afla cel mai frecvent într-un ţinut nu numai suspect, ci de-a dreptul inamic, încât trebuie să vă temeţi în orice clipă de un atac, veţi fi obligaţi, pentru propria securitate, să modificaţi dispozitivul de marş, în aşa fel încât ţăranii sau armata inamică să vă găsească permanent în gardă şi gata să-i înfruntaţi În aceste cazuri, armatele anticilor mărşăluiau în „batalion pătrat” Se spunea astfel nu pentru că formau un pătrat perfect, ci mai ales pentru că puteau lupta cu oricare din cele patru laturi, dispuse la fel, atât pentru marş, cât şi pentru luptă Eu nu mă voi îndepărta de această metodă şi voi dispune după acest model cele două brigăzi din care este formată, de regulă, o armată Dacă vreau să traversez în siguranţă ţinutul inamic şi să fiu în stare de apărare indiferent din ce parte ar veni atacul, aş dispune armata mea într-un careu având două sute doisprezece coţi pe fiecare latură interioară Mai întâi, aş îndepărta flancurile la două sute doisprezece coţi unul de altul: voi plasa cinci batalioane în coloană, separate între ele la trei coţi, fiecare ocupând patruzeci de coţi de teren, ceea ce fac exact două sute doisprezece coţi Între cele două flancuri, în cap şi în coadă, aş plasa celelalte zece batalioane, câte cinci de fiecare parte, pe care le-aş aşeza astfel (vezi Planşa V): patru batalioane alături de capul flancului stâng şi patru alături de capul flancului drept, lăsând între ele un interval de trei coţi; un batalion se va plasa apoi alături de capul flancului stâng, iar celălalt care a mai rămas, alături de coada flancului drept Or, cum intervalul dintre flancuri este de două sute doisprezece coţi şi aceste ultime batalioane sunt plasate pe lăţime şi nu pe lungime, neputând ocupa, cu intervale cu tot, decât o sută treizeci şi patru de coţi, rezultă că între cele patru batalioane şi cel plasat alături de capul flancului stâng va rămâne un interval de şaptezeci şi opt de coţi Un interval identic va rămâne şi între batalioanele din coadă, numai că va fi în partea dreaptă În intervalul de şaptezeci şi opt de coţi din cap îi voi plasa pe veliţi, iar în cel din coadă – pe veliţii speciali, câte o mie în fiecare dintre intervale Şi cum intenţia mea este ca spaţiul gol format în mijlocul armatei, având dimensiunile de două sute doisprezece coţi, trebuie că cinci batalioane din cap şi cele cinci batalioane din coadă să nu ia nici o bucată din liniile ocupate de flancuri şi, de asemenea, ultimul al celor cinci batalioane din cap să se alinieze cu capul celor două flancuri, iar capul batalion să se alinieze cu ultimul rând al cozii celor două flancuri, ceea ce va forma la fiecare colţ al armatei câte un unghi interior, în care mai poate intra câte un batalion Acolo voi plasa patru batalioane de suliţaşi speciali, iar cele două care îmi rămân vor forma un batalion în careu în centru, în fruntea căruia va sta generalul împreună cu trupa sa de elită Întrucât aceste batalioane astfel dispuse, mergând toate în acelaşi sens şi nu pot să lupte pe aceeaşi parte, trebuie pregătite pentru luptă toate punctele rămase descoperite Astfel, toate batalioanele din cap fiind asigurate pe toate direcţiile, mai puţin primul rând, trebuie ca, potrivit dispozitivului nostru, să dispunem acolo suliţaşii Batalioanele din coadă fiind descoperite numai la nivelul ultimului rând, va trebui să dispuneţi şi acolo de suliţaşi, conform metodei pe care v-am explicat-o Şi cum cele cinci batalioane din flancul drept nu au a se teme decât de un atac din flancul drept, iar cele din flancul stâng – numai de un atac din stânga, pentru că din toate celelalte direcţii sunt apărate, va trebui deci că toţi suliţaşii acestor batalioane să fie dispuşi pe direcţia respectivă, care este cea mai ameninţată Când am explicat modul de dispunere în formaţie de luptă a batalioanelor v-am arătat cum trebuie plasaţi decurionii, în astfel de ocazii, în aşa fel încât în momentul luptei toate componentele batalionului să fie la locul lor obişnuit Voi plasa o parte din artilerie în flancul stâng şi cealaltă parte în flancul drept Cavaleria uşoară va fi trimisă în faţă pentru a cerceta zona, iar cuirasierii vor fi plasaţi în spatele celor două flancuri, la patruzeci de coţi În general, de fiecare dată când organizezi o armată în vederea luptei, să nu-ţi plasezi niciodată cavaleria decât pe flancuri sau în spate Dacă hotărăşti să o plasezi în faţă, trebuie îndepărtată la o astfel de distanţă încât ea să poată, în caz de înfrângere, să se disperseze fără a călca infanteria sau să stabileşti astfel de intervale în batalioane, încât aceasta să aibă posibilitatea de a se retrage pe acolo, fără a crea dezordine Şi să nu credeţi că această lecţie ar fi de mai mică importanţă Numeroşi generali au fost bătuţi pentru faptul că nu au prevăzut acest pericol, devenind cauza propriului dezastru În fine, furgoanele şi oamenii fără apărare vor fi dispuşi în spaţiul din centrul armatei, în aşa fel încât să nu încurce trecerea din flancul drept spre cel stâng sau dinspre cap spre coadă şi invers Toate aceste batalioane, fără artilerie şi cavalerie ocupă pe exterior un teren de două sute optzeci şi doi de coţi Cum acest careu este compus din două brigăzi, trebuie precizat în care parte va fi o brigadă şi în care cealaltă Vă amintiţi că fiecare brigadă este denumită cu numărul său şi este formată din zece batalioane şi un comandant de brigadă Aşadar prima brigadă va avea în capul armatei cinci batalioane şi cinci batalioane pe flancul stâng Comandantul brigăzii va fi plasat în colţul stâng din cap Cea de-a doua brigadă va avea cinci batalioane în coadă şi cinci pe flancul drept, iar comandantul va fi în colţul drept din coadă şi va juca rolul de Tergiductor (care strânge coloana) Armata voastră astfel dispusă se va mişca şi îşi va continua marşul fără a modifica acest dispozitiv de luptă În felul acesta nu aveţi a vă teme de atacurile dezordonate ale localnicilor În acest caz, generalul trebuie să lase respingerea acestora în grija cavaleriei uşoare şi a câtorva companii de veliţi Niciodată o trupă neregulată nu va îndrăzni să se apropie la o distanţă de o lovitură de sabie sau de suliţă O armată bine ordonată trebuie să o lovească năprasnic; ei vor veni asupra voastră scoţând strigăte îngrozitoare, dar nu se vor apropia, la fel ca nişte potăi care se limitează numai să latre în jurul unui dulău puternic Pe când Hanibal venea să-i atace pe romani în Italia, el a traversat toată Galia şi nu s-a neliniştit deloc de mişcările dezordonate ale galilor Când eşti în marş, trebuie să-ţi pregăteşti bine drumul cu ajutorul geniştilor şi al altor lucrători ce sunt apăraţi de către cavaleria ta uşoară trimisă în cercetare În felul acesta, o armată va parcurge zece mile pe zi şi îi va rămâne suficient timp pentru lucrul în tabără şi pentru a-şi prepara hrana, pentru că un marş obişnuit este de douăzeci de mile Dacă eşti atacat însă de o armată regulată, este imposibil să nu ştii din timp, orice armată având o deplasare constantă Şi atunci vei avea timpul necesar pentru a forma dispozitivul de luptă aproximativ după sistemul pe care l-am prezentat Eşti atacat din faţă? Vei împinge imediat în faţă artileria care este pe flancuri şi cavaleria care se află în spate, acestea ocupându-şi poziţiile la distanţa obişnuită Cei o mie de viliţi care sunt în cap îşi părăsesc poziţia se împart în două corpuri de câte 500 de oameni şi merg să ocupe poziţiile ce le sunt destinate de obicei, între cavalerie şi flancurile armatei Golul pe care îl lasă aceştia este umplut de către cele două corpuri de viliţi speciali pe care îi am dispuşi în centrul „pieţei” armatei Cei o mie de veliţi care erau în coadă merg să acopere flancurile batalioanelor Ei lasă astfel o trecere pentru furgoane şi însoţitorii armatei, care vor trece în spate Fiecare fiind la postul său, centrul („piaţa”) rămâne gol şi atunci cele cinci batalioane din coadă se duc în faţă, lângă capul formaţiei, în spaţiul ce separă cele două flancuri Trei din aceste batalioane se apropie până la patruzeci de coţi, păstrând intervale egale între ele, iar celelalte două rămân în spate, de asemenea la o distanţă de patruzeci de coţi faţă de cei din faţă Acest dispozitiv poate fi realizat rapid şi el este aproape identic cu primul dispozitiv de luptă pe care l-am explicat Dacă astfel armata prezintă un front mai puţin larg, ea este mai bine asigurată pe flancuri ceea ce este un avantaj deloc minor Cum cele cinci batalioane care sunt în coadă îşi au propriii suliţaşi în ultimele rânduri, aşa cum am recomandat, trebuie ca aceste batalioane să fie întoarse la stânga împrejur, ca un corp solid sau să li se ordone suliţaşilor să treacă printre rândurile de scutieri şi să ajungă în faţă Această modalitate este mai scurtă şi mai puţin cauzatoare de dezordine în formaţie Oricare ar fi felul atacului pe care îl veţi avea de înfruntat, trebuie să procedaţi aşa cum explicam mai sus cu batalioanele din coadă Dacă inamicul vă atacă din spate şi dacă toţi se întorc la stânga împrejur, şi atunci capul formaţiei devine coadă şi veţi executa toate operaţiile pe care vi le-am arătat Dacă atacul este din flancul drept, trebuie ca toată armata să se întoarcă spre partea aceea, care astfel va deveni capul formaţiei pe care îl veţi acoperi conform regulilor ce vi le-am dat, în aşa fel încât cavaleria, veliţii şi artileria să-şi ocupe poziţiile ce le sunt destinate în cazul schimbării frontului Trebuie remarcat că în această manevră unii trebuie să mărească pasul şi alţii să-l reducă, conform poziţiei pe care o ocupă Astfel, când armata are de făcut faţă cu flancul drept, veliţii din cap, cei mai apropiaţi de flancul stâng, sunt cei care trebuie să se plaseze între flancuri şi cavalerie Ei vor fi înlocuiţi de cele două batalioane de veliţi speciali care erau pe poziţie Dar înainte de aceasta trebuie scoase furgoanele, care vor trece prin acest interval şi se vor duce la flancul stâng, devenind coada formaţiei armatei Ceilalţi veliţi care erau în coadă la primul dispozitiv, rămân pe loc, cu scopul de a nu lăsa nici o deschidere pe această parte şi astfel coada formaţiei devine flancul drept Toate celelalte operaţii sunt la fel cu cele despre care am vorbit Toate regulile pe le-am emis se aplică şi în cazul că armata ar fi atacată din flancul stâng Dacă inamicul vine în forţă să vă atace din două părţi, acestea trebuie întărite cu forţe din celelalte două care nu sunt atacate, trebuie să dublaţi rândurile pe cele două direcţii şi să împărţiţi între ele cavaleria, artileria şi veliţii În fine, dacă sunteţi atacaţi din trei sau din patru părţi, unul dintre voi sigur nu-şi cunoaşte meseria Eşti prea puţin abil, în acest caz dacă te expui să fii atacat în trei sau patru locuri de trupe numeroase şi bine organizate Pentru ca inamicul să poată aplica în siguranţă un astfel de plan, trebuie ca fiecare din diviziile lui să fie aproape la fel de tari ca întreaga voastră armată; şi dacă sunteţi atât de nebuni pentru a angaja lupta în ţara unui inamic care are de trei ori mai multe forţe decât voi, vinovaţi de dezastru veţi fi numai voi Dacă nu aveţi nimic să vă reproşaţi şi o soartă potrivnică v-a grăbit pieirea, atunci veţi pieri fără să vă fie ruşine, ca Scipion în Spania şi Hasdrubal în Italia Dar şi invers, inamicul ar veni oare să vă atace pe mai multe direcţii fără a fi foarte superior în forţe? Un astfel de atac nu ar avea alt rezultat, decât să-i facă cunoscută nebunia şi să vă asigure vouă victoria Aceasta pentru că va fi obligat să-şi slăbească în aşa măsură diviziile, încât vă va fi uşor să o înfruntaţi pe una să o respingeţi pe cealaltă şi să-l învingeţi în scurt timp Această metodă de a aranja o armată împotriva unui inamic ce nu este deloc în prezenţă, dar şi de ale cărui atacuri te temi este de cel mai mare folos Este important să-i obişnuieşti pe soldaţi să se deplaseze într-un astfel de dispozitiv, să intre în formaţie de luptă la jumătatea drumului pentru a lupta pe orice parte, conform regulilor pe care le-am precizat, să revină în primul dispozitiv, să ia din nou formaţia de luptă din coadă sau din flancuri şi să revină iarăşi în formaţia de marş Aceste exerciţii sunt indispensabile dacă vreţi să aveţi o armată disciplinată şi pregătită pentru război Trebuie ca generalii şi ofiţerii să le efectueze cu asiduitate Disciplina militară nu este altceva decât arta de a comanda şi executa cu precizie toate exerciţiile O armată nu este cu adevărat disciplinată decât dacă are o obişnuinţă solidă în acest sens Iar o putere ce ar vrea să o pună în aplicare va fi ferită astfel de orice înfrângere Acest dispozitiv în careu despre care tocmai v-am vorbit este puţin cam greu de realizat faţă de alte manevre, dar trebuie însuşit prin exerciţii frecvente Iar când o armată va fi obişnuită cu ele, ea nu va mai întâmpina nici un fel de dificultăţi Zanobi: Cred, ca şi tine, că aceste manevre sunt foarte importante şi nu găsesc nimic de adăugat sau de retras din explicaţiile pe care ni le-ai dat în această privinţă, dar am de pus două întrebări: 1 Atunci când, obligat fiind să transformi coada sau capul formaţiei în flanc, vei întoarce orientarea armatei îţi vei transmite ordinele prin viu grai sau cu ajutorul muzicii? 2 Lucrătorii pe care îi trimiţi în faţă pentru a pregăti drumul armatei sunt luaţi dintre soldaţii batalioanelor sau foloseşti alţi oameni destinaţi numai acestor lucrări? Fabrizio: Prima ta întrebare este foarte importantă Adesea, ordinele generalului, prost auzite sau rău interpretate, au provocat înfrângerea unei armate Trebuie deci ca în luptă comanda să fie clară şi precisă Dacă foloseşti muzica, sunetele ei trebuie să fie atât de distincte, încât să nu poată fi confundate Dacă însă dai comenzile prin viu grai, ai grijă să eviţi cuvintele generale, să le foloseşti pe cele care exprimă o idee deosebită, având şi grija de a nu putea fi interpretate greşit De multe ori cuvântul „înapoi” a pus o armată în derută; trebuie spus deci „retragerea” Dacă vreţi să schimbaţi frontul în flanc sau în coadă să nu ziceţi „întoarceţi-vă”, ci „la stânga” sau „la dreapta”, „spre coadă” şi „spre cap” De asemenea, toate celelalte comenzi trebuie să fie simple şi clare cum ar fi „strângeţi rândurile”, „atenţiune”, „înainte”, „retragerea” În legătură cu geniştii de care ziceai, vreau ca această treabă să fie făcută de soldaţi, aceasta era uzanţa la antici În felul acesta, armata mea va avea cu ea mai puţini oameni fără apărare şi mai puţine bagaje Voi lua din fiecare batalion oamenii de care o să am nevoie şi le voi da toate sculele necesare Armele lor vor fi preluate de rândurile cele mai apropiate şi le vor relua la apropierea inamicului, când vor reveni la formaţie Zanobi: Şi atunci cine va duce sculele genistice? Fabrizio: Carele destinate în acest scop Zanobi: Mi-e teamă că nu ai putea să-i faci să sape pe soldaţii noştri actuali Fabrizio: Voi răspunde în curând la această observaţie, căci acum vreau să trec la un alt subiect şi să vă vorbesc despre proviziile armatei Mi se pare rezonabil ca, după ce am obosit-o atâta, să-i dăm şi ceva de mâncare Un suveran trebuie să se preocupe ca armata sa să fie cât mai uşoară posibil şi să o scape astfel de orice încărcătură inutilă şi contrară activităţii sale operative Cele mai multe necazuri în acest sens le generează nevoia de a-i asigura permanent pâine şi vin Anticii nu se ocupau deloc de vin Atunci când le lipsea, îşi puneau în apă câteva picături de oţet pentru a-i da un pic de gust Aşa că oţetul şi nu vinul se număra printre proviziile indispensabile armatei Ei nu coceau pâinea în cuptoare aşa cum se face astăzi în oraşe, ci se aprovizionau cu făină, pe care fiecare soldat şi-o pregătea în felul său şi o garnisea cu slănină şi untură de porc Acest amestec îi dădea gust pâinii şi menţinea vigoarea soldatului Proviziile armatei se limitau deci la făină, oţet, slănină şi untură de porc, precum şi orz pentru cavalerie Câteva turme de animale mari şi mici urmau armata Cum nu era obligată să transporte aceste provizii, ea nu crea aproape deloc probleme O armată mărşăluia astfel mai multe zile la rând prin ţinuturi pustii şi dificile fără a suferi de lipsa proviziilor, pentru că ea se hrănea din proviziile ce urmau fără grijă armata Nu acelaşi lucru se întâmplă cu armatele moderne, întrucât le trebuie permanent vin şi pâine asemănătoare cu cea care se mănâncă la oraş şi din care nu-şi pot face anticipat provizii serioase, ele suferă foarte des de lipsa proviziilor sau nu-şi pot asigura aceste provizii decât cu greutăţi şi cheltuieli uriaşe Eu aş vrea să-mi obişnuiesc armata cu modul de viaţă al anticilor şi să nu-i dau decât pâinea pe care şi-o face singură În ce priveşte vinul, eu nu aş interzice să se bea şi să fie introdus în armată, dar nu m-ar preocupa deloc ca să-l am În ce priveşte celelalte provizii, i-aş imita întocmai pe antici Dacă sunteţi atenţi, vedeţi câte dificultăţi înlătur prin aceasta, de câte griji şi necazuri scap o armată şi pe generalul său şi ce facilităţi le ofer pentru ceea ce fac Zanobi: După ce ai învins inamicul într-o luptă regulată şi i-ai traversat ţara este imposibil să nu fi capturat pradă, să nu-i fi pus oraşele la contribuţie şi să fi făcut prizonieri Aş vrea să ştiu cum se conduceau anticii în această privinţă Fabrizio: Este uşor să vă satisfac Mi se pare că am menţionat deja într-una din discuţiile noastre că războaiele noastre actuale sărăcesc la fel şi pe învins şi pe învingător Căci dacă unul îşi pierde Statul, celălalt îşi ruinează finanţele şi resursele Nu acelaşi lucru se întâmpla la antici: războiul îl îmbogăţea totdeauna pe învingător Cauza acestei diferenţe este că astăzi nu se ţine deloc evidenţa prăzii, ca la antici, ci este abandonată lăcomiei soldatului Această metodă provoacă două mari rele: primul este cel despre care tocmai v-am vorbit, iar cel de-al doilea este de a inspira soldatului mai multă dragoste pentru pradă, decât pentru respectarea disciplinei Şi s-a văzut deseori cum lăcomia unei armate o face să piardă o victorie deja asigurată Romanii, cât timp armatele lor au fost model pentru toate celelalte, au prevenit acest dublu pericol La ei toată prada aparţinea statului, care o repartiza după bunul său plac Ei aveau în armatele lor „chestori”, care îndeplineau funcţiile trezorierilor noştri şi care erau însărcinaţi să preia toate contribuţiile şi toată prada Consulii puteau ca prin acest mijloc să plătească soldele trupei, să-i îngrijească pe bolnavi şi pe răniţi şi să subvenţioneze toate celelalte nevoi ale armatei Ei aveau şi dreptul de a lăsa pradă soldaţilor, drept de care au uzat adesea Dar această concesie nu ducea la nici un fel de dezordine, căci după intrarea în derută a armatei inamice, toată pradă se strângea şi se împărţea potrivit gradului fiecăruia Prin această metodă soldatul era îndemnat să lupte, nu să jefuiască Legiunile romane îl respingeau pe inamic fără a-l mai urmări, pentru a nu-şi strica formaţia, lăsând această sarcină în seama cavaleriei, trupelor uşoare şi auxiliarilor Dar dacă prada ar fi fost lăsată celui care ar fi pus primul mâna pe ea, ar fi fost imposibil şi chiar nedrept ca legiunile să fie menţinute în formaţie şi astfel s-ar fi expus unor mari pericole În felul acesta Statul se îmbogăţea şi fiecare triumf al consulilor mărea vistieria publică, care nu era alimentată decât de tributuri şi din prăzi Romanii mai aveau pentru aceasta încă o practică foarte judicioasă Fiecare soldat era obligat să-şi depună o treime din soldă la portdrapelul cohortei sale, acesta neputând să-i mai dea ceva până la sfârşitul războiului Ei aveau două motive pentru a folosi această practică Mai întâi, ei voiau ca fiecare să-şi facă un fond din solda sa, pentru că în armată cu cât se dau mai mulţi bani soldaţilor, care sunt în majoritate tineri şi nechibzuiţi, cu atât ei cheltuie mai mult, fără a fi nevoie Ei erau astfel asiguraţi că soldatul, ştiind că toată averea lui este lângă drapel, acesta va fi vegheat cu mai mult zel şi îl vor apăra cu mai multă îndârjire Li se inspira astfel spiritul de economie şi vitejia Este un exemplu care trebuie urmat, dacă se vrea ca armatei să i se redea adevăratul său spirit Zanobi: Cred că este imposibil ca o armată să nu sufere unele accidente neplăcute pe timpul marşului, din care să nu scape decât prin abilitatea generalului şi curajul soldaţilor Dacă pe timpul acestei discuţii îţi vei aminti câteva astfel de accidente, ne va face plăcere să ni le relatezi Fabrizio: Cu mare plăcere Îmi este imposibil să trec sub tăcere un astfel de subiect, atât timp cât vreau să vă dau noţiuni complete despre arta războiului Atunci când o armată este în marş, un general trebuie, mai presus de orice, să se ferească de ambuscadele în care poate cădea în două feluri diferite: poate să cadă singur în ea pe timpul marşului sau să se lase atras prin viclenia inamicului, fără să fi ştiut să o prevadă Pentru a preveni primul pericol, trebuie să trimiteţi în faţă gărzi care să meargă să le descopere Această precauţie este cu atât mai importantă, cu cât zona se pretează mai mult la ambuscade, cum ar fi zonele împădurite şi muntoase, căci totdeauna o pădure sau un deal constituie teatrul unei astfel de expediţii O ambuscadă neprevăzută vă poate pierde, dar prevăzută este lipsită de pericol Uneori păsările şi praful au făcut ca inamicul să fie descoperit Năpustindu-se spre voi, ei vor ridica nori de praf care vă vor semnala venirea lui Adesea, porumbei sau alte păsări ce zboară în stol, învârtindu-se în aer fără a se putea opri într-un loc prin care trebuie să treacă inamicul îi permit generalului să descopere o ambuscadă şi să afle planurile pregătite pentru el, a trimis trupe în faţă, l-a bătut pe inamic şi a scăpat de pericolul care îl ameninţa Referitor la cel de-al doilea pericol, de a fi atras într-o ambuscadă prin viclenii ale inamicului, pentru a-l preveni trebuie să nu credeţi decât cu greu ceea ce vi se pare a fi puţin credibil Dacă, de exemplu, inamicul vă lasă ceva pradă, să credeţi că sub această momeală se ascunde cârligul Dacă superior fiind numeric, el se va retrage în faţa unei trupe inferioare, dacă, din contră, trimite forţe foarte slabe împotriva unor forţe considerabile, dacă o ia brusc la fugă, fără motiv, în toate aceste cazuri să vă temeţi de o capcană şi să nu vă închipuiţi niciodată că inamicul nu ştie ce face Pentru a vă teme mai puţin de vicleniile lui, pentru a preveni mai bine orice pericol, cereţi gărzilor voastre atât de mult, încât să fie mai slabe decât mai puţin prevăzătoare în misiunea lor În acest caz veţi avea de făcut două lucruri: aveţi o teamă normală faţă de inamic şi constituiţi dispozitivul în consecinţă, dar în discursurile voastre şi în toate acţiunile aparente exprimaţi un mare dispreţ pentru el Vă veţi feri astfel de orice pericol şi veţi insufla încredere armatei voastre Gândiţi-vă că atunci când mergeţi printr-un ţinut inamic, aveţi de întâmpinat mai multe pericole decât într-o zi de luptă Un general trebuie deci ca atunci să-şi dubleze precauţiile Trebuie, mai întâi, să aibă hărţi ale întregului ţinut pe care-l traversează, care să-i permită să cunoască bine locurile, distanţele, drumurile, munţii, fluviile, mlaştinile şi natura lor Pentru a-şi asigura această cunoaştere, va avea pe lângă el oameni din diferite categorii, buni cunoscători ai situaţiei locale, pe care îi va consulta cu grijă atunci când îşi va confrunta discursurile şi când îşi va prelucra informaţiile care vor fi mai mult sau mai puţin conforme El va trimite în faţă, cu cavaleria uşoară, ofiţeri abili, nu numai pentru a-l descoperi pe inamic, ci şi pentru a studia ţinutul şi să vadă dacă acesta seamănă cu harta şi cu informaţiile pe care le-a obţinut Va trimite în faţă şi ghizi, păziţi bine de o escortă, promiţându-le recompense bogate pentru fidelitate şi pedepse aspre pentru perfidie Dar mai presus de orice, trebuie ca armata să nu cunoască misiunea ce o are de îndeplinit Nimic nu este mai util decât ascunderea planurilor şi, în fine, pentru ca un atac prin surprindere să nu provoace dezordine într-o armată, trebuie ca aceasta să fie permanent gata de luptă Ceea ce a fost prevăzut este aproape totdeauna fără pericol Mai mulţi generali, pentru a evita orice confuzie pe timpul marşului, au împărţit furgoanele şi le-au trimis lângă drapele Prin aceasta, dacă este necesară oprirea sau retragerea, vor fi mai puţine probleme Eu aprob cu tărie această metodă Trebuie avut grijă şi ca o parte a armatei să nu se îndepărteze pe timpul marşului sau ca unii să nu meargă prea încet, iar alţii prea repede, pentru că armata îşi pierde atunci soliditatea şi confuzia pune stăpânire pe formaţie Aşa că se vor plasa ofiţeri pe flancuri pentru a menţine ordinea şi uniformitatea pasului, pentru a-i reţine pe cei care grăbesc mersul şi a-i face să se grăbească pe cei care întârzie Dar muzica este cel mai bun mijloc ce poate fi folosit în acest scop Drumurile vor fi lărgite pentru că totdeauna cel puţin un batalion să poată merge de front În fine, trebuie examinate obiceiurile şi caracterul inamicului; dacă vrea să vă atace dimineaţa, la prânz sau seara, dacă este mai tare în cavalerie sau în infanterie şi să-ţi pregăteşti dispozitivul conform acestor informaţii Dar să trecem la câteva exemple Adesea, dacă sunteţi în inferioritate de forţe şi vreţi să evitaţi lupta, optând pentru retragere în faţa inamicului care vă urmăreşte, ajungeţi pe malul unui fluviu pe care nu aveţi timp să-l treceţi, aşa că inamicul este pe punctul să vă ajungă şi să vă angajeze în luptă Aflaţi într-un asemenea pericol, mai mulţi generali au pus să se sape un şanţ în jurul armatei lor, l-au umplut cu câlţi cărora le-au pus apoi foc, au trecut fluviul fără a întâmpina vreun obstacol din partea inamicului, oprit de flăcările care îi închideau trecerea Zanobi: Mă tem să cred că această flacără ar putea fi un spectacol prea dificil, mai ales atunci când îmi amintesc că Hannon, general al cartaginezilor a îndesat material inflamabil înspre partea din care voia să efectueze retragerea şi că le-a pus foc Inamicii, întrucât nu credeau că trebuie să fie atenţi la acea parte, au făcut ca armata lor să treacă prin foc ordonând numai ca soldaţii săi să-şi acopere feţele cu scuturile, pentru a se apăra de flăcări şi fum Fabrizio: Observaţia ta este justă, dar trebuie examinată diferenţa dintre acest exemplu şi cel pe care l-am citat Acei generali despre care v-am vorbit săpaseră un şanţ pe care l-au umplut cu câlţi, în aşa fel încât inamicul să fie oprit şi prin flacără, şi de şanţul respectiv Hannon, din contră, s-a mulţumit să aprindă focul, care era şi cam subţire, căci fără şanţ el nu era suficient pentru a-l opri pe inamic Nu vă amintiţi că Nabis, regele lacedemonienilor; asediat fiind de romani la Sparta, a dat foc unei părţi a oraşului pentru a-i opri pe cei care pătrunseseră deja în el şi prin acest mijloc nu numai că le-a închis trecerea, dar a reuşit chiar să-i respingă Dar să revenim la subiectul nostru Q Lutatius, urmărit de cimbri, ajungând în faţa unui fluviu, a simulat că ar vrea să lupte cu inamicul, pentru a avea timp să treacă El a pus să se contureze tabăra, să se sape şanţuri, să se ridice câteva corturi şi şi-a trimis cavaleria cu caii la păscut pe câmpurile vecine Cimbrii au crezut că el îşi va face acolo tabăra, aşa că s-au oprit şi ei pentru a-şi ridica tabăra şi pentru a asigura subzistenţa, şi-au împărţit armata în mai multe corpuri Lutatius a profitat de această împrejurare şi a trecut fluviul fără ca cimbrii să-l poată împiedica în vreun fel Unii generali, neavând poduri pentru a traversa un fluviu, i-au schimbat acestuia cursul şi l-au făcut să treacă parţial prin spatele lor, uşurând astfel trecerea prin vad Când fluviile sunt foarte repezi, dacă vreţi ca infanteria să treacă mai uşor şi mai în siguranţă, trebuie plasată o mare parte din cavalerie în sensul apei, pentru a domoli furia apei, iar restul în josul apei, pentru a-i salva pe infanteriştii care ar fi fost luaţi de apă Râurile care nu prezintă vaduri pot fi trecute pe poduri plutitoare sau de altă natură Trebuie deci, ca armata să fie dotată cu astfel de mijloace care sunt indispensabile Adesea la trecerea unui fluviu, pe malul celălalt întâlneşti inamicul care să te oprească Într-o asemenea încurcătură, nu cunosc un exemplu mai bun de urmat decât cel al lui Cezar El era împreună cu armata sa în Galia, pe malurile unui fluviu, a cărui trecere era împiedicată de Vercingetorix, a cărui armată se afla pe celălalt mal El a tatonat câteva zile, dar de fiecare dată îl avea în faţă pe Vercingetorix În cele din urmă el şi-a stabilit tabăra într-un teren împădurit şi bun pentru a ascunde trupele El a luat câte trei cohorte de la fiecare legiune ce era staţionată acolo şi le-a ordonat să construiască un pod la care să înceapă imediat să lucreze şi apoi să-l fortifice El însuşi şi-a continuat marşul Vercingetorix, văzând acelaşi număr de legiuni, nu a crezut că o parte din ele rămăsese în urmă şi a continuat să-l urmărească pe Cezar Acesta însă, după ce a considerat că lăsase destul timp cohortele sale pentru a construi şi întări podul, s-a reîntors şi, găsind totul aranjat aşa cum ordonase, a trecut fluviul fără nici o dificultate Zanobi: Există ceva mijloace pentru a descoperi vadurile? Fabrizio: Da, fără îndoială De fiecare dată când vei observa între firul apei şi partea mai puţin rapidă a apei un fel de încreţituri, vei putea considera că acolo râul este mai puţin adânc şi oferă o trecere mai uşoară ca oriunde, căci acolo apa depune mai mult pietriş Acest lucru a fost verificat de mai multe ori, aproape totdeauna cu succes Zanobi: Dacă din întâmplare vadul este atât de adânc încât caii nu-i pot atinge fundul cu picioarele, ce trebuie făcut? Fabrizio: Se fac atunci un fel de grătare de lemn ce se aruncă în apă şi pe care se poate trece Dar să ne continuăm discuţia Uneori, un general care este angajat între doi munţi, nemaiavând decât două drumuri pentru a-şi salva armata, vede ambele aceste drumuri ocupate de inamic El ar face atunci ceea ce a mai făcut deja în circumstanţe asemănătoare Să sape un şanţ larg în spatele lui, care să fie greu de trecut, să dea impresia că vrea să-l oprească pe inamic în acel loc, pentru a putea forţa cu toate trupele trecerea înainte, fără a se teme de a fi atacat din spate Inamicul, păcălit de această aparenţă, îşi va duce forţele în faţă, abandonând partea blocată de şanţ Atunci se montează un pod de lemn pregătit în acest scop şi trecând astfel fără nici un obstacol şi se va salva astfel din mâinile inamicului Minutius, comandând în calitate de consul armata romană din Liguria, s-a lăsat închis între doi munţi, fără nici o posibilitate de a ieşi Pentru a scăpa de acest pericol, el a trimis spre trecătoarea păzită de inamic câţiva cavaleri numiţi auxiliari, prost înarmaţi şi călărind nişte cai slabi şi prăpădiţi Inamicul, observându-i, a vrut mai întâi să-l oprească, dar când a văzut că această trupă mergea dezordonat şi călărea cai proşti, nu s-au mai temut şi şi-a retras garda Numizii, profitând de această neglijenţă, au dat pinteni cailor, au năvălit peste inamic şi au trecut fără piedici Curând după aceea s-au răspândit în zonă şi prin ravagiile făcute i-au obligat pe ligurieni să lase drum liber lui Minutius Adesea, un general asaltat de un mare număr de inamici şi-a concentrat forţele, s-a lăsat încercuit şi după ce a observat partea slabă a inamicului, l-a atacat cu furie şi şi-a salvat armata, deschizând cu violenţă o trecere Marc Antoniu, retrăgându-se din faţa părţilor, a observat că aceştia îl atacau totdeauna la începutul zilei, când el se punea în marş şi nu mai încetau să-l hărţuiască pe tot parcursul Atunci a hotărât să nu mai plece decât la prânz Parţii au crezut atunci că nu va mai pleca la drum în ziua respectivă şi Antoniu şi-a putut face marşul în acea zi fără a mai fi deranjat Acelaşi general, pentru a se feri de săgeţile părţilor, a ordonat armatei sale ca la apropierea acestora să pună un genunchi la pământ Celor din rândul doi le-a ordonat să acopere cu scutul lor capetele celor din primul rând, cei din rândul trei al celor din rândul doi şi aşa mai departe, aşa că armata sa era, se poate spune, acoperită cu un fel de acoperiş şi la adăpost de săgeţile inamicului Aceasta este tot ce aveam să vă spun în legătură cu evenimentele ce se pot întâmpla unei armate pe timpul marşului Dacă nu mai aveţi să-mi faceţi alte observaţii, voi trece la un alt subiect CARTEA a VI-a Zanobi: Pentru că vom schimba subiectul, cred că este convenabil ca Battista să intre în rol şi eu să ies Îi vom imita astfel pe marii comandanţi care, conform concepţiei domnului Fabrizio, pun în capul şi în spatele armatei lor pe cei mai buni soldaţi, cu scopul de a angaja cu dârzenie lupta şi de a o susţine cu aceeaşi vigoare Cosimo a început discuţia cu mult succes, Battista o va finaliza la fel de bine Luigi şi cu mine am susţinut-o, între ei, cât am putut-o de bine, fiecare dintre noi asumându-şi cu plăcere postura ce ne-a fost încredinţată de el şi sunt convins că Battista nu este omul care să o refuze pe a sa Battista: Până acum am făcut ceea ce aţi vrut voi şi nu vreau să mai schimb nimic Aşadar, domnule Fabrizio, binevoiţi a continua această discuţie şi vă cerem scuze de a vă fi întrerupt pentru toate aceste complimente Fabrizio: V-am spus deja că îmi faceţi o mare plăcere continuând astfel Întreruperile voastre, departe de a deranja cursul ideilor mele, nu au făcut decât să le confere o nouă forţă Dar să ne reluăm discuţia Acum este momentul să ne cantonăm armata, căci după cum ştiţi, toate fiinţele vii doresc odihnă şi o odihnă care să fie în siguranţă: fără siguranţă, aceasta nu este o adevărată odihnă Aţi fi vrut poate ca eu să-mi cantonez mai întâi armata şi după aceea să o antrenez pentru marş şi în final pentru ducerea luptei, dar am fost obligaţi să procedăm exact invers Aceasta pentru că, dorind să vă fac să înţelegeţi, după ce ne-am pus armata în marş, cum ar schimba dispozitivul de marş în formaţie de luptă, trebuia mai întâi să vă explic ce este aceea formaţie de luptă O tabără, pentru a fi cu adevărat sigură, trebuie să fie tare şi bine situată Dispunerea în ordine a acesteia depinde de abilitatea generalului, iar natura sau arta îi conferă tăria Grecii căutau poziţii naturale foarte tari Ei n-ar fi ales un loc de tabără care să nu se sprijine pe o stâncă, un curs de apă, o pădure sau pe o altă asemenea întărire Romanii, din contră, aveau mai multă încredere în artă decât în natură, atunci când îşi alegeau locul în tabără Ei nu şi-ar fi ales niciodată o poziţie care nu le-ar fi permis să-şi desfăşoare toate manevrele În felul acesta, tabăra lor păstra totdeauna aceeaşi formă, căci nu voiau să fie sclavii terenului, ci terenul să fie cel care să-i slujească pentru aplicarea metodei lor Nu la fel se petreceau lucrurile la greci Orientându-se totdeauna după dispunerea terenului, care varia permanent în funcţie de diversitatea zonelor, ei erau obligaţi astfel să-şi modifice şi modalitatea de a-şi instala şi organiza taberele Romanii suplineau prin artă neajunsurile naturale ale poziţiei lor Şi cum ei sunt cei pe care i-am dat de exemplu până acum, mă voi pronunţa şi de data aceasta în discuţia noastră, pentru a urma exemplul lor în ce priveşte campamentul armatelor Asta nu înseamnă că aş vrea să imit cu servilism, în această privinţă, toate instituţiile lor Vreau numai să le preiau pe cele care mi se par aplicabile în timpul nostru V-am spus deja că armatele consulare erau compuse din două legiuni de cetăţeni romani, care aveau circa unsprezece mii de infanterişti şi şase sute de călăreţi şi încă unsprezece mii de infanterişti ce le erau trimişi de către aliaţii lor, că în aceste armate niciodată soldaţii străini nu erau în număr mai mare decât cei romani, chiar dacă acest lucru nu era valabil şi pentru cavalerie, unde nu era nici o teamă ca străinii să-i depăşească numeric pe cetăţeni şi, în fine, că în toate luptele romanii erau dispuşi pe centru, iar străinii – pe flancuri Era un obicei pe care îl menţineau şi în ce priveşte taberele lor, cum aţi putut vedea la istoricii lor De aceea eu nu vă voi dezvolta sistemul de campament al romanilor, dar explicându-vă metoda pe care v-o propun în această privinţă, vă veţi da cu uşurinţă seama de tot ce am împrumutat de la ei Ştiţi că, dorind să mă conformez cu cele două legiuni romane, le-am luat ca model pentru armata mea care să aibă două brigăzi a câte şase mii de oameni şi câte trei sute de cavalerişti fiecare Vă amintiţi numărul de batalioane ce intră în compunerea acestor brigăzi, cel al armelor lor şi diferitele lor denumiri Nu le-am adăugat alte structuri, atunci când v-am explicat dispozitivul de marş şi pe cel de luptă ale acestei armate, arătându-vă numai că, dacă vrem să dublăm forţele, nu avem altceva de făcut, decât să dublăm rândurile Acum, când trebuie să vorbesc despre cantonament, nu mă voi limita la cele două brigăzi Voi lua o componenţă numerică ce este convenabilă unei armate obişnuite Astfel, după exemplul romanilor, armata mea va fi formată din două brigăzi şi din tot atâtea trupe auxiliare Forma taberei noastre va fi mai regulată, fiind concepută pentru o armată completă, dar un asemenea număr de oameni nu era deloc necesar pentru celelalte operaţii despre care v-am vorbit deja Este vorba deci de a instala o armată completă de douăzeci şi patru de mii de oameni din infanterie şi două mii din cavalerie, câţi au cele patru brigăzi, din care două vor fi formate din cetăţeni proprii, iar celelalte două, din străini După ce am ales poziţia voi arbora drapelul general şi în jurul acestuia voi trasa un careu, ale cărui laturi vor fi dispuse la cincizeci de coţi faţă de el şi vor fi orientate către cele patru puncte cardinale, respectiv Est, Vest, Sud şi Nord În acest spaţiu va fi instalat cortul generalului Din motive de prudenţă şi pentru a-i imita pe romani, voi separa de soldaţi pe toţi cei care nu poartă arme sau se află în afara serviciului Voi plasa în partea de Est totalitatea sau cel puţin cea mai mare parte a soldaţilor, iar pe ceilalţi la Vest, frontul taberei va fi spre Est, spatele spre vest, iar flancurile spre Nord şi Sud Pentru a distinge cantonamentele armatei, voi trasa, de la drapelul general, o linie dreaptă spre Vest pe şase sute optzeci de coţi; în aceeaşi direcţie voi trasa două alte linii paralele cu prima şi care vor fi la cincisprezece coţi La capătul acestei prime linii va fi poarta de Est şi spaţiul cuprins între celelalte două linii va forma o stradă care va duce de la această poartă la cortul generalului, ce va avea treizeci de coţi lărgime şi şase sute lungime, deoarece cortul generalului va ocupa şi el cincizeci din aceasta Această stradă se va chema strada Generală O altă stradă va pleca de la poarta de Sud spre cea de Nord Ea va trece prin capătul străzii Generale, trecând pe lângă cortul generalului şi va avea o mie două sute cincizeci de coţi, deoarece se va întinde pe toată lungimea taberei, va fi largă de treizeci de coţi şi se va chema strada Crucii După ce am trasat poziţia generalului şi cele două străzi, trebuie stabilită acum poziţia celor două brigăzi din trupele proprii Voi plasa una dintre ele în dreapta străzii Generale şi cealaltă în stânga Traversând strada Crucii, voi stabili treizeci şi două de cantonamente la stânga străzii Generale şi treizeci şi două la dreapta; dar între a şaisprezecea şi a şaptesprezecea aşezare voi lăsa un spaţiu de treizeci de coţi care va forma o stradă de trecere între toate celelalte cantonamente ale brigăzilor, cum am explicat vorbind despre distribuirea diverselor cantonamente În aceste două rânduri de cantonamente primele, de fiecare parte a străzii Crucii, vor fi destinate comandanţilor de arme, şi cele cincisprezece cantonamente care urmează de fiecare parte, cele ale cuirasierilor Cum fiecare brigadă numără o sută cincizeci, vor fi astfel zece oameni la fiecare cantonament Cantonamentele comandanţilor vor avea patruzeci de coţi lărgime şi zece lungime (Amintiţi-vă aici că prin lăţime înţeleg spaţiul care se întinde de la Sud la Nord; prin lungime, acela de la Est la Vest) Acelea ale cuirasierilor vor avea cincisprezece coţi lungime şi treizeci lăţime În cele cincisprezece cantonamente următoare, care sunt dincolo de strada de Trecere şi care vor avea aceleaşi dimensiuni ca cele ale cuirasierilor voi plasa cavaleria uşoară care este de asemenea compusă din o sută cincizeci de oameni, va da zece cavaleri la fiecare cantonament; al şaisprezecelea dintre aceste cantonamente va fi ocupat de fiecare parte de comandantul acestei cavalerii, şi va avea aceeaşi mărime ca şi cantonamentul comandantului cuirasierilor Astfel, cantonamentele cavaleriei celor două brigăzi vor fi plasate de o parte şi de alta a străzii Generale şi vor servi, de regulă, pentru trasarea aşezărilor infanteriei, cum vă voi explica Tocmai am stabilit aşezările celor trei sute de cai de fiecare brigadă cu comandanţii lor, în treizeci şi două de aşezări, situate pe strada Generală, şi începând de la strada Crucii; şi am lăsat, între a şaisprezecea şi a şaptesprezecea un spaţiu de treizeci de braţe care formează strada de Trecere Acum este vorba de aşezarea a douăzeci de batalioane care compun cele două brigăzi obişnuite Luând deci două batalioane deodată, le voi aşeza în spatele celor două părţi ale cavaleriei Cantonamentele lor ca şi cele ale cavaleriei vor avea cincisprezece braţe lungime şi treizeci lăţime, şi se vor apropia de acestea prin spate Fiecare primă aşezare de fiecare parte care se întâlneşte cu strada Crucii va fi ocupată de comandantul unui batalion şi plasat astfel pe aceeaşi linie cu cea a comandantului cuirasierilor Singură această aşezare va avea douăzeci de coţi lăţime şi zece lungime În celelalte cincisprezece cantonamente care urmează de fiecare parte până la strada de Trecere, voi plasa de fiecare parte un batalion de infanterie care, având patru sute cincizeci de oameni, va da treizeci de oameni la fiecare cantonament După ce am traversat strada de Trecere voi instala în spatele cavaleriei uşoare alte cincisprezece cantonamente de aceeaşi mărime, care vor fi ocupate de fiecare parte de către un alt batalion de infanterie De cele două părţi, ultimele două cantonamente spre Est vor fi destinate comandanţilor celor două batalioane şi dispuse pe aceeaşi linie ca şi cele ale celor doi comandanţi ai cavaleriei uşoare; ele vor avea de asemenea zece coţi lungime şi douăzeci lăţime Aceste prime două rânduri de cantonamente vor fi astfel împărţite între cavalerie şi infanterie şi, cum vreau ca această cavalerie, precum v-am mai spus-o deja să fie în întregime aptă să facă de serviciu şi să nu aibă astfel nici un slujitor pentru a-i servi şi a le pansa caii, voi ordona, după exemplul romanilor, ca batalioanele situate în spatele ei să o ajute şi să fie la ordinele sale, scutindu-le de toate celelalte servicii ale taberei În spatele acestor două rânduri de cantonamente voi lăsa de fiecare parte un spaţiu de treizeci de coţi, ceea ce va forma două străzi care se vor chema una prima stradă din dreapta, cealaltă, prima stradă din stânga Voi stabili, în continuare, de fiecare parte un alt dublu rând de treizeci şi două de cantonamente aşezate spate în spate, de aceiaşi mărime ca şi primele şi despărţite de strada de Trecere, între al şaisprezecelea şi al şaptesprezecelea cantonament Acolo voi aşeza de fiecare parte patru batalioane de infanterie, cu comandanţii lor în faţă şi în spate, cum am mai spus-o În continuare, voi mai lăsa de fiecare parte un spaţiu de treizeci de coţi, care va forma două străzi, dintre care una se va chema a doua stradă din dreapta, şi cealaltă a doua stradă din stânga; de aceeaşi manieră voi instala un alt rând dublu de treizeci şi două de cantonamente, loc unde voi plasa de fiecare parte patru batalioane cu comandanţii lor Trei rânduri de aşezări de fiecare parte a străzii Generale sunt suficiente atât cavaleriei, cât şi infanteriei celor două brigăzi obişnuite Cele două brigăzi auxiliare, compuse din acelaşi număr de oameni, vor fi instalate în acelaşi fel ca şi cele două brigăzi obişnuite, de o parte şi de alta a acestora Voi începe deci prin a instala un rând dublu de cantonamente împărţite între cavaleria şi infanteria acestor două brigăzi, despărţite de ultimul rând al brigăzilor obişnuite de un spaţiu de treizeci de coţi, pe care îl vom numi, de o parte, a treia stradă din dreapta şi de cealaltă, a treia stradă din stânga Voi stabili apoi de fiecare parte alte două rânduri de cantonamente, separate şi ocupate în acelaşi fel, ca şi celelalte, care vor forma alte două străzi pe care le vom numi de asemenea după numărul şi partea unde vor fi situate Astfel, toată această armată va fi dispusă pe douăsprezece rânduri duble de cantonamente aflate pe treisprezece străzi, luând în considerare şi strada Generală şi strada Crucii În sfârşit, între diversele cantonamente şi întărituri voi lăsa un spaţiu de o sută de coţi, ceea ce însumează, de la cantonamentul generalului până la poarta de Est, şase sute optzeci de coţi De această parte, ne mai rămân două spaţii de ocupat; unul de la reşedinţa generalului, până la poarta de Sud, celălalt până la poarta de Nord; amândouă însumează, măsurând din centrul cantonamentului generalului, şase sute douăzeci şi cinci de coţi Dar, dacă scad din acestea 1 cincizeci de coţi pentru spaţiul pe care îl las de fiecare parte a cortului generalului; 2 patruzeci şi cinci de coţi pentru locul pe care îl las de fiecare parte a cantonamentului; 3 treizeci de coţi pentru strada care va despărţi în două fiecare dintre aceste două spaţii; 4 cei o sută de coţi care rămân liberi în jurul întăriturilor îmi va rămâne aici pentru a instala cantonamente, un spaţiu larg de patru sute de coţi, lung de o sută, ceea ce egalizează lungimea spaţiului pe care îl ocupă cortul generalului Tăind aceste două spaţii în două pe lungimea lor, voi stabili pe fiecare parte patruzeci de cantonamente lungi de cincizeci de coţi şi largi de douăzeci, rezultând astfel optzeci de cantonamente destinate comandanţilor de brigăzi, trezorierilor, comandanţilor de regiment şi în fine, tuturor celor angajaţi în armată Voi avea grijă să rămână întotdeauna câteva goale, destinate străinilor care ar putea vizita armata şi voluntarilor care ar veni în slujba armatei pentru a-l înconjura pe general În spatele reşedinţei generalului voi trasa o stradă de la Sud la Nord, largă de treizeci de coţi, pe care o voi numi strada Capului; ea va trece de-a lungul celor optzeci de cantonamente despre care tocmai am vorbit, cele care, împreună cu reşedinţa generalului, se vor afla astfel plasate între această stradă şi strada Crucii De la această stradă a Capului, şi vizavi de reşedinţa generalului voi trasa o altă stradă spre poarta de Vest, largă de treizeci de coţi care prin poziţia şi lungimea sa va egala strada Generală şi pe care o voi numi strada Pieţei După ce am trasat aceste două străzi voi stabili strada Pieţei, acolo unde se va ţine piaţa Aceasta va fi în capătul străzii Pieţei, vizavi de cortul generalului, întâlnind strada Capului şi va forma un careu de nouăzeci şi şase de coţi La dreapta şi la stânga de această piaţă vor fi două rânduri de câte opt cantonamente duble care vor avea fiecare doisprezece coţi lungime şi treizeci lăţime Piaţa se afla astfel între şaisprezece cantonamente duble care însuma treizeci şi două, cuprinzând şi cele două părţi Acolo voi plasa cavaleria supranumerară a brigăzilor auxiliare dacă ea nu va putea fi cazată în totalitate acolo, îi voi ceda unele dintre cantonamentele care sunt de o parte şi de alta a cartierului general, în principal cele care se găsesc pe partea întăriturilor Acum îmi rămâne să-i cazez pe suliţaşii şi veliţii speciali afectaţi brigăzilor, care au fiecare, după cum ştiţi, în afară de cele zece batalioane ale lor, o mie de suliţaşi speciali şi cinci sute de veliţi speciali, ceea ce face, pentru propriile mele brigăzi, două mii de suliţaşi şi o mie de veliţi speciali şi tot atât pentru brigăzile auxiliare Mai am deci de găzduit şase mii de infanterişti pe care îi voi caza pe toţi la vest, de-a lungul întăriturilor Astfel, la capătul străzii Capului, pe partea de nord, lăsând spaţiul de o sută de coţi până la întărituri, voi dispune un rând de cinci cantonamente duble care vor ocupa şaptezeci de coţi în lungime şi şaizeci în lăţime, în aşa fel încât împărţind lăţimea în întregime, fiecare cantonament va avea cincisprezece coţi în lungime şi treizeci în lăţime Şi cum vor fi zece cantonamente, voi aşeza acolo trei sute de oameni, pentru fiecare locuinţă treizeci de oameni Lăsând apoi un spaţiu de treizeci şi unu de coţi, voi repartiza de aceeaşi manieră şi pe aceleaşi dimensiuni, un alt rând de cinci cantonamente duble şi apoi un altul până când se vor forma cinci rânduri de cantonamente duble care vor face cincizeci de cantonamente, plasate în linie dreaptă pe partea de Nord, toate fiind dispuse la o sută de coţi faţă de întărituri şi ocupate de o mie cinci sute de oameni din infanterie Apoi, întorcându-mă pe strada ce duce spre poarta de Apus, voi plasa acolo până la această poartă, alte cinci cantonamente duble, păstrând aceleaşi dimensiuni, cu diferenţa că nu vor fi de la un rând la altul decât cincisprezece coţi Acolo voi caza încă o mie cinci sute de oameni Astfel, de la poarta de Nord la cea de Vest, fixând de-a lungul şanţurilor o sută de cantonamente distribuite pe zece rânduri de câte cinci cantonamente duble fiecare, îi voi putea apoi caza pe toţi suliţaşii şi veliţii speciali ai propriilor brigăzi De la poarta de Vest la cea de Sud voi dispune de aceeaşi manieră, de-a lungul întăriturilor, menţionând permanent cei o sută de coţi distanţă, zece rânduri de câte zece cantonamente fiecare, destinate suliţaşilor şi veliţilor speciali ai brigăzilor auxiliare; comandanţii vor ocupa partea întăriturilor cantonamentele care li se vor părea cele mai comode În sfârşit, voi plasa artileria de-a lungul întăriturilor Tot spaţiul care rămâne liber în partea de vest va fi ocupat de suita armatei şi tot echipamentul taberei Trebuie să ştiţi că, prin termenul de echipament al taberei, anticii înţelegeau tot ceea ce era necesar armatei în afară de soldaţi, ca dulgheri, fierari, potcovari, pietrari, genişti, artilerişti, chiar dacă aceştia pot fi priviţi ca fiind adevăraţi soldaţi, păstorii cu turmele lor de vaci şi de oi necesare subzistenţei armatei, în fine, lucrători din orice meserie cu furgoanele de muniţie de război şi provizii de alimente pentru soldaţi Nu voi stabili locuri speciale de cazare şi dispunere pentru tot echipamentul şi oamenii din acest domeniu; voi avea numai grijă ca acestea să nu ocupe diferitele străzi pe care le-am trasat şi voi ceda, în general, tuturor convoaielor militare cele patru spaţii care sunt formate între aceste străzi, unul va fi pentru turme, celălalt pentru meseriaşi, al treilea, pentru hrana soldaţilor, al patrulea, pentru muniţia de război Străzile care trebuie să rămână libere sunt strada Pieţei, strada Capului şi o altă stradă care se va numi strada Centrului, care se va întinde de la nord la sud, traversând strada Pieţei şi va fi, pentru Vest, ceea ce stradă de Trecere este pentru Est Mai mult, voi duce în spatele acestor patru spaţii o stradă care se va întinde de-a lungul cantonamentelor infanteriştilor şi suliţaşilor speciali Toate aceste străzi vor avea treizeci de coţi lăţime Artileria cum am spus-o deja, va fi plasată în porţiunile marcate de lângă întărituri Battista: Mărturisesc că eu mă pricep destul de puţin la război şi nu roşesc la această mărturisire, deoarece războiul nu este ocupaţia mea; totuşi, dispunerile voastre mi se par foarte bine ordonate, dar am două nelămuriri pe care îţi propun să le explici: aş vrea să ştiu mai întâi de ce acorzi atâta lărgime străzilor şi spaţiilor care sunt de jur împrejurul cantonamentelor; în fine, şi aceasta mă pune mai mult în încurcătură, în ce fel trebuie să se aşeze în spaţiile pe care le-ai distribuit în acest scop? Fabrizio: Acord străzilor treizeci de coţi lărgime pentru ca un batalion de infanterie să poată trece în formaţie de luptă şi fiecare batalion, cum trebuie să vă amintiţi, ocupă douăzeci şi cinci până la treizeci de coţi lărgime Cât despre spaţiul care desparte cantonamentele faţă de întărituri, i-am acordat o sută de coţi pentru ca batalioanele şi artileria să se desfăşoare cu uşurinţă, să poată să lase să treacă prada şi, la nevoie, să se retragă în spatele unor noi şanţuri şi unor noi întărituri Este util, de altfel, ca toate cantonamentele să fie îndepărtate de întărituri, căci astfel ele sunt mai puţine expuse focului şi celorlalte acţiuni ale inamicului În privinţa celei de-a doua nelămuriri, nu pretind să fie un singur cort în fiecare spaţiu pe care l-am trasat; cei care trebuie să se adăpostească aici vor aşeza mai multe sau mai puţine corturi, după cum le va fi mai comod, cu condiţia să nu depăşească linia care le-a fost trasată Pentru a trasa mai bine aceste spaţii, trebuie să ai aproape oameni foarte exersaţi şi abili, genişti care, îndată ce generalul şi-a ales poziţia, să dispună forma taberei făcând repartizarea, să schiţeze străzile, să indice cantonamentele cu frânghii şi jaloane, şi să execute toate aceste dispoziţii cu o astfel de promptitudine, încât lucrarea să fie realizată într-o clipă Pentru a evita orice confuzie, trebuie să ai grijă să orientezi tabăra întotdeauna după acelaşi plan, pentru ca fiecare să ştie pe ce stradă şi pe ce spaţiu trebuie să se găsească locuinţa Este un obicei care trebuie păstrat în toate vremurile şi în toate locurile, în aşa fel încât tabăra să fie ca o cetate mobilă care, în orice loc este transportată, duce cu ea aceleaşi străzi, aceleaşi cantonamente şi prezintă întotdeauna acelaşi aspect Este un avantaj pe care nu-l au deloc cei care căutând poziţii naturale foarte puternice, sunt forţaţi să supună forma taberei lor varietăţilor terenului Romanii, dimpotrivă, se mulţumeau să fortifice tabăra lor prin şanţuri, redute şi alte întărituri Ei săpau de jur împrejurul taberei un şanţ lat în mod obişnuit de şase coţi şi adânc de trei coţi şi îl măreau sau îl săpau mai adânc, după cum voiau să facă un popas mai lung sau după cum li se părea inamicul mai de temut În ceea ce mă priveşte, eu nu aş ridica palisade, decât dacă aş vrea să petrec iarna într-o tabără Eu m-aş mulţumi cu şanţuri şi redute nu mai puţine ca cele ale romanilor, rezervându-mi posibilitatea de a le acorda o întindere mai mare, după împrejurări În plus, voi pune să se sape, din cauza artileriei, un şanţ în semicerc la fiecare unghi al taberei; astfel, aş putea să lovesc din flanc inamicul care ar încerca să atace întăriturile Trebuie exersată mult armata în diversele sale munci din campament, să obişnuieşti ofiţerii să traseze cu promptitudine o tabără, şi soldaţii să recunoască într-o clipă diferitele lor cantonamente Acesta este un exerciţiu care nu presupune nici o greutate, cum o voi explica în curând Acum vreau să vă vorbesc despre gărzile taberei, căci fără acest obiect important toate lucrările noastre ar deveni inutile Battista: Înainte de a trece la acest subiect, te rog să-mi spui ce precauţii trebuie să luăm când vrem să ne instalăm tabăra în preajma inamicului Mi se pare că în acest caz nu putem, fără a fi în pericol, să facem toate preparativele ce tocmai le-ai recomandat Fabrizio: Niciodată un general nu va campa aproape de inamic, decât cu intenţia de a angaja o luptă, dacă acesta va dori să o accepte Cu o asemenea hotărâre nu riscă nici un pericol extraordinar, căci atunci el menţine întotdeauna pregătite pentru luptă primele două formaţii de luptă, în vreme ce a treia este însărcinată cu instalarea taberei Într-o situaţie asemănătoare, romanii acordau această grijă triarilor, în timp ce hastiarii şi servanţii rămâneau sub arme Triarii, fiind efectiv ultimii care luptau, aveau întotdeauna timp, atunci când inamicul se ivea, să lase munca, să ia armele şi să se instaleze la postul lor După exemplul romanilor, aţi încredinţa ridicarea taberei batalioanelor care sunt, ca şi triarii, în ultima linie a armatei voastre Dar să revenim la gărzile taberei Nu-mi amintesc ca anticii să fi plasat pe durata nopţii la ceva distanţă de tabără, gărzi avansate pe care le numim astăzi avangărzi Fără îndoială, ei credeau că acest mijloc expunea armata unor erori fatale, aceste gărzi putând deseori să se piardă, să fie extrase sau capturate de inamic, aşa că era prea periculos să se bazeze pe o astfel de garanţie Toată forţa gărzilor lor era deci în interiorul întăriturilor lor unde se făceau cu o grijă şi o ordine extraordinară, deoarece orice soldat, căruia i se întâmpla să lipsească de la ele, era pedepsit cu moartea Nu mă voi opri să vă explic diferitele lor reguli în această privinţă, ar însemna să vă plictisesc inutil; vă este mai uşor să vă instruiţi voi înşivă, dar din întâmplare problema nu vă preocupase prea mult până acum Dar iată, în puţine cuvinte, ceea ce vreau să stabilesc în armata mea În fiecare noapte, în zilele obişnuite, voi face să rămână sub arme o treime din armată şi, din această treime, un sfert va fi întotdeauna pregătit şi repartizat pe meterezele de apărare şi în principalele poziţii ale taberei, cu gărzile duble în fiecare colţ Unii vor rămâne ca santinele, iar ceilalţi vor patrula permanent de la un capăt la altul al taberei Vom respecta aceeaşi ordine şi pe timpul zilei, atunci când armata va fi aproape de inamic Nu vă voi vorbi despre parolă, despre necesitatea de a o reînnoi în fiecare zi, şi de toate celelalte dispoziţii ce trebuie date pentru garda taberei Toate acestea sunt cunoscute de toată lumea, dar este o precauţie foarte importantă care poate preveni multe pericole atunci când o îndeplinim cu exactitate, şi poate aduce mari rele atunci când o neglijăm Trebuie observaţi cu extremă atenţie cei care pe parcursul nopţii lipsesc din tabără sau îndrăznesc să pătrundă Este o preocupare care nu este dificilă, având în vedere ordinea pe care am convenit să o stabilim Căci, fiecare aşezare fiind ocupată de un număr determinat de oameni, vedem cu uşurinţă dacă se află mai mulţi sau mai puţini în ea Cei care sunt absenţi fără permisiune trebuie pedepsiţi ca dezertori, iar străinii trebuie interogaţi în privinţa situaţiei lor, a profesiunii lor şi a altor atribute ale lor Această supraveghere împiedică inamicul să vă înşele ofiţerii şi să vă hotărască destinele Fără această atenţie permanentă, Claudius Neron n-ar fi putut niciodată, în prezenţa lui Hanibal,să se îndepărteze de tabăra sa de la Lucania şi să revină după ce a fost până în Picenum, fără ca Hanibal să fi avut cea mai mică bănuială Dar nu este suficient că aceste reguli sunt utile prin ele însele, mai trebuie ca ele să fie executate cu mare exigenţă, căci, în nici o altă împrejurare nu avem mai mare nevoie de o extremă exactitate ca în armată Legile stabilite pentru apărarea unei armate trebuie deci să fie foarte riguroase şi executate fără milă Romanii pedepseau cu moartea pe oricine lipsea din gardă sau abandona postul care îi fusese atribuit pentru luptă, pe oricine lua în secret vreun bun din tabără, pe oricine se lăuda cu o forţă pe care nu o săvârşise, lupta fără ordinul generalului său sau, de teamă, îşi arunca armele în prezenţa inamicului Şi atunci când, din întâmplare, o cohortă sau o legiune întreagă se făcea vinovată de o asemenea greşeală, cum nu o puteau face să piară în întregime, ea trăgea la sorţi şi fiecare al zecelea soldat era ucis Pedeapsa era astfel aplicată, de o asemenea manieră că, dacă nu erau toţi nimiciţi, cel puţin toţi aveau să se teamă Cum pretutindeni unde pedepsele sunt foarte dure trebuie recompense mari, pentru ca oamenii să aibă un motiv egal pentru a se teme şi a spera, romanii stabiliseră un preţ pentru fiecare faptă de vitejie; de exemplu, pentru acela care, în timpul luptei, salva viaţa unui concetăţean, care sărea primul într-un oraş asediat sau în tabăra inamică, care rănea sau ucidea inamicul său îl arunca de pe cal Toate aceste acte de curaj erau recunoscute şi recompensate de către consuli şi lăudate în mod public de fiecare cetăţean Soldatul care obţinuse daruri militare pentru oricare dintre aceste fapte de bravură, în afară de gloria şi consideraţia de care se bucura între camarazii săi, le expunea, la întoarcerea în ţara sa, cu pompă şi ritual la vederea părinţilor şi prietenilor săi Trebuie deci să ne mirăm de puterea unui popor care pedepsea sau recompensa cu o asemenea exactitate pe cei care, prin faptele lor bune sau rele, meritaseră lauda sau blamarea Romanii instituiseră o pedeapsă deosebită pe care nu cred că trebuie să o trec sub tăcere Atunci când cel în cauză era vinovat faţă de tribun sau de consul, aceştia îl atingeau uşor cu o lovitură de baghetă şi atunci lui îi era permis să fugă, iar soldaţilor să îl ucidă; fiecare arunca în el cu pietre sau cu săgeţi sau îl atacau cu alte arme; astfel îi era greu să meargă foarte departe şi puţini scăpau Dar chiar şi aceia nu se puteau întoarce în ţara lor fără a fi copleşiţi de ruşine, iar moartea era pentru ei un supliciu mai puţin greu Această pedeapsă a romanilor este un obicei şi la elveţieni, soldaţii condamnaţi la moarte sunt ucişi de camarazii lor, în mod public Acest lucru este foarte înţelept şi foarte bine instituit Cel mai bun mijloc de a împiedica ca un om să apere un vinovat este acela de a-l însărcina personal cu pedepsirea vinovatului Căci interesul pe care acesta i-l inspiră şi dorinţa sancţionării sale îl nelinişteşte în mod diferit, atunci când pedepsirea acestuia este încredinţată în mâinile sale sau ale altuia Dacă vreţi deci ca poporul să nu devină complicele planurilor condamnabile ale unui cetăţean, faceţi ca poporul să fie judecătorul său Manlius Capitolinus poate fi citat în sprijinul acestei idei Acuzat de către Senat, a fost apărat de către popor până când poporul a devenit judecătorul său; din momentul în care poporul a fost arbitrul sorţii sale, acesta l-a condamnat la moarte Acest tip de pedeapsă este deci foarte potrivit pentru a preveni răzvrătirile şi pentru a menţine executarea justiţiei Cum teama de legi sau de oameni nu este o frână destul de puternică pentru soldaţi, anticii o îmbinau cu autoritatea zeilor Îi făceau deci pe soldaţi să jure, în timpul fiecărui ritual al ceremoniilor religioase, că vor rămâne fideli disciplinei militare Ei căutau prin orice mijloc posibil să le fortifice sentimentul religios, pentru ca orice soldat care şi-ar încălca datoria să se teamă nu numai de răzbunarea oamenilor, dar şi de furia zeilor Battista: Romanii admiteau prezenţa femeilor în armatele lor sau permiteau că soldatul să se amuze cu toate aceste distracţii care sunt autorizate astăzi? Fabrizio: Şi una şi alta erau la romani strict interzise şi această interdicţie nu era prea greu de menţinut Aveau atâtea exerciţii, fie publice ori private care ocupau soldatul în mod permanent, încât nu-i rămânea timp să viseze la distracţie sau la dragoste şi la toate celelalte amuzamente ale soldaţilor noştri inactivi şi nedisciplinaţi Battista: Aceasta este suficient Dar spune-mi care era modul lor de a ridica tabăra? Fabrizio: Trompeta generalului sună de trei ori La primul sunet ridică corturile şi se strâng bagajele, la al doilea se încarcă vitele de povară, la al treilea armată se pune în mişcare în ordinea pe care am explicat-o deja, furgoanele în spatele fiecărui corp de armată şi legiunile în centru Astfel veţi face să pornească o brigadă auxiliară, apoi furgoanele sale speciale şi un sfert din echipajele comune care s-ar fi aflat într-unul din cele patru spaţii pe care le-am atribuit furgoanelor în tabără Ar fi potrivit să destinaţi fiecărei brigăzi unul dintre aceste cartiere pentru ca în momentul ridicării taberei fiecare dintre cei care o ocupă să ştie ce brigadă trebuie să urmeze; şi fiecare brigadă, urmată de furgoanele sale proprii şi de un sfert din furgoanele comune, să meargă în ordinea pe care am explicat-o vorbind despre armată romană Battista: Romanii aveau alte reguli de aşezare a taberei decât cele despre care tocmai ne-ai vorbit? Fabrizio: Vă repet că romanii doreau să menţină permanent forma taberei lor, toate celelalte posibilităţi cedau în faţa acesteia Dar erau două aspecte pe care nu le pierdeau niciodată din vedere: căutau întotdeauna un loc sigur, şi încercau să nu rişte niciodată să fie împresuraţi de către inamic sau să li se întâmple să rămână fără apă sau alimente Pentru a evita maladiile, ei se îndepărtau de locurile mlăştinoase şi expuse epidemiilor Recunoşteau acest pericol observând atât calitatea terenului cât şi atitudinea locuitorilor; când îi vedeau cu o culoare nesănătoasă, asmatici sau atinşi de vreo boală, îşi duceau tabăra în altă parte Pentru a nu vă expune riscului de a fi împresuraţi, trebuie să examinaţi de ce parte şi în ce loc sunt prietenii sau duşmanii voştri şi să judecaţi de ce aveţi a vă teme Un general trebuie deci să cunoască perfect toate aşezările unei ţări, şi să aibă în preajma sa oamenii care să fie la fel de instruiţi Evitaţi maladiile şi foametea supunând armata unui regim regulat Dacă vreţi să menţineţi sănătatea soldaţilor voştri, îi veţi forţa să se culce întotdeauna sub cort, veţi alege pentru a campa, locuri care le oferă umbră şi le furnizează lemne pentru prepararea mâncării lor Nu îi veţi lăsa să meargă când este căldură mare, veţi avea grijă ca pe timp de vară să campaţi înainte de zorii zilei Pe timp de iarnă, să nu se pună în mişcare când sunt gheţuri şi zăpezi decât atunci când vor avea mijloacele de a face foc pentru a se încălzi, să fie întotdeauna bine îmbrăcaţi şi să nu bea niciodată din ape contaminate Să aveţi întotdeauna în apropierea voastră medici pentru a-i îngriji pe cei care se îmbolnăvesc, căci nu este nimic de sperat de la un general care are de luptat şi cu maladiile şi cu inamicul Dar cea mai bună metodă de a întreţine sănătatea soldaţilor, sunt exerciţiile; de asemenea, şi anticii îşi exersau armatele în fiecare zi Observaţi deci care este răsplata acestor exerciţii, în tabără ele vă redau sănătatea, şi în luptă victoria Pentru a preveni foametea, nu este suficient să împiedici inamicul să vă lipsească de animale, mai trebuie să faceţi provizii abundente în tabără şi să împiedicaţi risipa Să aveţi deci întotdeauna în urma armatei voastre alimente pentru o lună, să fie obligaţi aliaţii voştri să vă aducă în fiecare zi alimente, instalaţi depozite într-unul din locurile voastre fortificate şi distribuiţi proviziile voastre cu o asemenea economie, încât fiecare soldat să nu aibă decât o parte rezonabilă din acestea Această parte a administraţiei militare trebuie să fie obiectul întregii voastre atenţii căci, cu timpul, în război, le putem învinge pe toate, dar foamea singură cu timpul, ne poate înfrânge pe noi Niciodată un inamic care vă poate învinge prin foamete nu va încerca să vă învingă prin sabie; dacă atunci, victoria să nu este atât de onorabilă, ea este mai sigură şi asigurată Este un pericol inevitabil pentru orice armată care nu este ghidată de spiritul de dreptate şi care-şi consumă merindele fără măsură şi după bunul său plac Furtul împiedică sosirea proviziilor lor, iar risipa le face să fie inutile Anticii doreau ca fiecare soldat să consume deodată şi în acelaşi timp întreaga porţie care îi era atribuită, deoarece armata nu mânca decât atunci când generalul îşi lua masa Ştim destule despre ce se întâmplă în această privinţă în armatele moderne, departe de a oferi precum anticii exemple de modestie şi sobrietate, ele sunt dimpotrivă şcoli de desfrâu şi de beţie Battista: Când ai început să ne vorbeşti de campament, ne-ai spus că voiai să nu operezi ca până acum, cu două brigăzi, ci cu patru, pentru a ne învăţa să instalăm tabăra pentru o armată completă În această privinţă am a-ţi pune două întrebări: cum aş putea trata tabăra mea pentru nişte trupe mai mult sau mai puţin numeroase? În fine, la ce număr crezi că trebuie să ajungă o armată pentru a lupta cu orice fel de inamic? Fabrizio: Vă răspund la prima întrebare Dacă armata este mai mult sau mai puţin puternică de patru sau şase mii de oameni, adăugăm sau scădem proporţional din rândurile localnicilor, şi această proporţie crescătoare sau descrescătoare poate merge astfel la infinit Cu toate acestea, atunci când romanii îşi reuneau cele două armate consulare ale lor, ei formau două tabere care se uneau spate în spate Cât despre a doua întrebare, vă subliniez faptul că armata romană compusă în vremuri obişnuite din aproximativ douăzeci şi patru de mii de oameni, numărul său nu era niciodată ridicat, în vremea celor mai mari pericole pentru republică, peste cincizeci de mii de oameni Romanii au trimis o armată de acest tip în întâmpinarea a două sute de mii de gali care au atacat Italia după primul război punic; şi lui Hanibal nu i-au dat forţe mai numeroase Trebuie remarcat faptul că romanii şi grecii nu au dus război decât cu armate puţin considerabile, dar care aveau de partea lor arta şi disciplina; popoarele din Orient şi din Occident dimpotrivă, au dus război cu armate numeroase Mobilul occidentalilor era impetuozitatea lor naturală, cel al orientalilor, profunda lor supunere faţă de monarhul lor Aceste două mobiluri nu existau sub nici o formă nici în Grecia, nici în Italia, a trebuit să se recurgă la disciplină, a cărei putere este în asemenea măsură invincibilă, încât datorită ei un număr mic a putut înfrânge furia şi înverşunarea unei imense mulţimi Cum dorim să-i imităm pe greci şi pe romani, armata noastră nu va avea peste cincizeci de mii de oameni, dacă nici măcar nu este avantajos de a mări acest număr, deoarece mulţimea nu aduce decât confuzie şi distruge toate avantajele disciplinei şi exerciţiilor; şi Pyrrhus avea obiceiul de a spune că, având cincisprezece mii de oameni se angaja să cucerească lumea Dar să trecem la o altă întrebare Am făcut ca armata noastră să câştige o bătălie şi am vorbit despre diversele accidente care pot surveni în timpul luptei; în continuare, am pus-o în mişcare şi am prevăzut toate pericolele pe care ea le poate întâlni în drumul său; în fine, am instalat-o într-o tabără unde ne vom odihni puţin după atâtea osteneli şi vom vorbi despre mijloacele necesare pentru a termina războiul: într-adevăr, acolo este momentul şi locul pentru astfel de discuţii, dacă avem a ne teme de oraşe suspecte sau inamici şi suntem în situaţia de a ne asigura faţă de unele şi de a-i ataca pe ceilalţi Trebuie să vă vorbesc despre aceste diverse lucruri şi să depăşim toate aceste dificultăţi cu aceeaşi glorie cu care am luptat până acum Ne vom ocupa deci de situaţii particulare Dacă mai multe popoare decid operaţiuni funeste lor înşile şi utile pentru voi, ca aceea de a ucide o parte din concetăţenii lor sau de a dărâma fortificaţiile oraşelor lor, trebuie să-i înşelaţi în aşa fel asupra proiectelor voastre, încât niciunul dintre ei să nu se gândească că sunteţi interesaţi de el şi că, neglijând să se apere unii şi alţii, în mod succesiv ei vor fi cu toţii zdrobiţi, sau trebuie să le impuneţi tuturor în aceeaşi zi condiţiile voastre Fiecare crezându-se singurul atacat nu se va gândi decât să se supună şi nu să reziste şi cu toţii vor fi astfel supuşi fără a rezulta din aceasta vreo tulburare Dacă suspectaţi fidelitatea vreunui popor şi doriţi să vă asiguraţi atacându-l pe neaşteptate, cel mai sigur mijloc de a vă apăra destinele este de a comunica acestui popor un alt plan pentru care cereţi ajutorul său şi de a părea că vă ocupaţi de cu totul alt lucru decât acela care îl priveşte; atunci, negândindu-se că doriţi să-l atacaţi, el nu se va apăra şi veţi putea fără efort să vă duceţi la bun sfârşit planurile Când bănuiţi că în armată voastră există un trădător care avertizează inamicul asupra planurilor voastre, trebuie să profitaţi de pe urma perfidiei sale, să-i dezvăluiţi un plan la care sunteţi departe de a vă gândi şi să i-l ascundeţi pe cel la care meditaţi; simulaţi temeri asupra unui oarecare proiect care nu vă provoacă nici o nelinişte şi disimulaţi adevăratele voastre temeri, prin aceasta inamicul, crezând că v-a înţeles gândurile, se va deda unei acţiuni dinainte prevăzută şi va cădea astfel în cursa pe care i-o veţi întinde Dacă doriţi, precum a făcut Claudius Neron, să vă diminuaţi armata pentru a da ajutor unui aliat fără ca inamicul să realizeze aceasta, să menţineţi aceleaşi rânduri şi aceleaşi drapele, în sfârşit, să nu schimbaţi cu nimic numărul gărzilor şi al salvelor Dacă doriţi dimpotrivă, să ascundeţi inamicului că aţi primit noi trupe, vă veţi feri să măriţi întinderea taberei voastre Observăm că, pentru aceste diverse stratageme, obiceiul secretului este de cea mai mare importanţă Astfel Metellus, ducând război în Spania, a răspuns unei persoane care îl întreba ce va face a doua zi: „Dacă cămaşa mea ar şti despre aceasta, aş arde-o pe loc ” Un om din armata lui Crassus l-a întrebat când va trezi tabăra „Credeţi deci că sunteţi singurul, îi spuse, care nu veţi auzi trompetă?” Pentru a pătrunde secretele inamicului şi a cunoaşte dispozitivul său, câţiva generali i-au trimis ambasadori însoţiţi de ofiţeri abili, deghizaţi în valeţi, care folosind această ocazie pentru a examina armata sa, de a putea vedea partea forte şi cea slabă, au oferit mijloacele pentru a-l învinge; alţii au exilat unul dintre confidenţii lor care, refugiindu-se la inamic, a putut descoperi şi transmite toate planurile sale; prizonierii de asemenea, servesc la a face cunoscute planurile inamicului Marius în războiul împotriva cimbrilor, dorind să se asigure de fidelitatea galilor cisalpini, aliaţi ai poporului roman, le-a trimis scrisori unele sigilate şi altele deschise; în acestea din urmă le recomanda să nu le deschidă pe celelalte decât într-o perioadă determinată, dar, cerându-le pe acestea înainte de această perioadă, a văzut că ele fuseseră desigilate şi că nu putea conta pe ei Alţi generali, în loc de a merge înaintea inamicului care venea să îi atace, au dus războiul în ţara lor, pentru a-l forţa să se liniştească, pentru a înceta distrugerile Această metodă a reuşit deseori Prin aceasta, soldatul se obişnuieşte cu victoria, dobândeşte încredere şi pradă, în vreme ce inamicul, imaginându-şi că soarta îi este împotrivă, începe să-şi piardă curajul Această diversiune este foarte utilă, dar ea nu poate avea lor decât atunci când ţara voastră este mai puternică decât cea pe care o atacaţi, altfel ea vă va pierde Deseori pentru un general asediat în tabăra sa, salvarea s-a datorat hotărârii pe care a luat-o de a începe negocieri şi de a asigura un armistiţiu de câteva zile, atunci supravegherea de către adversarul său s-a domolit şi profitând de această neglijenţă, a putut astfel să-şi salveze armata Prin această metodă, Silo s-a salvat de două ori foarte bine şi Hasdrubal s-a sustras în Spania, planurilor lui Claudius Neron care îl asediase Într-o situaţie asemănătoare puteţi face şi o mişcare care să ţină inamicul în suspans, fie atacându-l cu o parte din forţele voastre, astfel încât, atrăgându-i atenţia pe această parte, să aveţi timpul necesar pentru a vă salva armata, fie făcând să apară un eveniment neprevăzut a cărui noutate să-l ţină în incertitudine şi încurcătură Este hotărârea pe care a luat-o Hanibal care, fiind însărcinat de Fabius, a legat fascine la coarnele mai multor turme de vaci, acest spectacol neaşteptat i-a atras lui Fabius întreaga atenţie şi nu se gândi să-i închidă toate trecerile lui Hanibal Un general trebuie, mai presus de toate, să caute să divizeze forţele pe care trebuie să le combată, fie făcându-i să pară suspecţi generalului inamic pe acei oameni în care se încrede mai mult, fie dându-i un motiv oarecare să-şi despartă trupele şi astfel să-şi slăbească armata În primul caz va menaja interesele unor prieteni ai adversarului său, va face să le fie respectate pe durata războiului, posesiunile şi le va trimite înapoi fără a cere răscumpărare copiii şi prietenii lor prizonieri Hanibal punând să se ardă toate câmpiile din jurul Romei nu a căutat decât posesiunile lui Fabius Coriolan Ajuns cu armata sa la porţile Romei, a respectat bunurile nobililor şi a pus să se ardă şi să se jefuiască bunurile poporului Metelus, în războiul său împotriva lui Iugurta, îi îndemna pe toţi ambasadorii pe care acesta îi trimitea să-şi predea stăpânul în mâinile sale şi în scrisorile pe care le scria acestora nu le vorbea decât despre acest plan Prin această metodă, toţi consilierii lui Iugurta i-au devenit suspecţi prinţului şi acesta i-a făcut pe toţi succesiv, să piară Hanibal refugiindu-se la antiohi, ambasadorii romani au avut cu el discuţii atât de apropiate în aparenţă, astfel încât Antiohos a fost îngrijorat şi Hanibal nu a mai avut deloc parte de încrederea sa Cea mai bună metodă de a diviza forţele inamicului este de a-i ataca ţara; va fi forţat să meargă să o apere şi să abandoneze astfel scena războiului Este hotărârea pe care a luat-o Fabius, care avea a susţine forţele reunite ale galilor, etruscilor, ombrienilor şi samniţilor Titus Dimius, aflându-se în prezenţa unui inamic superior în forţe, aştepta o legiune căreia acesta din urmă dorea să-i închidă trecerea; Dimius, pentru a împiedica acest plan, a răspândit zvonul în toată armata sa că a doua zi se va angaja în luptă şi a făcut în aşa fel, încât unii dintre prizonierii săi să aibă ocazia să scape Răspândind aceştia vestea în tabăra lor, inamicul, pentru a nu-şi diminua forţele, a renunţat la acel plan de a ataca legiunea care a sosit fără piedică în tabăra lui Dimius Aici era vorba, nu de a slăbi forţele adversarului său, ci de a le multiplica pe ale sale Mai mulţi generali au lăsat intenţionat inamicul să pătrundă în ţara lor şi să pună stăpânire pe câteva locuri consolidate, pentru ca, fiind obligat să pună garnizoane în aceste oraşe şi de a-i slăbi astfel forţele, să-l poată ataca şi învinge mai uşor Alţi generali, gândindu-se să ocupe o provincie, au ştiut să înşele cum că se gândeau la alta şi năpustindu-se subit asupra aceleia unde erau aşteptaţi cel mai puţin, au cucerit-o înainte de a fi pregătiţi să o salveze, deoarece inamicul, neştiind dacă nu aveţi cumva în intenţia de a reveni asupra locului pe care l-aţi ameninţat prima dată se vede obligat, neputând să-l abandoneze de tot pe acesta şi să-l salveze pe celălalt şi astfel nu poate să apere bine niciunul, nici altul Un punct foarte important pentru un general este acela de a şti să înăbuşe abil o tulburare sau o răzvrătire care s-ar declanşa printre trupele sale În acest scop, trebuie pedepsiţi şefii vinovaţilor, dar cu o asemenea promptitudine, încât suferinţa să cadă asupra capetelor lor înainte ca aceştia să aibă timp să se mai îndoiască Dacă sunt departe de voi, veţi convoca la voi nu numai vinovaţii, ci întreg corpul, pentru ca, neavând motiv să creadă că intenţia este de a-i pedepsi să nu caute să scape şi să vină, dimpotrivă, ei înşişi să se prezinte la pedeapsă Dacă greşeala a fost săvârşita sub ochii voştri, trebuie să vă înconjuraţi cu cei care sunt inocenţi şi, cu ajutorul lor, să-i pedepsiţi pe cei vinovaţi Dacă un sentiment de discordie a crescut între trupele voastre, trimiteţi-le la primejdie, frica comună îi va ţine reuniţi În plus, veritabila legătură a unei armate este consideraţia de care se bucură generalul, care nu se datorează niciodată decât aptitudinilor sale şi care ar spera degeaba ca venind prin naştere sau datorită autorităţii sale Prima datorie a unui general este de a asigura deopotrivă solda şi sancţiunile armatei sale, deoarece, fără soldă, degeaba ar vrea să pedepsească Într-adevăr, cum să împiedici un soldat să fure atunci când nu este plătit şi nu are decât acest mijloc de existenţă? Dar, având grijă ca solda să nu lipsească niciodată armatei, nemenţinând severitatea pedepselor, soldatul devine insolent şi pierde orice respect pentru generalul său; acesta nu are altă modalitate de menţinere a autorităţii sale şi de aici se nasc uri şi răzvrătiri care reprezintă ruinarea unei armate Generalii antici aveau de învins o greutate care nu mai există pentru generalii moderni; aceea de a interpreta prezicerile sinistre Dacă o săgeată cădea asupra armatei, dacă avea loc o eclipsă de lună sau de soare sau un cutremur de pământ, dacă generalul cădea atunci când urca său cobora de pe cal, toate aceste accidente erau interpretate în mod defavorabil de către soldaţi şi din toate acestea resimţeau atâta groază încât, dacă în acel moment ar fi fost conduşi în luptă, trebuia să ne aşteptăm la o înfrângere Generalii trebuiau atunci să explice aceste accidente drept cauze naturale sau să le interpreteze în beneficiul lor Cezar, căzând în momentul în care debarca în Africa, a strigat: Africa, te am la mână! Alţii au ajuns să explice soldaţilor lor cauzele eclipselor de lună sau ale cutremurelor de pământ Situaţii asemănătoare nu se mai întâlnesc în zilele noastre, fie pentru că soldaţii sunt mai puţin superstiţioşi, fie pentru că religia noastră înlătură din sufletul nostru astfel de temeri; dar, dacă ar surveni, întâmplător vreun eveniment de această natură, trebuie atunci să se conducă după raţionamentul generalilor antici Dacă inamicul de disperare, din cauza foamei sau o altă necesitate asemănătoare sau un orbit de furie, vine asupra voastră să lupte, rămâneţi în tabăra voastră şi întârziaţi lupta cât puteţi de mult; este hotărârea pe care au luat-o lacedemonienii împotriva mesenienilor şi Cezar împotriva lui Afranius şi Petreius Consulul Fulvius, ducând război împotriva cimbrilor şi angajând, mai multe zile, ciocniri de trupe, a observat că întotdeauna inamicul ieşea din tabăra să pentru a-l urmări; în consecinţă, a întins o cursă în spatele taberei cimbrilor A ordonat atacul cavaleriei sale care a fost încă o dată urmărită de inamic şi atunci cei care formau capcana s-au năpustit asupra taberei inamicului şi au supus-o jafului Două armate aflate faţă în faţă, unul dintre generali a trimis deseori armata să-şi distrugă propria ţară, dându-le unora dintre trupele sale steaguri asemănătoare celor ale inamicului; acesta, înşelat de aparenţe, a venit să-şi ajute trupele şi să împartă prada; şi astfel, instalându-se dezordinea în rândurile acestora, a fost uşor de învins: este o stratagemă care a reuşit deseori, şi mai ales lui Alexandru, rege al Epirului, în războiul împotriva ilirilor şi a lui Lepten de Siracuza împotriva cartaginezilor Alţi generali, afişând o falsă frică, şi-au abandonat tabăra plină de bunătăţi şi vinuri, lăsându-i astfel inamicului posibilitatea de a bea şi de a mânca fără măsură; şi atunci când acesta s-a hrănit exagerat, s-au năpustit asupra lui şi au săvârşit un mare măcel Tamiris l-a atacat în acest fel pe Cirus şi Grahus a atacat popoarele Spaniei În sfârşit, unii dintre ei şi-au otrăvit alimentele pentru a fi mai siguri de victorie V-am arătat deja că eu nu am remarcat ca anticii să fi ţinut pe timpul nopţii, în afara taberei, gărzi pentru observaţie; cred că motivul lor era acela de a preveni toate pericolele care ar putea decurge din aceasta Într-adevăr, deseori, chiar în timpul zilei, gărzi dispuse înainte pentru a supraveghea inamicul au cauzat ruinarea unei armate, deoarece, dacă întâmplător au căzut în mâinile inamicului, i-a obligat să facă semnalul convenit pentru a chema trupele lor care, imediat ajunse acolo, au fost prinse şi masacrate Deseori este important să induci în eroare inamicul schimbându-vă obiceiurile, deoarece atunci va pierde conformându-se acelora pe care le adoptaţi Astfel, un general care avea obiceiul să anunţe sosirea inamicului, noaptea prin focuri şi ziua prin fum, a făcut neîncetat mult foc şi fum, pe care le-a oprit la sosirea inamicului; acesta înaintând fără să observe semnalul prezenţei sale, a crezut că nu a fost descoperit şi, cu această credinţă, înaintând fără nici o precauţie, a fost derutat cu uşurinţă Memnou din Rodos, vrând să abandoneze inamicului un loc fortificat, i-a trimis un fals dezertor care l-a asigurat că armata lui Memnou s-a revoltat şi în mare parte se împrăştia în dezordine; iar acesta, pentru a confirma această informaţie, provoacă intenţionat câteva tulburări în tabăra proprie, iar inamicul înainta încrezător pentru a-l ataca şi a fost complet distrus Nu trebuie niciodată să-ţi împingi inamicul la disperare, este o regulă pe care o practica Cezar în fiecare bătălie împotriva vechilor germani: dându-şi seama că necesitatea de a învinge le dădea noi forţe, le deschidea o trecere şi prefera să se ostenească să-i urmărească decât să-i învingă riscând pe câmpul de luptă Luculus, remarcând că unii dintre cavalerii macedoneni treceau de partea inamicului, deodată a strigat atacul, şi a ordonat în plus alinatei să-i urmeze; inamicul a crezut atunci că Luculus voia să se angajeze în luptă şi s-a năpustit cu o asemenea impetuozitate asupra cavalerilor macedoneni, încât aceştia au fost obligaţi să se apere şi, în loc de a dezerta, au luptat în forţă Mai este foarte important să vă asiguraţi, înainte sau după victorie, de oraşul a cărui fidelitate este suspectă În această privinţă, putem imita unele dintre exemplele următoare Pompei, neavând încredere în fidelitatea locuitorilor din Catania, i-a rugat să primească în casele lor câţiva bolnavi din armata sa şi le-a trimis, deghizaţi, pe unii dintre soldaţii săi cei mai tenace care au ocupat oraşul Publius Valerius, având bănuieli asemănătoare în privinţa locuitorilor din Epidaur, i-a chemat la o ceremonie religioasă care avea loc într-un templu din afara zidurilor oraşului şi atunci când tot poporul a ieşit, nu a mai lăsat să intre decât pe aceia de care nu aveau de ce să se teamă Alexandru cel Mare, pregătindu-se să plece în Asia, vrând să se asigure de Tracia, i-a luat cu el pe toţi principii ţării, cărora le-a oferit funcţii în armata sa şi i-a înlocuit cu oameni fără importanţă mare Astfel, el le-a menţinut fidelitatea în slujba faţă de el, oferindu-le un tratament considerabil şi şi-a menţinut poporul supus, îndepărtându-i de el pe toţi cei care ar fi putut să-l îndemne la revoltă În plus, cel mai bun mijloc de a câştiga încrederea popoarelor este acela de a le oferi exemple de justiţie şi de moderaţie Astfel Scipion, aflându-se în Spania, a redat tatălui şi soţului său o tânără fată extrem de frumoasă şi a reuşit prin aceasta, mai mult decât cu ajutorul armelor, să cucerească inimile spaniolilor Cezar, plătind pădurea pe care o tăiase în Galia pentru a face o palisadă de jur împrejurul armatei sale, a dobândit reputaţia unui justiţiar care i-a uşurat cucerirea ţării Mi se pare că nu mai am nimic de adăugat diverselor consideraţii pe care tocmai le-am expus şi că am epuizat tot ce este de spus asupra diferitelor circumstanţe în care se poate găsi o armată Îmi rămâne să vă vorbesc despre maniera în care atacaţi şi apăraţi locurile fortificate; dacă nu vă plictisesc prea tare, aş dezvolta cu plăcere această ultimă parte a artei războiului Battista: Bunătatea ta este aşa de mare, încât ne îndeplineşti tuturor dorinţele fără a ne lăsa teama de a fi indiscreţi, deoarece ne oferi generos ceea ce nu am îndrăznit să-ţi cerem Trebuie să-ţi spun doar că nu poţi să faci o plăcere şi un serviciu mai mare decât acela de a continua această discuţie Dar, înainte de a trece la o altă problemă, te rog să-mi lămureşti o îndoială Mai bine continuăm războiul pe timpul iernii, cum se procedează astăzi, sau purtăm război numai pe timpul verii, adăpostindu-ne, după exemplul anticilor, în tabere de iarnă Fabrizio: Fără observaţia voastră înţeleaptă, uitam o consideraţie importantă care merită să fie examinată Vă spun că anticii făceau totul cu mai multă înţelepciune şi mai bine decât noi; şi dacă uneori rătăcim în celelalte sfere ale vieţii, în domeniul războiului rătăcim întotdeauna complet Nimic mai periculos şi mai prudent decât a duce război pe timpul iernii şi mult mai periculos pentru agresor decât pe cel care aşteaptă atacul Iată din ce cauză Totala preocupare pe care o oferim disciplinei militare are drept scop ordonarea unei armate pentru a se război cu inamicul Acesta este principalul obiectiv al unui general, deoarece de rezultatul unei lupte depinde succesul războiului Cel care ştie deci, cel mai bine să ordoneze armata sa şi să o menţină cea mai disciplinată are cele mai multe avantaje în ziua luptei şi cele mai mari speranţe de a învinge; pe de o parte, nu există mai mare obstacol în faţa succesului ca terenurile denivelate sau vremea ploioasă sau îngheţul, deoarece terenurile denivelate nu vă permit să vă desfăşuraţi rândurile după regulile tacticii militare şi pentru că nu puteţi pe vreme rece şi umedă să vă reuniţi trupele şi să vă confruntaţi în masă cu inamicul; pentru că sunteţi obligaţi, dimpotrivă, să vă aşezaţi în dezordine, la mari distanţe şi să vă ghidaţi după oraşele, castele şi după fermele unde cantonaţi, face inutil efortul pe care l-aţi depus în exersarea armatei voastre Nu fiţi surprinşi, de altfel, că, în prezent, ducem război pe timpul iernii; cum nu există nici o disciplină în armatele noastre, nu se cunoaşte pericolul de a nu ţine reunite toate corpurile armatei şi nu ne îngrijorăm atunci când sunt neglijate exerciţiile şi o disciplină despre care nu avem nici o singură idee Ar trebui totuşi să ne gândim la ce riscuri ne expunem purtând război pe timpul iernii şi să ne amintim că în anul 1503, numai iarna şi nu spaniolii a fost cea care i-a nimicit pe francezi, pe Garigliano Şi într-un război de acest fel, precum v-am spus, agresorul are cele mai multe dezavantaje şi îndură cele mai multe neajunsuri din cauza vremii atunci când a purtat războiul în ţara inamică Dacă vrea să ţină trupele reunite, trebuie să suporte toate rigorile frigului şi ale ploilor excesive; sau, dacă se teme de aceste inconveniente, va fi forţat să despartă diferitele corpuri ale armatei sale Dar, cum acela care-l aşteaptă poate să-şi aleagă în voie poziţia, poate să reunească alte trupe odihnite într-o clipă şi să se năpustească pe neaşteptate asupra unui corp izolat, nu va avea nici un mijloc de rezistenţă unui astfel de atac Asemănătoare a fost cauza înfrângerii francezilor, şi asemănătoare va fi soarta tuturor celor care vor ataca pe timpul iernii un inamic care nu va duce lipsă de abilitate Deci cel care nu vrea să tragă foloase de pe urma forţelor, a disciplinei, a manevrelor şi a curajului unei armate să ducă război pe timpul iernii Dimpotrivă, cum romanii voiau ca toate aceste avantaje pentru care depuneau atâtea eforturi pentru a le dobândi, să nu le fie cu totul inutile, ei evitau războiul pe timp de iarnă, ca şi războiul pe munţi sau orice alt război care nu le-ar fi permis să-şi expună aptitudinile militare şi întreaga lor valoare Nu mai am nimic de adăugat în legătură cu aceasta şi vă voi povesti despre atacul şi apărarea locurilor fortificate, a posturilor militare, şi vă voi dezvolta sistemul meu de fortificare CARTEA a VII-a Fabrizio: Ştiţi că oraşele şi fortăreţele datorează forţa lor naturii şi artei Ele datorează forţa lor naturii când sunt înconjurate de un fluviu sau o mlaştină, precum Ferrara şi Montana sau când sunt construite pe o stâncă sau un munte foarte abrupt, precum Monaco şi San Leo Deoarece oraşele construite pe munţii uşor accesibile sunt cele mai lipsite de rezistenţă, din cauza minelor şi a artileriei De asemenea în prezent cel mai des preferăm să construim aşezările fortificate pe câmpii şi să ne încredem în resursele artei Prima preocupare a unui genist este aceea de a construi zidurile după o linie frântă, adică multiplicând unghiurile proeminente şi unghiurile interioare Datorită acestui mijloc, îndepărtăm inamicul care poate fi atacat prin flanc, ca şi în faţă Dacă zidurile sunt prea ridicate, sunt mai mult expuse focurilor de artilerie; dacă sunt prea joase, sunt mai uşor escaladate Dacă săpaţi tranşee în faţa zidurilor pentru a face escaladarea mai dificilă, inamicul va încerca să le acopere, lucru care necesită puţin timp cu o armată mare şi va pune curând stăpânire pe zidurile voastre Cred deci că, pentru a preveni aceste două inconveniente, trebuie, dacă nu mă înşel, să construiţi ziduri de o anumită înălţime şi să săpaţi tranşee în spatele acestor ziduri, şi nu în afară; iată, acesta îmi pare cel mai bun sistem de fortificare, deoarece vă asigură totodată faţă de artilerie şi de escaladare şi îi suprimă inamicului mijloacele de acoperire a tranşeelor Deci veţi ridica zidurile la o înălţime convenabilă, nedându-le mai puţin de trei coţi grosime, ca să nu fie uşor de dărâmat; veţi fixa turnuri îndepărtate unele de altele la câte două sute de coţi Frontul trebuie să aibă cel puţin treizeci de coţi lăţime şi doisprezece adâncime Veţi arunca tot pământul de partea oraşului, susţinându-l cu ajutorul unui zid care se va ridica de la buza fortului deasupra acestei halde până la înălţimea unui om, ceea ce va mări cu atât mai mult adâncimea şanţului La buza şanţului veţi construi forturi, îndepărtate unul de altul la câte două sute de coţi, şi le veţi înţesa cu artilerie pentru a opri pe oricine ar încerca să coboare în ele Veţi plasa această artilerie în spatele valului şanţului, deoarece primul zid din faţă fiind destul de înalt, nu permite decât manevrarea armelor de calibru mic Dacă inamicul vrea să încerce să-l escaladeze, înălţimea acestui prim zid constituie pentru el un obstacol dificil de trecut; dar dacă întâi îşi foloseşte artileria, cum rezultatul manevrelor este întotdeauna acela de a face să cadă zidul din partea atacului, ruinele, negăsind goluri care să le primească, nu fac decât să mărească adâncimea prăpastiei care este făcută în spate; şi atunci, îi este foarte dificil inamicului să înainteze, fiind oprit de aceste ruine, de şanţ şi de artilerie, care îl bate în siguranţă, din spatele valului şanţului Nu are altă soluţie de adoptat decât să o acopere; dar, câte greutăţi presupune aceasta! Înainte de toate, am cerut să fie lată şi adâncă; zidul fiind construit, cum am spus, în unghiuri proeminente şi interioare, nu permite cu uşurinţă apropierea; în sfârşit, nu putem decât cu mare greutate să ne căţărăm pe aceste ruine Susţin deci că, astfel realizate, fortificaţiile fac un oraş aproape inexpugnabil Battista: Dacă, în afară de şanţul care este în spatele zidului, am săpa încă unul, în afară, oraşul n-ar fi mai puternic? Fabrizio: Fără îndoială Dar nu mă gândesc decât în ipoteza în care nu vrem să facem decât un şanţ şi atunci spun că este mai avantajos să o săpăm în interiorul oraşului şi nu în afară Battista: Preferi şanţurile pline cu apă sau cele fără apă? Fabrizio: Opiniile sunt împărţite în această privinţă Şanţurile pline cu apă vă protejează de mină, însă celelalte sunt mai dificil de acoperit Pentru mine, după cele discutate, le voi lăsa fără apă; sunt mai sigure Deseori am văzut şanţurile îngheţate pe timpul iernii, şi uşurând cucerirea unui oraş: este ceea ce s-a întâmplat la Mirandola, când a fost asediată de papa Iulius În plus, aş pune să se sape şanţuri de o asemenea adâncime, încât inamicul care ar vrea să înainteze mai mult, cu siguranţă ar fi oprit de către apă Zidurile şi şanţurile fortăreţelor mele ar fi construite după acelaşi sistem şi ar oferi aceleaşi obstacole atacatorilor Şi aici, trebuie să dau un sfat: 1 acelora care sunt însărcinaţi cu apărarea unui oraş, să nu ridice niciodată bastioane detaşate de ziduri; 2 acelora care construiesc o fortăreaţă, să nu aşeze în incinta ei fortificaţii care servesc drept loc de retragere trupelor care au fost respinse de pe primele întărituri Iată raţiunea primului meu sfat: trebuie întotdeauna să se evite debutarea cu un succes nenorocos, deoarece atunci veţi inspira neîncredere în privinţa tuturor celorlalte dispoziţii şi îi veţi face să se teamă pe toţi cei care vi s-au alăturat Nu vă veţi putea feri de această nenorocire făcând bastioane în afara zidurilor Cum ele vor fi expuse constant furiei artileriei şi în prezent astfel de fortificaţii nu se pot apăra mult timp, veţi sfârşi prin a le pierde şi astfel vă veţi asigura pieirea Atunci când genovezii s-au revoltat împotriva regelui Franţei, Ludovic al XII-lea, au construit câteva bastioane pe colinele care îi înconjurau şi cucerirea acestor bastioane, care au fost câştigate în câteva zile, a dus la pierderea oraşului însuşi Cât despre a doua mea propunere, susţin că nu există pericol mai mare pentru o fortăreaţă ca acela de a avea fortificaţii de rezervă unde trupele să se poată retrage în caz de eşec; deoarece, atunci când soldatul ştie că are retragerea asigurată când va abandona prima poziţie, efectiv o abandonează şi provoacă astfel distrugerea întregii fortăreţe Un astfel de exemplu foarte recent avem în cucerirea fortăreţei Forli, apărată de contesa Ecaterina împotriva lui Cezar Borgia, fiul papei Alexandru al II-lea, care venise să o atace cu armata regelui Franţei Această fortăreaţă era plină de fortificaţii unde se putea găsi în mod succesiv un loc de retragere În primul rând, citadela era despărţită de fortăreaţă printr-un şanţ care se trecea pe un pod mobil Borgia, înfrângând unul din aceste cartiere cu artileria sa, a distrus o parte din zidul pe care M De Casal, comandant de Forli, nu se gândise deloc să îl apere A crezut că poate abandona această spărtură ca să se retragă în celelalte cartiere Dar Borgia, odată stăpân pe o parte din fortăreaţă, a devenit curând stăpânul întregii fortăreţe, pentru că a pus stăpânire pe podurile care despărţeau diferitele cartiere Astfel a fost cucerit acest loc care se crezuse până atunci inexpugnabil şi a cărui pieire a fost cauzată de cele două greşeli principale ale genistului care l-a construit 1 Multiplicase prea mult fortificaţiile; 2 Nu lăsase fiecare cartier să controleze propriile sale poduri Aceste defecte de construcţie şi slaba abilitate a comandantului au făcut astfel inutilă mărinimia contesei care a avut curajul de a rezista unei armate pe care nici regele de Napoli, nici ducele de Milano nu au îndrăznit să o atace Dar, chiar dacă eforturile sale nu au avut rezultatul pe care avea dreptul să-l aştepte, nu a obţinut mai puţin din toată gloria pe care o merita curajul său; lucru care a fost atestat în ultimul timp, prin marele număr de versuri compuse spre lauda sa Deci, dacă aş avea de construit o fortăreaţă, aş înconjura-o de ziduri solide şi de trasee adânci, după regulile pe care le-am fixat deja şi, în interior, nu aş ridica alte construcţii decât mici case modeste şi puţin ridicate, astfel dispuse încât, din centrul locului, să putem descoperi toate părţile fortificaţiilor Astfel, comandantul ar vedea cu uşurinţă în ce punct trebuie să trimită întăriri, iar fiecare ar simţi că salvarea fortăreţei depinde de apărarea şanţului şi a întăriturii Dacă m-aş hotărî să construiesc fortificaţii în interior, aş dispune podurile mobile în aşa fel, încât fiecare cartier să fie stăpân pe ale sale şi aş avea grijă, în acest scop, ca podul să cadă pe piloni ridicaţi în mijlocul şanţului Battista: Ai spus că locurile mici nu se pot apăra deloc în prezent; mi se pare, dimpotrivă, că am auzit spunându-se că fortificaţiile cu cât sunt mai strânse, cu atât oferă mai multă rezistenţă Fabrizio: Nu m-aţi înţeles bine; deoarece este imposibil ca astăzi să numim un loc fortificat orice loc în care trupele care îl apără nu se pot retrage în spatele unor noi şanţuri şi al unor noi ziduri de apărare Într-adevăr, violenţa artileriei este, în prezent cea care face să se cadă într-o eroare funestă, aceea de a se întemeia salvarea pe tăria unui singur zid şi a unei singure întărituri; şi, cum bastioanele (doar dacă nu depăşesc mărimea obişnuită şi atunci vor fi poziţii fortificate şi adevărate castele care nu pot oferi niciodată această a doua apărare despre care tocmai v-am vorbit, sunt în câteva zile înlăturate de inamic Este deci prudent să se renunţe la aceste bastioane şi să ne limităm la fortificarea intrării în locurile fortificate, să protejăm porţile prin fortificaţii în semilună, astfel încât să nu se poată intra ori ieşi în linie dreaptă, şi în sfârşit, să facem între semilună şi poartă un şanţ şi un pod mobil Fortificăm şi porţile oraşelor cu garduri mobile de fier care, atunci când garnizoana a ieşit şi a fost respinsă de inamic, împiedică ca acesta să intre odată cu ea în oraş Gardurile mobile de fier, pe care anticii le numeau cataracte, coborându-se, închid trecerea asediatorilor şi astfel salvează asediaţii; deoarece atunci poarta şi podul mobil nu sunt de nici un ajutor, deoarece ambele sunt ocupate de mulţime Battista: Am văzut astfel de garduri mobile de fier în Germania, făcute din grinzi în formă de grilă; ale noastre sunt, dimpotrivă, construite din table groase împreunate Aş vrea să ştiu de unde provine această diferenţă şi care dintre aceste două metode este mai sigură Fabrizio: Vă repet că pretutindeni în prezent, instituţiile militare, comparativ cu cele antice, sunt defectuoase; dar că este o ştiinţă total pierdută în Italia şi că, dacă avem ceva păstrat, îl datorăm în întregime ultramontanilor Cunoaşteţi şi prietenii voştri îşi pot aminti care era starea de incapacitate a aşezărilor noastre fortificate, înainte de invazia lui Carol al VIII-lea în Italia, în anul 1494 Crenelurile nu aveau mai mult de jumătate de cot grosime; ambrazurile pentru ţevile armelor şi pentru foc erau foarte strâmte la capătul care se deschide în exterior şi foarte largi în interior; în fine, era o mulţime de alte defecte de construcţie pe care ar fi plictisitor să le detaliez aici Într-adevăr, nimic mai uşor ca a face să dispară nişte creneluri atât de subţiri şi a deschide nişte ambrazuri astfel construite În prezent, am învăţat de la francezi să facem crenelul larg şi solid; ambrazurile pentru arme mai întâi largi în interior, strânse la jumătatea zidului, şi lărgindu-se apoi din nou la exterior; şi artileria nu mai poate la fel de uşor să doboare obiectivele montate Francezii au de altfel mai multe obiceiuri care, neaflându-se deloc sub privirea italienilor noştri, nu le-au atras niciodată atenţia Astfel este acest tip de gard mobil de fier, făcut în formă de grilă, care este mult superior celui avut de noi Într-adevăr, atunci când o poartă este închisă de un gard mobil dintr-o singură piesă ca cel de la noi, lăsându-l să cadă, nu mai putem ataca inamicul, care îl poate dărâma în siguranţă cu ajutorul toporului sau al focului Însă, atunci când gardul mobil din fier este în formă de grilă putem, din momentul în care este lăsat în jos, să-l apărăm printre grinzi, cu suliţa, arbaleta şi alte arme Battista: Am remarcat un alt obicei ultramontan în Italia, acela de a curba spre butuc spiţele roţilor afetelor de tun Aş vrea să ştim de unde provine acest obicei; mi se pare că spiţele ar fi mai puternice drepte fiind, ca cele ale roţilor noastre obişnuite Fabrizio: Să nu credeţi niciodată că lucrurile neobişnuite sunt făcute fără vreun scop anume şi ar fi o greşeală să credeţi că francezii au vrut prin aceasta să dea doar mai multă frumuseţe roţilor lor, deoarece nu ne îngrijim de frumuseţe când este vorba de soliditate; într-adevăr, aceste roţi sunt mai solide şi mai sigure şi iată raţiunea acestui lucru neobişnuit Când afetul este încărcat sau suportă încărcătura în aceeaşi măsură pe ambele părţi sau se înclină pe o parte sau pe alta, dacă suportă în aceeaşi măsură, fiecare roată, susţinând aceeaşi greutate, nu este încărcată excesiv; dacă se întâmplă să se încline, toată greutatea afetului cade pe o roată şi dacă spiţele acesteia sunt drepte, ele se pot rupe cu uşurinţă; efectiv, ele se înclină odată cu roata şi nu mai pot suporta greutatea pe verticală Astfel, numai atunci când carul suportă în egală măsură greutatea şi când ele sunt mai puţin încărcate, aceste spiţe sunt mai rezistente; şi sunt cele mai slabe atunci când afetul fiind înclinat, sunt încărcate excesiv Pentru spiţele curbate ale afetelor franceze este total opusul Atunci când afetele se întâmplă să se încline şi să se sprijine pe una din roţi, aceste spiţe, de obicei curbate, devin atunci drepte şi suportă toată greutatea pe verticală; şi atunci când afetul este pus în mişcare şi ele sunt curbate, ele nu suportă decât jumătate din greutate Dar să revenim la oraşele şi fortăreţele noastre Pentru a putea, în timpul unui asediu, să asigure mai bine ieşirile şi retragerile trupelor lor, francezii, în afară de mijloacele despre care am vorbit deja, au inventat un alt tip de fortificaţie, un exemplu al acestui tip de fortificaţie nu am văzut încă în Italia La capătul podului mobil se ridică doi piloni, pe fiecare dintre ei fiind pusă o grindă, a cărei jumătate se află pe pod, iar cealaltă jumătate în afară Aceste două grinzi mai mari, în afara podului, se împreunează prin două mici grinzi dispuse în formă de grilă şi, la capetele părţii aflate în interiorul podului, se ataşează un lanţ Când vor să închidă podul în afară, lasă în voie lanţurile, şi astfel lasă să coboare toată partea de zăbrele a grinzilor care închide astfel podul; când vor să-l deschidă, trag lanţurile şi grinzile se ridică; dar deschizătura poate fi de proporţiile unui infanterist şi nu ale unui cavalerist sau chiar ale unui cavalerist şi poate imediat să se închidă, deoarece aceste grinzi se ridică şi se coboară ca nişte viziere de creneluri Această poartă este mai sigură decât gardul mobil de fier, deoarece este dificil ca inamicul să poată intra, pentru că această poartă nu cade în linie dreaptă precum gardul de fier pe care îl putem susţine cu uşurinţă Acestea sunt regulile pe care trebuie să le urmeze cei care vor să construiască locuri fortificate În plus, trebuie să interzică construirea sau plantarea pe cel puţin o milă pornind de la fortificaţii, în aşa fel încât tot acest teren să ofere o suprafaţă plană unde să nu existe arbori mari, nici tufişuri, nici vreo ridicătură de pământ, nici vreo casă care să poată reduce orizontul de vedere şi să ascundă inamicul care se pregăteşte să asedieze oraşul; remarcaţi aici că un loc nu este niciodată mai slab fortificat ca atunci când şanţurile sale sunt în afara fortificaţiilor, cu cotă mai ridicată decât restul terenului Deoarece această cotă serveşte atunci drept zid de apărare asediatorilor, nu împiedică cu nimic atacurile sale, pentru că se pot face cu uşurinţă deschideri în acest zid pentru artilerie Este inutil să vă recomand, în plus faţă de diversele dispoziţii despre care tocmai am vorbit, să vă faceţi mari provizii de muniţie de război şi de alimente Sunt precauţii a căror importanţă toată lumea o cunoaşte, pentru că fără ele, toate celelalte devin inutile În această privinţă, există două lucruri principale care nu trebuie pierdute din vedere Mai întâi, trebuie să vă aprovizionaţi în mod abundent şi apoi să suprimaţi orice mijloc prin care inamicul ar putea folosi produsele ţării voastre Trebuie deci să omorâţi toate vitele, să distrugeţi furajele şi grâul pe care nu-l puteţi strânge Comandantul unui oraş asediat trebuie să aibă grijă ca nimic să nu se facă cu zgomot şi în dezordine, ci ca fiecare să ştie bine, în orice situaţie, ce are de făcut Pentru aceasta trebuie ca femeile, bătrânii, copiii şi toţi oamenii care nu îndeplinesc o funcţie să stea în casă şi să permită tuturor oamenilor tineri în stare de a lua armele să îşi vadă în linişte de treburile lor Aceştia îşi vor împărţi locurile pentru apărarea oraşului; unii vor fi aşezaţi să apere zidurile şi porţile, alţii la principalele posturi din interior, pentru a opri tulburările care ar putea surveni În sfârşit, alţii nu vor avea nici un post anume, dar vor fi pregătiţi să întărească forţele acelora care vor fi ameninţaţi Cu asemenea dispoziţii este dificil să apară în oraş mişcări care propagă dezordinea În privinţa atacului şi a apărării locurilor, nu trebuie să uităm că nimic nu dă mai multă speranţă dorinţei de stăpânire ca faptul de a şti că locuitorii nu şi-au văzut niciodată inamicul; deoarece, deseori în această situaţie, spaima singură îi face să deschidă porţile fără a fi măcar atacaţi Când asediem un astfel de oraş, trebuie, prin cele mai teribile demonstraţii, să încercăm să înspăimântăm toate sufletele Pe de altă parte, comandantul acestui oraş trebuie să aşeze în diferitele posturi atacate de inamic oameni curajoşi pe care numai armele şi nu un zvon fals, îi pot intimida Dacă, într-adevăr, primul atac este fără succes, cei asediaţi îşi vor intensifica curajul şi atunci inamicul are nevoie de toate talentele şi reputaţia sa pentru a-i învinge Instrumentele militare folosite de antici pentru apărarea oraşului erau balistele, maşinile de aruncat proiectile, maşinile aruncătoare de săgeţi, prăştiile etc Instrumentele de atac nu erau mai puţin numeroase precum berbecii, turnurile de asediu, coase, plăci de asalt, carapace etc În prezent nu se mai foloseşte decât artileria, care serveşte la apărare şi la atac şi asupra căreia nu vom intra în nici un detaliu Revin deci, la discuţia mea şi vă voi povesti despre mijloacele specifice de atac Dublul scop al celor asediaţi este de a se feri, de a fi supuşi prin foame sau învinşi prin forţă În ceea ce priveşte foamea, am precizat că trebuie să se aprovizioneze abundent cu alimente înainte de începutul asediului Dar când se întâmplă ca alimentele să lipsească din cauza duratei lungi a stării de asediu, trebuie să recurgeţi la un mijloc neobişnuit pentru a le obţine de la prietenii voştri din afară, care sunt preocupaţi să vă salvaţi Acest mijloc este mai accesibil atunci când oraşul este traversat de un fluviu În acest mod, Casilinum fiind asediat de către Hanibal, romanii, neputând salva altfel această fortăreaţă, au aruncat în Vulturno care traversa fortăreaţa, o mare cantitate de nuci care urmară cursul acestui râu, fără ca Hanibal să le poată opri şi îi hrăni astfel câtva timp pe cei asediaţi Deseori cei asediaţi, pentru a dovedi inamicului că nu le lipseau grânele şi a nu mai spera că-i va învinge din cauza foamei, au aruncat pâine pe deasupra zidurilor sau au dat unei vaci să mănânce grâne, pe care apoi au lăsat-o să fie prinsă, astfel încât inamicul întâmplându-se să o omoare şi văzând-o plină de grâu, a presupus abundenţa alimentelor pe care însă cei asediaţi nu le aveau Pe de altă parte, generali iluştri au folosit diverse metode pentru a epuiza alimentele inamicului Fabius i-a lăsat pe locuitorii Companiei să semene, ca să aibă măcar grânele pe care le-au semănat Denis, instalându-şi tabăra în faţa Regimentului, s-a prefăcut că negociază cu ei şi îi determină să-i furnizeze alimente pe parcursul tratativelor Atunci când acesta le-a epuizat pe toate, i-a asediat din nou şi a sfârşit prin a-i înfometa Alexandru cel Mare, dorind să asedieze Locado, a început prin a ataca toate fortăreţele din imediata apropiere şi a lăsat toate garnizoanele să se refugieze la Locado, care s-a trezit curând lipsită de alimente din cauza acestui surplus de locuitori Cât despre atacurile cu forţe mari, am spus deja că trebuie mai ales să vă apăraţi de primul asalt; prin acest mijloc Romanii puneau stăpânire pe multe locuri fortificate, atacându-le în acelaşi timp din toate părţile; ei numeau acest gen de atac aggredi urbem corona Scipion a pus stăpânire pe Cartagina, în Spania, în acest mod Când reuşim să rezistăm acestui prim şoc, nu trebuie să ne mai temem deloc la celelalte asalturi Dacă, din întâmplare, inamicul, forţând zidurile, a pătruns în interiorul oraşului, locuitorii nu sunt încă fără apărare, dacă nu cumva se predau ei înşişi; deoarece am văzut deseori o armată care a pătruns în interiorul oraşului, fiind respinsă curând cu mai mare pierdere între ai săi Singura soluţie rămasă celor asediaţi într-o astfel de situaţie este aceea de a rămâne în posturile stabilite şi de a lovi inamicul de la înălţimea turnurilor şi a caselor Pentru asediatori există două modalităţi de a se apăra de un asemenea pericol: una este de a deschide porţile oraşului, astfel încât locuitorii să se poată retrage fără teamă; cealaltă este de a declara că nu vor fi hărţuiţi decât cei care vor avea armele în mână şi că vor fi iertaţi toţi locuitorii care vor veni să se supună Acest expedient a fost de mare ajutor în cucerirea unui mare număr de locuri Un alt mijloc pentru a pune stăpânire fără efort pe un loc fortificat, este de a ataca pe neaşteptate Pentru a avea acest rezultat, vă veţi îndepărta la o anumită distanţă de acest loc; locuitorii vor crede astfel că nu-i puteţi observa sau că nu veţi putea întreprinde nimic fără ca ei să fie informaţi înainte, din cauza distanţei dintre locuri; şi dacă atunci veţi veni să-i atacaţi în secret şi cu multe precauţii, veţi putea aproape întotdeauna conta pe un succes asigurat Nu-mi place deloc să analizez evenimentele din timpul meu; a vorbi despre mine sau despre ai mei ar fi un subiect dificil; a vorbi despre alţii ar însemna să mă expun erorilor Cu toate acestea, nu pot aici să trec sub tăcere exemplul lui Cezar Borgia, numit ducele de Valentinois, care, aflându-se cu armata la Nocera, s-a prefăcut că merge să-l pedepsească pe Camerino; şi s-a întors brusc spre statul Urbin cucerindu-l într-o singură zi, fără nici o greutate, ceea ce un alt general n-ar fi putut să facă niciodată fără a avea mult timp la dispoziţie şi a face cheltuieli Cei asediaţi trebuie mai ales să se ferească de piedicile şi vicleniile inamicului: dacă văd că asediatorii fac în mod constant un anumit lucru, să devină neîncrezători, şi să se gândească că li se întinde o cursă care le poate fi fatală Domitius Calvinus, când asedia un loc fortificat, obişnuia să facă în fiecare zi turul zidurilor cu o parte din armata sa; locuitorii au crezut până la urmă că nu era vorba decât de un exerciţiu militar, nu au mai supravegheat cu aceeaşi vigilenţă şi de îndată Domitius a atacat locul şi l-a cucerit Câţiva generali, informaţi că trebuiau să sosească întăriri pentru cei asediaţi, şi-au îmbrăcat soldaţii în uniforma inamicilor; iar aceştia, primiţi în oraş datorită acestei deghizări, au cucerit fără greutate oraşul Cimou din Atena, dând foc, în timpul nopţii, unui templu aşezat în afara zidurilor unui oraş pe care îl asedia, locuitorii au alergat să stingă focul şi i-au predat astfel oraşul În fine, alţi generali au ucis nişte oameni provenind dintr-un loc asediat care strângeau furajul, şi-au îmbrăcat o parte dintre soldaţi în hainele acestora, astfel, au putut, datorită acestei viclenii, să le deschidă porţile celorlalţi Generalii antici au folosit diverse mijloace pentru a îndepărta garnizoanele de oraşele pe care voiau să le asedieze Scipion, aflându-se în Africa şi dorind să pună stăpânire pe câteva locuri fortificate păzite de Cartaginezi, s-a prefăcut de mai multe ori că vrea să le atace şi că apoi se îndepărtează de teamă că nu va reuşi Hanibal, înşelat de aceste aparenţe, a retras toate garnizoanele din locurile lor, pentru a i se opune cu mai multe forţe şi a-l învinge cu mai mare uşurinţă; dar Scipion, informat de această greşeală, l-a trimis de îndată pe Massinissa pentru a pune stăpânire pe locurile abandonate Pirus, atacând capitala Iliriei, apărată de o garnizoană numeroasă, a disimulat deznădejdea că nu o poate supune şi s-a îndreptat împotriva altor oraşe; capitala, pentru a le trimite întăriri, a slăbit garnizoana sa şi astfel, i-a oferit lui Pirus mijloacele necesare pentru a pune stăpânire pe ea Pentru a pune stăpânire pe un oraş, deseori s-au otrăvit apele şi s-a deviat cursul unui râu, dar acesta este un mijloc care rareori a reuşit Uneori, cei asediaţi au fost determinaţi să se predea anunţând o nouă victorie sau că sosesc noi întăriri împotriva lor Generalii antici au recurs deseori la trădare şi au căutat să corupă pe unii locuitori În această privinţă, fiecare a folosit metode diferite Deseori un fals dezertor a câştigat încrederea celor asediaţi şi o influenţă de care s-a folosit în interesul generalului care îl trimisese El poate face cunoscută dispunerea diferitelor gărzi şi să ofere modalitatea necesară pentru a pune stăpânire pe oraş cu mai multă uşurinţă; sau sub diverse pretexte, bloca poarta cu un car sau cu nişte grinzi şi facilita prin aceasta, intrarea inamicului Hanibal a determinat un locuitor să-i predea fortăreaţa romanilor Acesta ieşind noaptea ca pentru a merge la vânătoare, sub pretextul că în timpul zilei se temea de inamic şi, revenind în oraş, a introdus în echipajul său de vânătoare câţiva soldaţi care au ucis garnizoana şi au deschis porţile cartaginezilor Trebuie să încercaţi să-i atrageţi pe cei asediaţi departe de întăriturile lor disimulând faptul că fugiţi din faţa lor atunci când ei iniţiază misiunile de luptă Într-un astfel de caz, mai mulţi generali, între care Hanibal, au renunţat chiar la tabăra lor, pentru a putea opri retragerea celor asediaţi şi a pune stăpânire pe oraşul lor Încă o viclenie excelentă este aceea de a disimula ridicarea asediului: în acest mod, atenianul Formion, după ce a devastat ţara lui Calcis, a primit ambasadorii acesteia, le-a făcut cele mai frumoase promisiuni, a inspirat cea mai mare siguranţă locuitorilor acesteia şi, profitând de această încredere oarbă, a sfârşit prin a deveni stăpânul oraşului lor Cei aflaţi sub asediu trebuie să vegheze cu grijă asupra oamenilor suspecţi care sunt printre ei, dar de multe ori ne putem asigura mai bine prin binefaceri decât prin pedepsiri Marcelus ştia că Lucius Brancius, din oraşul Nola, era influenţat de o sensibilitate pentru Hanibal; dar l-a tratat cu atâta bunătate şi generozitate încât, schimbând cursul planurilor sale secrete, îl transformă în cel mai bun prieten al romanilor Mai degrabă atunci când inamicul se îndepărtează, decât atunci când acesta este aproape trebuie să fii mai bine pregătit să aperi oraşul, posturile pe care le crezi mai sigure trebuie supravegheate mai mult; deoarece un mare număr de oraşe au fost surprinse dinspre partea în care inamicul era cel mai puţin aşteptat Surprizele de acest gen au două cauze: fie că cei asediaţi au crezut inaccesibil postul care a fost atacat, fie că inamicul, simulând un fals atac pe o parte, s-a îndreptat în linişte în cealaltă parte Deci cei asediaţi trebuie să-şi folosească toate mijloacele pentru a preveni aceste două pericole, să menţină tot timpul şi mai ales noaptea gărzi întărite pe ziduri şi să folosească nu numai oameni, dar chiar şi câini feroce şi activi care să poată simţi de departe inamicul şi să-i anunţe venirea prin lătrături Nu numai câinii, dar şi gâştele au salvat uneori oraşele, cum s-a întâmplat în Roma, când galii asediau Capitoliul Pe perioada asediului Atenei de către lacedemonieni, Alcibiade, pentru a se asigura de vigilenţa gărzilor, a ordonat, ameninţând cu pedepse severe, ca de fiecare dată când va ridica o făclie pe parcursul nopţii, gărzile să ridice de asemenea una Iphicrates a ucis o santinelă adormită, spunând „că o lăsa precum o găsise” Cei aflaţi sub asediu folosesc diverse modalităţi pentru a reuşi să le parvină prietenilor lor informaţii; pentru a nu încredinţa secretele lor mesagerilor, ei le scriu cifrat, şi le ascund în diferite moduri Cifrele sunt convenite între corespondenţi; iată cum le putem ascunde Vom ascunde scrisoarea fie în teaca sabiei, fie în aluatul pe care îl vom coace ca pâine pentru a o da purtătorului, fie în părţile cele mai intime ale corpului uman, fie în cureaua câinelui care îl va însoţi pe mesager De asemenea, putem scrie într-o scrisoare lucruri nesemnificative şi să scriem în spaţiile dintre rânduri cu anumite substanţe care, atunci când înmuiem sau încălzim hârtia, fac posibilă apariţia vizibilă a literelor Este o invenţie care a dat în zilele noastre cele mai bune rezultate Când se dorea transmiterea unor secrete prietenilor săi, retraşi într-un loc fortificat şi nedorind a folosi nici un intermediar, se lipea pe poarta bisericilor scrisori de excomunicare scrise într-o formă obişnuită şi intercalată precum tocmai am vorbit iar cei cărora le erau adresate le recunoşteau după un anumit semn convenit, le dezlipeau şi le citeau în siguranţă Această modalitate este cea mai sigură şi este fără risc, deoarece cel care îl transmite poate fi primul înşelat Există o mulţime de alte expediente de acelaşi gen, pe care fiecare le poate găsi singur De altfel, este mult mai uşor să scrii unor oameni aflaţi sub asediu decât le este celor asediaţi scriind celor de afară Efectiv, nu au alte mijloace de a trimite scrisorile lor decât cu ajutorul falşilor dezertori; dar această modalitate este îndoielnică şi foarte periculoasă, mai ales când inamicul este vigilent şi suspicios Dimpotrivă, cei care scriu din afară pot, sub diverse pretexte, să introducă mesajul lor în tabăra asediatorilor şi acolo vor avea mai multe ocazii favorabile de a pătrunde în oraş Acum vă voi întreţine despre sistemul actual al atacului locurilor fortificate Sunteţi atacat într-un oraş care nu are deloc şanţuri în spatele zidurilor? Aşa cum v-am recomandat, trebuie pentru a împiedica inamicul să pătrundă prin spărturile făcute în ziduri, deoarece este imposibil să vă opuneţi acestui rezultat al artileriei, trebuie, spun eu, chiar de la începutul atacului să săpaţi în spatele zidului lovit de artilerie un şanţ lat de cel puţin treizeci de coţi şi să aruncaţi tot pământul din tranşee pe partea oraşului, ceea ce va forma o întăritură şi va mări adâncimea şanţului Va trebui să întreprindeţi această lucrare în timp, pentru ca la prima spărtură a zidului să fi săpat deja cinci sau şase coţi Este important, în timp ce săpaţi acest şanţ, să-l închideţi de fiecare parte cu o redută; când primul zid rezistă suficient timp pentru a vă permite să faceţi acest şanţ şi aceste redute, acolo unde s-a produs spărtura va deveni partea cea mai întărită din oraş, pentru că această întăritură pe care tocmai aţi construit-o ţine locul şanţurilor interioare pe care le-am recomandat; dacă, dimpotrivă, zidul este slab fortificat şi nu vă lasă să vă terminaţi lucrarea, trebuie atunci să vă arătaţi toate aptitudinile şi să opuneţi inamicului toate trupele şi forţele voastre Acest mod de a construi o nouă întăritură a fost practicat de către pizani, când aţi mers să le asediaţi oraşul Ei nu au întâmpinat mari greutăţi, pentru că zidurile lor, fiind foarte solide, le-a dat timp şi au lucrat pe un pământ argilos, tenace şi foarte convenabil pentru a săpa întărituri; dar, fără aceste două avantaje, erau pierduţi Este o precauţie utilă să efectuezi înainte această lucrare şi să sapi şanţuri în interiorul oraşului, în jurul întăriturilor, după metoda pe care am explicat-o, deoarece în acel moment putem aştepta inamicul în linişte şi în deplină siguranţă Anticii puneau deseori stăpânire pe oraşe cu ajutorul tunelurilor subterane Ei săpau în secret căi subterane pe care le duceau până în oraş şi care le deschidea intrarea; astfel romanii au pus stăpânire pe Veies; sau minau zidurile şi le transformau în ruine Această ultimă metodă a devenit un obicei frecvent în prezent Atunci când, odată mina umplută cu pulbere, dându-i-se foc, nu numai că zidul se prăbuşeşte, dar şi munţii se crapă şi toate fortificaţiile se dărâmă din toate părţile Mijlocul de prevenire al acestui pericol este de a vă construi oraşul pe câmpie şi de a săpa şanţuri care înconjură locul de o asemenea adâncime, încât duşmanul să nu poată săpa mai adânc fără a da de apă, singurul obstacol pe care îl putem pune în faţa acestor mine Dacă apăraţi un oraş construit pe înălţimi, cel mai bun mijloc de a vă proteja de inamic este de a căuta să-l respingeţi, săpând în oraş un număr mare de fântâni foarte adânci Puteţi de asemenea pune şi voi mine, când ştiţi cu precizie locul mânat de inamic Această metodă este excelentă, dar este dificil să descoperi minele atunci când eşti atacat de un inamic căruia nu-i lipseşte abilitatea Cei asediaţi trebuie să aibă grijă, mai ales, să nu se lase surprinşi în timpul acordat odihnei, ca şi după un asalt, la ridicarea gărzilor, adică dimineaţa la revărsatul zorilor, şi seara şi în special în timpul meselor La astfel de ore au fost cucerite cele mai multe oraşe şi atunci cei asediaţi au distrus deseori armata asediatorilor Deci trebuie să fie păziţi din toate părţile şi să menţină cea mai mare parte a trupelor sale întotdeauna înarmată De altfel, trebuie să subliniez aici că, ceea ce face cu adevărat mai dificilă apărarea unui oraş sau a unei tabere, este situaţia în care cei asediaţi sunt nevoiţi întotdeauna să menţină trupele lor divizate; inamicul putând efectiv să-şi reunească trupele pentru a ataca o singură poziţie când doreşte el, cei aflaţi sub asediu trebuie să facă permanent de gardă pe toate părţile Astfel inamicul poate ataca cu toate forţele, în vreme ce aceştia nu se apără niciodată decât cu o parte dintre ai lor De altfel, cei asediaţi pot fi învinşi fără vreun ajutor şi asediatorii nu riscă decât de a fi respinşi De asemenea, am văzut deseori generali asediaţi într-un oraş sau într-o tabără, ieşind cu toată armata, chiar dacă inferioară în forţe, pentru a lupta şi învinge inamicul Este hotărârea pe care a luat-o Marcellus la Nola şi Cezar în Galia Acesta, fiind atacat în tabăra să de o imensă mulţime de gali, a simţit că, rămânând în întărituri, ar fi forţat să-şi separe forţele şi nu ar fi putut ataca inamicul cu entuziasm şi nu ar fi putut să se apere cu succes A îndepărtat deci o parte în tabără şi s-a năpustit cu toate forţele sale asupra lui, a respins inamicul cu atâta impetuozitate şi îndrăzneală, încât l-a distrus şi a repurtat o victorie deplină Fermitatea şi răbdarea celor asediaţi provoacă uneori disperare şi teamă în sufletul asediatorilor Atunci când Pompei se confrunta cu Cezar, în Tesalia, armata acestuia suferea în special de foame; i s-a adus o pâine dintre cele cu care armata se hrănea Când a văzut că era făcută din iarbă, a interzis să li se arate soldaţilor pâinea, de teamă să nu se îngrozească, văzând ce duşmani aveau de înfruntat Nimic nu-i onora mai mult pe romani, pe timpul războiului împotriva lui Hanibal, ca perseverenţa lor de neclintit în orice stare critică ar fi fost poziţia lor, de oricâte nenorociri ar fi fost împovăraţi, niciodată ei nu au cerut pacea, niciodată nu au dat nici cel mai mic semn de frică Chiar şi atunci când Hanibal era la porţile Romei, câmpul unde îşi instala tabăra s-a vândut mai scump decât preţul cu care ar fi fost cumpărat în vremuri obişnuite Perseverenţa lor era atât de puternică încât, asediind Capone chiar în acelaşi timp cu asedierea Romei de către Hanibal, nu au vrut să ridice asediul asupra Capone pentru a merge să-şi apere propriile cămine Tratând pe larg cu voi arta militară, ştiu că am putut intra în detaliile pe care le puteaţi şti şi voi la fel de bine ca mine Totuşi nu am crezut că trebuie să le trec sub tăcere, pentru că ele sunt utile pentru a face cunoscute toate avantajele instituţiilor pe care vi le-am propus De altfel, poate nu vor fi inutile acelora care nu au avut aceleaşi posibilităţi de a se instrui ca voi Nu-mi mai rămâne, cred, decât să vă prezint câteva maxime generale pe care este util să le aprofundaţi 1 Toate cele ce îi sunt utile duşmanului vouă vă face râu 2 Cel care depune cele mai mari eforturi pentru a cunoaşte planurile duşmanului şi pentru a-şi antrena frecvent armata va avea de riscat cel mai puţin şi va fi cel mai îndreptăţit să spere victoria 3 Nu vă duceţi niciodată în luptă soldaţii decât după ce i-aţi încurajat, după ce i-aţi antrenat şi v-aţi asigurat că sunt încrezători; în sfârşit, nu vă angajaţi în nici o acţiune decât atunci când ei au speranţa că vor câştiga 4 Este mai bine să vă învingeţi duşmanul prin foame decât cu ajutorul armelor; succesul luptei armate depinde mult mai des de noroc decât de curaj 5 Cele mai bune hotărâri sunt cele pe care le ascundem duşmanului, până în momentul executării lor 6 Unul dintre marile avantaje în război este acela de a cunoaşte momentul potrivit şi de a şti să-l foloseşti 7 Natura creează puţini oameni curajoşi; îi datorăm cel mai des educaţiei şi exerciţiului 8 În război disciplina contează mai mult decât impetuozitatea 9 Atunci când duşmanul pierde unii dintre partizanii săi şi trece de partea voastră este o mare cucerire, dacă vă rămân fideli Un om care dezertează, slăbeşte mult mai mult o armată decât o face un om ucis, chiar dacă acest nume de dezertor îl face să pară suspect atât noilor săi amici cât şi celor pe care i-a părăsit 10 Când dispuneţi o armată în poziţia de luptă, este mai bine să rezervi întăriri în spatele primei linii, decât să-ţi risipeşti soldaţii pentru a-ţi extinde frontul 11 Este dificil să-l învingi pe acela care îţi cunoaşte bine forţele şi pe cele ale duşmanului 12 În război, curajul preţuieşte mai mult decât mulţimea; dar ceea ce preţuieşte mai mult, sunt posturile avantajoase 13 Lucrurile noi şi neprevăzute îngrozesc o armată; dar, cu timpul, şi obişnuindu-se, ea încetează să se mai teamă de ele: trebuie deci atunci când ai un duşman mai nou, să vă obişnuiţi trupele cu el prin uşoare ciocniri de trupe înainte de a se angaja într-o acţiune generală 14 A urmări în dezordine un duşman în derută este a dori să vă transformaţi victoria într-o înfrângere 15 Un general care nu face mari provizii de alimente va fi învins fără a se recurge la violenţă 16 Trebuie să vă alegeţi câmpul de bătălie după cum aveţi încredere mai multă în cavalerie sau în infanterie 17 Vreţi să vedeţi dacă este vreun spion în tabără? Ordonaţi fiecărui soldat să se retragă în cantonamentul său 18 Schimbă imediat planurile când observi că duşmanul a pătruns în tabăra ta 19 Vorbiţi cu mai mulţi oameni despre hotărârea pe care trebuie să o luaţi; nu încredinţaţi decât puţinilor prieteni hotărârea pe care aţi luat-o 20 În vreme de pace, teama şi pedeapsa să fie mobilul soldatului; în vreme de război, speranţa şi recompensele să le fie mobilul 21 Niciodată un bun general nu riscă o bătălie, dacă necesitatea nu îl obligă sau nu este ocazia potrivită 22 Duşmanul să nu vă ştie niciodată dispozitivul în ziua luptei; dar oricare ar fi ele, prima linie să se poată intercala întotdeauna în a doua şi a treia 23 În timpul luptei, dacă nu vreţi să aruncaţi armata voastră în dezordine, nu daţi niciodată un batalion o altă funcţie decât aceea care i-a fost la început destinată 24 Împotriva accidentelor neprevăzute, remediul este anevoios, împotriva accidentelor prevăzute, este uşor 25 Soldaţii, armele, banii, pâinea; iată vigoarea războiului; din aceste patru obiecte, primele două sunt cele mai necesare, deoarece cu soldaţii şi armele găsim pâinea şi banii, în timp ce cu banii şi pâinea nu găsim nici armele nici soldaţii 26 Bogatul dezarmat este o recompensă a soldatului sărac 27 Obişnuiţi-vă soldaţii să deteste o mâncare delicată şi bogată Iată, în general, ceea ce am crezut important să vă expun despre arta războiului Aş fi putut să dezvolt mult mai mult subiectele şi să vă explic despre organizarea diferitelor corpuri de trupe la antici, despre îmbrăcămintea şi exerciţiile lor, dar aceste detalii nu mi s-au părut necesare, pentru că aţi putut să vă instruiţi voi înşivă şi pentru că de altfel, intenţia mea nu este de a face un tratat de artă militară a anticilor, ci de a prezenta numai mijloacele pentru a crea o armată mai bună şi mai sigură decât armatele noastre actuale Nu am vrut deci să vorbesc despre instituţiile antice decât în măsura în care ele ar servi la explicarea acelora pe care le propun Aţi fi dorit poate să vă fi explicat puţin mai mult despre cavalerie şi să vă fi vorbit despre războiul maritim, deoarece puterea militară cuprinde în general, atât armata de mare cât şi cea de uscat; cavaleria ca şi infanteria Nu v-am vorbit despre războiul maritim pentru că nu cunosc nimic despre el Las această grijă în seama genovezilor şi a veneţienilor care, prin permanenta lor preocupare de a-şi amplifica puterea navală, au ştiut să facă atâtea lucruri importante Cât priveşte cavaleria, mă limitez la ceea ce v-am spus deja, pentru că această parte din trupele noastre este mai puţin defectuoasă decât restul De altfel, cu o bună infanterie, care reprezintă vigoarea unei armate, aproape întotdeauna în mod necesar avem o cavalerie bună Voi recomanda numai suveranului care vrea să creeze o armată două mijloace convenabile pentru a multiplica caii în statele lor: să răspândească în ţară cai de rasă bună şi să stimuleze cetăţenii să facă comerţ cu mânji cum se face cu viţei şi catâri şi pentru ca aceştia să-şi găsească cumpărătorii, trebuie ordonat ca nimeni să nu aibă un catâr fără a avea un cal şi ca, în sfârşit, să nu putem purta mătăsuri fără a avea cai Aflu că un regulament asemănător a fost stabilit de un prinţ din secolul nostru şi că în puţin timp a format prin acest mijloc o excelentă cavalerie în statele sale Cât despre celelalte regulamente ale cavaleriei, vă trimit la ce v-am spus deja în această privinţă şi la ceea ce se practică în prezent printre noi Veţi dori poate să vă vorbesc, de asemenea, despre calităţile necesare unui mare general O pot face în câteva cuvinte Aş vrea ca generalul meu să fie instruit temeinic despre tot ceea ce a făcut astăzi obiectul discuţiei noastre şi aceasta încă nu m-ar împăca, dacă nu este în stare de a găsi el însuşi toate regulile de care are nevoie Fără spirit de invenţie, nimeni nu a excelat vreodată în nimic; şi dacă acest spirit conduce la glorie şi consideraţie în toate celelalte arte, războiul îi conferă cea mai mare glorie Cele mai mici invenţii de acest gen sunt celebre în istorie Astfel l-am lăudat pe Alexandru cel Mare atunci când, vrând să-şi instaleze tabăra fără ştirea duşmanului, a anunţat plecarea armatei lovind cu o lance într-un coif în loc de a pune să sune trompetă Altădată, în momentul angajării luptei, o ordonat soldaţilor săi să se aşeze pe genunchiul stâng în faţa duşmanului, pentru a susţine mai în siguranţă primul său efort Dar e timpul să sfârşim şi să revenim în punctul de unde plecasem; voi evita astfel pedeapsa care se impune la noi acelora care părăsesc ţara fără a mai reveni Îmi spuneaţi, Cosimo şi trebuie să vă amintiţi fără îndoială că nu concepeaţi cum eu, atât de mare admirator al anticilor şi blamându-i atât de virulent pe cei ce nu îi iau drept modele în lucrurile importante ale vieţii, nu încercasem să-i imit în tot ceea ce priveşte arta războiului care întotdeauna a fost principala mea preocupare V-am răspuns că orice om care meditează asupra unui plan trebuie să se pregătească dinainte pentru a fi în stare să-l execute, dacă va găsi ocazia convenabilă Tocmai v-am vorbit detaliat despre arta militară, de voi depinde acum să hotărâţi dacă sunt capabil sau nu de a readuce o armată la instituţiile antice; puteţi judeca, mi se pare, cât timp am dedicat acestui unic obiect al meditaţiilor mele şi cât aş fi de bucuros să le putem pune în execuţie Vă este uşor să vedeţi dacă am mijloacele necesare şi ocazia Dar pentru a nu vă lăsa cu vreo îndoială şi pentru marea mea justificare vă voi expune care sunt aceste ocazii; astfel mă voi achita de promisiune, arătându-vă mijloacele şi obstacolele unei asemenea revoluţii Dintre toate instituţiile umane, cele mai uşor de readus la regulile anticilor sunt instituţiile militare; dar această revoluţie nu este fără efort decât pentru un prinţ ale cărui state pot pune pe picioare cincisprezece până la douăzeci de mii de oameni tineri; căci nimic nu este mai dificil pentru cei care sunt privaţi de un asemenea avantaj Şi pentru a mă face mai bine înţeles, trebuie mai întâi să reamintesc că generalii ajung la celebritate prin două mijloace diferite Unii au realizat lucruri semnificative cu trupe foarte bine reglate şi foarte disciplinate Astfel sunt cei mai mulţi dintre generalii romani şi toţi generalii care nu au avut altă hotărâre de luat decât aceea de a menţine ordinea, disciplina şi de a guverna armata cu înţelepciune Ceilalţi nu au avut de învins numai duşmanul, dar, înainte de a se încumeta în luptă, au trebuit să formeze armata, să o antreneze şi să o disciplineze; şi merită fără îndoială, mai multă glorie decât cei care au întreprins mari acţiuni cu armate deja formate Printre generalii care au învins astfel de obstacole, îi putem cita pe Pelopias şi Epaminondas, Tullus Hostilius, Filip, regele Macedoniei, tatăl lui Alexandru, Cyrus, rege al Perşilor şi în fine, Sempronius Gracchus Oricare ar fi fost talentele şi abilitatea lor, niciodată nu ar fi putut obţine cel mai mic succes într-o ţară străină, populată de oameni corupţi în cel mai înalt grad şi duşmani ai oricărui sentiment de onoare şi supunere Deci nu este suficient astăzi, în Italia, să ştii a comanda o armată deja formată, trebuie să fii în stare de a o crea înainte de a o conduce Dar acest succes nu este posibil decât suveranilor care au un stat extins şi supuşi numeroşi şi nu asemeni mie care nu am condus niciodată o armată şi care să nu pot niciodată să am sub ordinele mele decât soldaţi supuşi unei puteri străine şi independente de voinţa mea Şi vă las să vă gândiţi dacă printre asemenea oameni putem introduce o disciplină asemănătoare celei pe care v-am propus-o Unde sunt soldaţii care ar consimţi astăzi să poarte alte arme decât armele lor obişnuite şi, în afară de arme, alimente pentru două sau trei zile şi instrumente de genişti? Unde sunt cei care ar mânui hârleţul şi ar rămâne în fiecare zi două sau trei ore sub arme, ocupaţi cu toate exerciţiile care trebuie să-i facă în stare de a susţine atacul duşmanului? Cine ar putea să-i dezobişnuiască de destrăbălările, distracţiile, blasfemiile şi insolenţa lor? Cine ar putea să îi supună unei astfel de discipline şi să facă să se nască în ei un asemenea sentiment de respect şi supunere, încât un arbore încărcat cu fructe ar fi păstrat intact în mijlocul taberei, aşa cum am văzut de mai multe ori în armatele antice? Cum voi reuşi să mă fac respectat, iubit sau temut atunci când, după război, ei nu trebuie să aibă nici cea mai mică legătura cu mine? De ce i-aş putea face să le fie ruşine, când s-au născut şi au crescut fără nici o idee de onoare? De ce m-ar respecta, pentru că nu mă cunosc deloc? Pe ce Dumnezeu sau pe ce sfânt i-aş putea eu face să jure? Pe cei pe care îi adoră sau pe cei pe care îi huleşte? Nu ştiu dacă există vreunii pe care îi adoră, dar ştiu bine că îi huleşte pe toţi Cum vreţi să contez pe promisiunile în care au invocat mărturia unor fiinţe pe care le dispreţuiesc? Şi atunci când îl dispreţuiesc pe Dumnezeu însuşi, vor respecta ei oamenii? La care instituţii salvatoare puteţi deci spera într-o asemenea stare de lucruri? Îmi veţi arăta poate că elveţienii şi spaniolii sunt totuşi nişte trupe bune; vă mărturisesc că preţuiesc mult mai mult, fără nici o comparaţie, decât italienii; dar dacă aţi urmărit această discuţie şi aţi reflectat asupra sistemului militar al celor două popoare, veţi vedea că au încă multe de făcut pentru a ajunge la perfecţiunea anticilor Elveţienii sunt în mod natural nişte trupe bune, din motivul pe care vi l-am spus la începutul discuţiei noastre Cât despre spanioli, au fost formaţi din necesitate; purtând război într-o ţară străină şi forţaţi să învingă sau să moară, necrezând că au vreo posibilitate de retragere, au trebuit să-şi arate întreaga lor valoare Dar superioritatea acestor două popoare este foarte departe de perfecţiune, deoarece ele nu sunt de urmat decât pentru că s-au obişnuit să aştepte duşmanul cu sabia şi suliţa Şi nu există nimeni care să aibă posibilitatea de a le spune ce le lipseşte şi mai puţin, acela care nu le cunoaşte Dar să revenim la italienii care, guvernaţi de prinţi neinspiraţi, nu au ştiut să-şi însuşească nici o instituţie militară bună şi nefiind deloc, precum spaniolii, presaţi de necesitate, nu au putut să se formeze ei înşişi şi astfel au rămas ruşinea naţiunilor De altminteri, nu popoarele Italiei trebuie acuzate aici, ci numai suveranii lor care, de altfel, au fost aspru pedepsiţi şi au suferit pedeapsa meritată pentru ignoranţa lor, pierzându-şi în mod dezonorant statele fără a fi dovedit cel mai mic semn de virtute Vreţi să vă asiguraţi de adevărul a tot ceea ce avansez eu aici? Revedeţi în mintea voastră toate războaiele care au avut loc în Italia, de la invazia lui Carol al VIII-lea până în zilele noastre În mod obişnuit războaiele fac popoarele mai curajoase şi mai demne de urmat; dar la noi, cu cât războiul a fost mai plin de acţiune şi mai sângeros, cu atât a fost mai urât de trupele şi de generalii noştri Care este cauza acestor dezastre? Faptul că instituţiile noastre militare erau şi sunt încă detestabile şi nimeni nu a ştiut să le însuşească pe cele instituite recent la alte popoare Niciodată nu vom reda vreun luciu armatelor italiene decât prin mijloacele pe care le-am propus şi prin voinţa principalilor suverani din Italia; deoarece pentru a stabili o asemenea disciplină, trebuie să ai oameni simpli, obişnuiţi şi supuşi legilor voastre şi nicidecum desfrânaţi, vagabonzi şi străini Niciodată un sculptor bun nu va încerca să facă o statuie frumoasă după o schiţă proastă, îi trebuie o marmură brută Suveranii noştri din Italia, înainte de a fi resimţit efectele războaielor ultramontane, îşi imaginau că îi era suficient unui prinţ să ştie să scrie o scrisoare frumoasă, să construiască un răspuns artificial, să arate în discursurile sale subtilitate şi profunzime şi să ştie să pregătească cu subtilitate o acţiune perfidă; acoperiţi de aur şi pietre preţioase voiau să întreacă toţi muritorii prin bogăţia mesei lor şi luxul patului lor Înconjuraţi de desfrânaţi, în mijlocul unei ruşinoase trândăvii, guvernându-şi supuşii cu orgoliu şi avariţie, nu acordau decât preferenţial gradele din armată, dispreţuind orice persoană care ar fi îndrăznit să le dea un sfat salvator şi pretindeau că cele mai nesemnificative cuvinte rostite de ei să fie privite ca nişte oracole Nu observau, nenorociţii, că nu făceau altceva decât să se pregătească a deveni prada primului agresor De aici au venit, în 1494, loviturile bruşte, fugile precipitate şi cele mai ciudate înfrângeri Aşa se face că cele trei mari state ale Italiei au fost de mai multe ori tulburate şi lăsate pradă jafului Dar ceea ce este mai deplorabil, este faptul că prinţii actuali trăiesc în aceeaşi dezordine şi persistă în aceleaşi erori Nu le dă prin minte că, la antici, orice prinţ avid să-şi menţină autoritatea, practică cu obstinaţie toate regulile pe care tocmai le-am prescris şi se arăta în mod constant preocupat să-şi întărească trupul împotriva oboselilor şi să-şi fortifice sufletul împotriva pericolelor Alexandru, Cezar şi toţi marii oameni ai acelor vremuri luptau întotdeauna în primele rânduri, mergeau pe jos, încărcaţi cu armele lor şi nu-şi abandonau imperiul decât odată cu viaţa, dorind să trăiască şi, de asemenea, să moară cu onoare Puteam, poate, dezaproba la unii dintre ei o prea mare dorinţă de a domina, dar niciodată nu le-am reproşat nici o moliciune, nimic din ceea ce enervează şi degradează umanitatea Dacă prinţii noştri puteau să se instruiască şi să înţeleagă astfel de exemple, ar avea, fără nici o îndoială, un alt mod de a trăi şi ar schimba cu siguranţă şi soarta statelor lor V-aţi plâns de miliţia voastră la începutul acestei discuţii; dacă ea a fost organizată după regulile pe care le-am prescris, şi nu aţi putut fi deloc mulţumit de aceasta, aveţi dreptate să vă plângeţi, dar dacă am urmărit în această privinţă un sistem cu totul diferit de ce am propus eu, chiar miliţia voastră are dreptul de a se plânge de voi care nu aveţi decât o schiţă de plan şi nu un plan perfect Veneţienii şi ducele de Ferrara au început această reformă şi nu au continuat-o, dar nu trebuie decât să-i acuzăm pe ei şi nu armata lor De altfel, susţin că acela dintre suverani, care îşi va însuşi primul sistemul pe care îl propun, va face incontestabil legea în Italia Legea o va face prin puterea sa, ca cea a macedonenilor sub regele Filip Acest rege a învăţat de la Epaminondas să pregătească şi să disciplineze o armată; şi în vreme ce restul Greciei lâncezea în trândăvie, ocupat numai cu ascultatul recitalurilor de comedii, a devenit atât de puternic, graţie instituţiilor sale militare, încât a fost în stare să subjuge toată Grecia şi să lase fiului său mijloacele necesare pentru a cuceri lumea Oricine dispreţuieşte asemenea instituţii este deci indiferent faţă de autoritatea sa, dacă este monarh, faţă de autoritatea ţării sale, dacă este cetăţean În ceea ce mă priveşte, deplâng destinul care avea să-mi refuze cunoaşterea acestor importante maxime sau să-mi ofere mijloacele pentru a le practica Deoarece în vreme ce, iată-mă, ajuns la bătrâneţe, pot spera de a avea vreodată posibilitatea de a înfăptui această mare acţiune? Am vrut deci să vă împărtăşesc toate reflecţiile mele, vouă care sunteţi tineri şi de rang înalt şi care, dacă vi se par de vreun folos, veţi putea într-o zi, în vremuri mai fericite, să profitaţi de privilegiul suveranilor voştri pentru a le recomanda această reformă indispensabilă şi a ajuta la punerea în execuţie a acesteia Dificultăţile să nu vă inspire nici teamă, nici descurajare; ţara noastră pare a fi destinată să facă să renască antichitatea, cum au dovedit-o poeţii, sculptorii şi pictorii noştri Nu-mi pot crea asemenea speranţe pentru mine, fiind deja spre sfârşitul zilelor; dar dacă soarta mi-ar fi dăruit un stat destul de puternic pentru a realiza acest plan, cred că în foarte puţin timp aş fi arătat lumii răsplata instituţiilor anticilor; şi, cu siguranţă, aş fi ridicat statele mele la un înalt grad de splendoare sau cel puţin aş fi sucombat în mod glorios 